
„MODELUL UNIFICATOR AL PSIHICULUI UMAN NORMAL ŞI PARANORMAL” 

Lucrarea se adresează în mod special celor interesaţi de psihologie, fîlosofîe, 
spiritualitate şi esoterism. Efortul de lectură va fi răsplătit de o creştere în cunoaştere şi 
inteligenţă, de o pregătire spre aprofundarea unor subiecte subtile. Cartea îşi propune, în 
principal, să ofere o perspectivă neconvenţională asupra psihologiei, căreia îi sparge câteva 
mituri actuale, încurajând noile deschideri spirituale. 

Interesul dintotdeauna al autorului, ing. Răzvan Alexandru Petre, pentru domeniile 
enunţate l-au împins la redactarea unei sinteze din toată cunoaşterea acumulată în aproape două 
decenii. Odată cu punerea pe hârtie, noi idei deosebite au apărut, legându-se unele de altele şi 
răspunzându-i la întrebările fireşti. Se poate spune că „ideile s-au exprimat singure”. Dorinţa de 
cunoaştere l-a inspirat să reformuleze idei mai vechi în concepte modeme, dar şi să lanseze 
chestiuni cu totul inedite. 

PREZENTARE 

Această lucrare constituie o triplă provocare: în plan psihologic, filosofic şi esoteric. 

Conţine date ştiinţifice actuale interesante din psihologie şi neurobiologie. Exprimă op ini i 
filosofice referitoare la subiecte aprins dezbătute. Aduce în discuţie concepte spirituale larg 
vehiculate. Lucrarea stă deci sub semnul eclectismului, dar un eclectism echilibrat şi cu rost. S-a 
acordat egală importanţă atât psihologiei ştiinţifice, demersului filosofic şi logic, cât şi ştiinţelor 
oculte (destinate în trecut doar câtorva iniţiaţi, dar studiate astăzi de parapsihologi din lumea 
întreagă). 

Am purces la conceperea acestei lucrări din nevoia personală de a găsi substratul comun al 
psihologiei actuale şi al cunoştinţelor esoterice multimilenare. Nu am găsit nicăieri o asemenea 
abordare unificatoare. De aceea, am încercat să aduc un plus de lumină şi o bază ideatică pentru 
progresul gândirii. Liantul celor două domenii, cu fundamentări teoretice atât de diferite, l-a 
constituit actul filosofarii asupra naturii profunde a psihicului uman. Lucrarea, fiind de natură 
pur teoretică şi didactică, are limitele inerente acestei naturi. Sperăm ca specialiştii ambelor 
tabere să găsească aici suficientă inspiraţie pentru a aprofunda pe cont propriu apropierea dintre 
ele. 

Viitorul va arăta în ce măsură nonconformismul nostru epistemic este şi fertil. însă cititorii 
vor fi neîndoielnic câştigaţi intelectual lecturând această carte, în ciuda aparentelor subtilităţi ale 
subiectelor prezentate. Simplul efort de lectură le poate schimba, pe neobservate, optica asupra 
vieţii. Ne-am bucura dacă întrebările puse de-a lungul capitolelor îşi vor găsi chiar şi alte 
răspunsuri pertinente şi integrabile intr-un sistem coerent. Ce am scris nu este adevărul ultim şi 
poate fi îmbunătăţit. însă, până la dovada contrarie, este singurul model care ne satisface nevoia 
de unificare psiho-spirituală. 

Cartea oferă, poate mai mult decât orice altceva, o speranţă de negăsit: speranţa într-o 
viitoare cunoaştere unitară şi completă a psihicului uman. Cunoaştere care ne va ajuta să facem 
din această lume un loc mai bun pentru toţi. 


Răzvan Alexandru Petre 
19 aprilie 2008 

INTRODUCERE 


Motto: Marele psiholog german Kurt Lewin spunea că «cea mai bună practică este 
o teorie bună». [1, p.382] 

Acesta este un studiu pluri- şi trans-disciplinar, cu SCOPUL de a elabora un model al 
Sistemului Psihic Uman, evidenţiind structura şi dinamica sa. Modelul este flexibil, suportând 
completări ulterioare, corecţii sau detalieri ale componentelor sale. Se pretează scopurilor 
didactice, precum şi aporturilor profesioniştilor din domeniile atinse de acest model explicativ. 

OBIECTIVELE pe care ni le propunem pentru modelul explicativ sunt: 

a) să integreze într-o teorie unificatoare fenomenele psihice normale şi paranormale . 

b) să ofere o bază ştiinţifică comună pentru diversele psihoterapii şi orientări psihologice , 
ştiind că în prezent se manifestă tendinţe separatiste tot mai accentuate între psihologia 
ştiinţifică (cercetarea fundamentală) şi cea aplicată (psihoterapii), precum şi între 
diferitele orientări psihologice. 

c) să ofere o filosofie comună demersului gnoseologic al ştiinţei si religiei . 

Ca PRINCIPII de abordare a subiectului, am utilizat: 

1. Respectarea normelor cunoaşterii ştiinţifice actuale. 

2. Adaptarea noţiunilor din sursele spiritualiste la specificul occidental modern şi punerea 
de acord a laturii ştiinţifice cu cea esoterică intr-un model explicativ unificator. 

3. Validarea modelului pe bază logico-deductivă, simultan prin criteriile psihologiei 
academice şi ale fenomenologiei spiritualiste. 

INFO: După epistemologul Karl Popper, progresul cunoaşterii ştiinţifice apare, la modul ideal, 

din ipotezo-deductivism: întâi se lansează o ipoteză legată de problema cercetată, iar apoi i se 
testează puterea explicativă, dacă prin ea se pot deduce toate cunoştinţele provenite din alte 
surse. 

[http://www.enformy.com/$dual.html ] 


NOTAŢII 

Am introdus în text anumite explicaţii suplimentare, după cum urmează: 

INFO - sunt informaţii preluate din diverse surse bibliografice sau de pe internet. 

- [între paranteze drepte figurează sursa de informare] 

NOTE - sunt completări la subiectul dezbătut, de obicei o continuare interesantă a subiectului. 

- OBSERVAŢII - sunt observaţii personale cu rol de digresiuni. 


MOTIVAŢIA STUDIULUI 

Am pornit la conceperea acestui studiu ştiinţific din nevoia de sinteză culturală dintre Est şi 
Vest, dintre ştiinţa academică şi cea revelată, dintre filosofie şi psihologie. L-am scris pentru că 
nu există încă un model teoretic unitar care să răspundă la majoritatea întrebărilor actuale ale 
psihologiei. Constatând divergenţele de idei privind natura (relaţia dintre psihic şi corp), 
ipostazele (conştiinţa, inconştientul) şi stările (de conştiinţă) ale psihicului, ne-am simţit 
încurajaţi să ne aducem şi noi contribuţia la descâlcirea acestor probleme. 

Nu am insistat pe aspectele deja amănunţit studiate de psihologie, ci am punctat doar asupra 
celor aflate în dispută, pentru a aduce clarificări novatoare. Acest model este totuşi o 
simplificare a realităţii şi nu o înlocuieşte. Unele aspecte nici nu le-am luat în considerare, 
făcând obiectul altor ştiinţe particulare; ele nu sunt conţinute în modelul nostru, ci le lăsăm 
domeniilor particulare: medical, biologic, sociologic etc. Ne-am axat pe problematica specifică 

psihologiei şi psiho-spiritologiei (aspectele umane ale doctrinei spiritologice), intr-un studiu de 
graniţă de interes şi pentru alte domenii (filosofic, spiritual, medical, esoteric, cultural, 
parapsihologic, transpersonal etc). Spiritologia originează din revelaţii, mereu reînnoite şi 
completate, pentru a ţine pasul cu progresul ştiinţei şi al gândirii omenirii. 

Am dorit să fructificăm informaţiile valoroase din bogata şi multimilenara cultură hindusă, 
în vederea dezvoltării aparatului conceptual al psihologiei moderne. Acest lucru este cu atât mai 
necesar cu cât însuşi avansul empiric al psihologiei transpersonale solicită un efort de 
structurare teoretică corelat cu celelalte orientări psihologice, nu separat şi în afara lor! 
Acceptarea, cel puţin la nivel ipotetic, a explicaţiilor spiritualiste ţine cont de precedentul creat 
de psihologia transpersonală. Cercetările sale practice asupra a mii de subiecţi relevă concluzii 
care concordă cu teoriile esoterice orientale şi creştine, verificate personal şi de mulţi maeştri şi 
discipoli ai căilor tradiţionale. 


Capitolul 1 

FUNDAMENTARE FILOSOFICĂ 

Obiectivele ambiţioase ale acestui studiu impun, în primul rând, o fundamentare filosofică şi 
o abordare logică a problematicii enunţate. 


1.1. TELEONOMIA ŞI ŞTIINŢA 

Considerăm că, în filosofie, problema centrală nu ar fi atât disputa dintre primordialitatea 
spiritului sau a materiei (cu o miză mai mică, în opinia noastră), ci raportul antagonic dintre 
întâmplare şi necesitate. 

Dacă este adevărat că Universul şi mai ales Viaţa au apărut întâmplător (cum a eşuat să 
demonstreze Oparin, prin experimentele sale de recreare a „supei primordiale” a vieţii), atunci 
orice încercare de a pune lumea şi viaţa pe baze raţionale este inutilă. Considerând că, din haos, 
a apărut spontan organizarea (întâi a materiei anorganice, apoi a vieţii), ca un salt calitativ 
inexplicabil, ce concluzie putem trage? Că este la fel de posibil ca legităţile obiective, pe care 
încearcă să le descopere ştiinţa, să fie, la un moment dat, desfiinţate, la fel de spontan. Aceste 
legi nu se pot baza pe ceva solid, cert, ci sunt valabile până la o nouă „zvâcnire” imprevizibilă a 
haosului. Cu alte cuvinte, cunoaşterea legităţilor de funcţionare a lumii nu ar avea decât o 
importanţă relativ mică, pentru că ele se pot modifica oricând. Determinismul cauzal ar fi 
temporar şi instabil. Ştiinţa ar deveni caducă, efemeră şi iluzorie, fiind în bătaia de joc a 
dezordinii omnipotente... Haosul a creat lumea şi tot haosul o poate distruge sau transforma 
profund în orice clipă... 

Dacă însă acceptăm teleonomia Vieţii şi Universului, apărute dintr-un anumit SCOP, 
trebuie să acceptăm şi existenţa CONŞTIINŢEI care a stabilit atât scopul, cât şi mijloacele de a-1 
atinge. în această viziune, „mijloacele” le-am găsi în însăşi lumea creată, structurată pe baza 
unor legi imuabile, etern valabile. Pe această „credinţă” se bazează ştiinţa în demersul ei 
gnoseologic. Lumea poate fi cunoscută în esenţa ei dacă ne străduim să-i descoperim principiile 
de funcţionare. 

Nu am fi scris acest studiu dacă nu ne plasam pe o poziţie gnostică. Lumea poate şi trebuie 
să fie cunoscută. Acesta este unul dintre posibilele scopuri ale Creaţiei. Teleonomia Vieţii şi 
Universului (existenţa unei finalităţi a acestora) este fundamentul ştiinţei. Cunoaşterea 

(, scientia, lat.) nu se poate întemeia pe nisipurile mişcătoare ale întâmplării. Acesta este crezul 
nostru şi argumentul pentru care ne aşezăm de partea Ştiinţei concepând această lucrare. 


1.2. CELE DOUĂ VIZIUNI FILOSOFICE COMPLEMENTARE 

Spirit sau materie? Această întrebare perenă în istoria filosofiei necesită un răspuns şi din 
partea noastră. Materialismul pare mai consonant cu practica şi cunoaşterea ştiinţifică, pe când 
dualismul spirit-materie are la bază intuiţia şi simţul moral. Pentru materialist, conştiinţa umană 
este urmarea unor stări electrice ale creierului, care ne dau doar iluzia că avem un liber-arbitru. 
Dacă însă dovezile parapsihologici ar căpăta credit în lumea ştiinţifică, balanţa credibilităţii ar 
înclina decisiv în favoarea dualismului spirit-materie. 

De aceea, ne afirmăm filiaţia ideatică de partea dualismului, care acceptă existenţa ambelor 
forme de existenţă - spiritualul şi materialul. Monismul materialist, rătăcind empiric în 
necunoscut, îşi dovedeşte neputinţa gnoseologică. Monismul spiritualist îşi arată neputinţa 
praxiologică, neoferind omului mijloacele de transformare a lumii. Doar îmbinarea celor două 
poziţii complementare este soluţia optimă la căutările şi zbaterea omului. 


Viziunea spiritualistă 

Teleonomică (scop —» mijloc) 

„Spiritul a creat, conduce psihicul şi 
corpul pentru cunoaşterea şi 
transformarea lumii” 

SPIRIT 

I 

Viziunea umanistă 

”Cine sunt, de unde vin, încotro mă 

PSIHIC 

Holistică (integrală) 

îndrept?” 

Viziunea materialistă 

"Psihicul a apărut pentru adaptarea 

î 

Deterministă (cauză —> efect) 

superioară a corpului la mediu” 

CORP 


Viziunea holistică (integrală) cere îmbinarea tuturor perspectivelor. Este şi viziunea 
noastră. 

INFO: Un exemplu de cauzalitate teleonomică, finalistă ni-l dă Cari Gustav Jung, prin formularea 

principiului sincronicităţii. în opinia sa, acesta desemnează o coincidenţă semnificativă de 
fenomene fizice şi psihice a-cauzală (din cauze imposibil de cunoscut). în spatele acestor 
coincidenţe neîntâmplătoare Jung plasează arhetipul, care generează simetric atât manifestări 
obiective, în lumea fizică, cât şi subiective, în universul psihic. Sincronicitatea, ca explicaţie, se 
aplică la fenomenele din aria parapsihologiei, previziunii şi premoniţiei, la artele divinatorii, la 
astrologie (sub numele de principiul analogiei) şi în multe alte domenii de frontieră. Jung a scris o 
carte despre sincronicitate împreună cu fizicianul Wolgang Pauli, laureat Nobel. 

Cauzalitatea finalistă (teleonomică) nu contrazice cauzalitatea deterministă, ambele 
raportându-se la aceleaşi relaţii, privite din poziţii diferite, deci complementare. Teleonomia 
constată angrenarea unor mijloace pentru atingerea unor scopuri, iar determinismul nu vede 
decât o înlănţuire de cauze şi efecte, scopul lucrurilor rămânându-i ascuns. 


6 




SCOP 


CAUZĂ 


EFECT 


t 

MIJLOC 


INFO: Dualismul interacţionist a fost susţinut şi promovat de celebrul neurofiziolog australian 

J.C.EccIes, constituind o replică actuală a platonismului. în opinia sa, psihicul şi creierul sunt 
entităţi independente, aflate în lumi şi universuri diferite, distincte chiar din punctul de vedere al 
naturii lor, dar aflate totuşi în interdependenţă. Eccles acceptă existenţa unui spirit independent, 
capabil să acţioneze direct asupra sistemului nervos, dar şi să recepţioneze, la rândul său, acţiunea 
inversă a acestuia. Rolul activ revine spiritului conştient de sine, el fiind cel care asigură „unitatea 
experienţei conştiente”, şi nu aparatului neuronal. [1, pag. 210] 

Un apărător al dualismului este şi celebrul filosof Karl Popper. El şi Eccles au scris împreună 
„Şinele şi creierul său” (1977) 


1.3. PSIHIC ŞI CONŞTIINŢĂ 

Psihologia occidentală recunoaşte diferenţa calitativă dintre activitatea substanţială- 
energetică a creierului, pe de o parte, şi specificul energo-informaţional al psihicului, pe de 
altă parte. Totuşi, cercetarea psihicului este mediată în psihologia occidentală de mijloace 
obiective, substanţial-energetice (studierea creierului, a comportamentului, conduitei etc), ceea 
ce ridică serioase semne de întrebare principiale cu privire la posibilităţile acestor metode de a 
studia complet şi profund natura pur informaţională a psihicului . 

INFO: Precum informaţia, psihicul este lipsit de proprietăţi sensibile, prezenţa lui înregistrându-se 

indirect. Precum informaţia, psihicul fiind ireductibil la materie ( substanţă - n.n.) şi energie, este 

dependent de acestea. [2, pag 104] 

Psihologia orientală studiază psihicul în sine, prin mijlocirea Conştiinţei însăşi şi puterilor 
sale nebănuite. Această cercetare depăşeşte introspecţia clasică, putând fi realizată doar de 
iniţiaţi cu abilităţi „paranormale” (neexplicate încă, pentru că ies din paradigma actuală a 
ştiinţei). A început să fie abordată şi de către psihologia occidentală transpersonală, prin alte 
metode proprii. 

Atribuirea calităţii de „informaţională” activităţii psihice este destul de empirică, fiindcă ea 
nu explică ştiinţific fundamentul psihicului. Conceptul actual de informaţie este oferit de 
funcţionarea computerelor. Dar computerele nu au conştiinţă. Ele sunt concepute integral de om. 
Inteligenţa lor artificială manipulează informaţii, dar nu le înţelege, nu le dă sens. Toate 
informaţiile, prelucrate automat şi orbeşte de computere, sunt adresate în final omului, 
conştiinţei umane. Or, revenind la paralelismul cu psihismul, informaţia psihică cui se 
adresează? Conştiinţei umane. Aparatul psihic foloseşte informaţia pentru a servi Conştiinţa 
psihică. 

Dilema principală a psihologiei este Conştiinţa. Ea nu se poate reduce la conceptul de 
informaţie, după cum am văzut mai sus. Conştiinţa este fundamentul psihicului, în opinia 
noastră. 

Spiritualismul postulează, de asemenea, existenţa Conştiinţei (Spiritului). Este vorba despre 
acelaşi lucru, dar la scară diferită. Psihologia se referă strict la conştiinţa umană, iar 
spiritualismul atât la aceasta, cât şi la alte interpretări mai largi. 

1.4. NIVELURI DE CONŞTIINŢĂ 

Omul nu a reuşit, cu toată inteligenţa sa, să creeze viaţă. Aceasta înseamnă că Natura, care a 
reuşit această performanţă, are o inteligenţă mai mare decât a omului. Dar poate exista 
inteligenţă fără o conştiinţă de care să aparţină? Trebuie, vrând-nevrând, să admitem existenţa 
unei Conştiinţe superioare omului. 

Unii însă refuză această concluzie logică, spunând că materia s-a auto-organizat. Or, 
conform experienţei umane, organizarea nu este rodul întâmplării şi nici tendinţa naturală a 
sistemelor. Organizarea este o operaţiune inteligentă anti-entropică. „Principiul” dialectic al 
„acumulărilor cantitative care duc la salturi calitative” nu este o lege ştiinţifică, ci doar 
observaţie empirică şi interpretare speculativă. Oare câte grăunţe de nisip trebuie să adăugăm la 
un pumn de nisip pentru a deveni altceva decât nisip? 

împărtăşim ideea filosofică a Conştiinţei - temelie a lumii -, cel puţin în sensul dezvoltării 
şi transformării calitative a substanţei. Nu putem afirma, deocamdată, cum a apărut substanţa, 
dar raţiunea ne confirmă că ea evoluează datorită Conştiinţei, care este independentă de ea şi o 
influenţează. Există şi o relaţie inversă, în care Conştiinţa evoluează şi ea tocmai prin 
interacţiunea cu materia... 

Se cunosc mai multe niveluri de înţelegere a Conştiinţei. 

în viziunea spiritualistă şi orientală, Conştiinţa creatoare cosmică (Dumnezeu, Ishvara, 
Brahman...) a născut Universul. După „chipul şi asemănarea Sa”, El a creat nenumărate mici 
Conştiinţe individuale (Spirit, Purusha, Atman...) cu care a populat lumea. Ele trăiesc în mod 
natural în lumile lor spirituale, dar din când în când se întrupează ca oameni (şi alte vieţuitoare) 
în lumea fizică. în acest scop, Spiritul supraveghează creşterea embrionului uman, timp în care 
generează în structurile psihice ale acestuia o nouă Conştiinţă fizică, creată „după chipul şi 
asemănarea Spiritului”. 

Deci, conform principiului analogiei, Conştiinţa se replică în forme inferioare, de la Divin 
către Om, de la Spiritual către Biologic. Vom reţine această triadă a Conştiinţei, asimilată şi de 
mari gânditori ocidentali. Spre exemplu, filosoful Ken Wilber postulează Conştiinţa ca fiind 
ireductibilă şi nedefinibilă prin alte concepte [8] (vezi şi cap.2.5.). Ea stă la baza lumii, deci va 
sta şi la baza psihologiei, în viziunea sa şi a noastră. 


Conştiinţa Cosmică Infinită (Dumnezeu, Ishvara, Brahman...) 

i 

Conştiinţa Individuală Spirituală (Spirit, Purusha, Atman...) 

i 

Conştiinţa Individuală Umană (Ego, Ahamkara, Jiva...) 


INFO: Nu numai animalele sunt conştiente; şi plantele au simţire şi o conştiinţă primitivă, 

conform diverselor cercetări ["Our Intelligent Companions, the Plants," John Van Mater, Jr., 
SUNRISE, April/May 1987], în ce priveşte regnul mineral, adepţii “panpsihismului”, precum B. 
Rensch şi C. Birch, cred că întreaga materie, inclusiv atomii şi particulele subcuantice, posedă o 
protoconştiinţă. Fizicianul David Bohm e de părere că, la niveluri şi mai profunde, fiecare particulă 
este unică şi are o marcă individuală [“Causality and Chance in Modern Physics”, pag. 157; 
“Science, Order& Creativity”, pag. 210-11]. S-a mai observat că compuşii chimici de sinteză 

cristalizează cu atât mai rapid cu cât sunt produşi mai des în laboratoarele din întreaga lume, ceea 
ce implică existenţa unui fel de “memorie la distanţă” a substanţei. [Rupert Sheldrake, 'The 
Presence ofthe Past”, pag.131] 

[http://www.theosophy-nw.org/theosnw/science/prat-bra.htm]. 


1.5. NATURA ONDULAT ORIE A SUBSTANŢEI 

9 

încă din vechime, iniţiaţii au afirmat că realitatea este multi-dimensională, că există „lumi 
paralele”, coexistente cu universul nostru. Acest lucru nu a fost luat în seamă de savanţii 
occidentali decât în ultimele decenii, în special de cei specializaţi în fizică cuantică. în tentativa 
de a demonstra existenţa universurilor paralele, ne-am oprit asupra teoriei matematicianului 
Milo Wolff, numită „structura ondulatorie a materiei”. 

Domnul Wolff (astronom, inginer electronist, fizician teoretician) nu a putut niciodată 
înţelege dualitatea corpuscul-undă, din fizica secolului XX, care este predată în toate şcolile. 
Paul Dirac a postulat - iar după el nimeni nu a contestat sau revizuit această ipoteză - că 
semnificaţia fizică a undei de Broglie, asociată oricărei particule elementare, ar fi de 
„probabilitate de localizare a respectivei particule în spaţiu”. în corelaţie cu principiul de 
nedeterminare a lui Heisenberg (conform căruia „putem cunoaşte exact ori poziţia unei 
particule, ori viteza sa”) fizica a dat, prin urmare, o interpretare abstractă funcţiei de undă 
asociate oricărei particule. Wolff, ca mulţi alţii, nu a putut înţelege această explicaţie non- 
intuitivă, şi timp de 30 de ani s-a tot gândit ocazional la acest paradox al fizicii: corpuscul sau 
undă? 

Studiind interacţiunea a două unde sferice, el a descoperit întâmplător că, dacă focarul uneia 
se află în mişcare faţă de cealaltă, rezultă o a treia undă de interferenţă, similară undei de 
Broglie. A avut atunci intuiţia faptului că unda de Broglie are de fapt o semnificaţie fizică 
concretă: este rezultatul interferenţei altor unde sferice. De aici, a lansat ipoteza că fiecare 
particulă elementară are asociate căte două unde sferice: una emisivă, emergentă, şi cealaltă 
incidenţă, venind către centrul emisiv. A probat această ipoteză, demonstrând matematic, pe 
baza ei, teoria relativităţii a lui Einstein, mai exact variaţia masei. Astfel, a unit teoriile fizicii 
cuantice cu cele ale fizicii relativiste, microcosmosul cu macrocosmosul. 

Ce este important din punct de vedere filosofic vine în continuare. Wolff a postulat faptul 
(presupus şi de Schrodinger, de Einstein şi alţi fizicieni) că, în realitate, nu există particule de 
substanţă... Există doar un focar, care face Spaţiul să vibreze sub forma undei emergente 
sferice. Acest focar este observat din exterior ca fiind o aparentă „particulă” datorită 
interacţiunii tuturor celorlalte unde venind din tot universul, care se întâlnesc în focar (aşa zisele 
unde incidente). Imaginându-ne particula ca fiind sferică, conturul vizibil al sferei ar fi dat de 
înfaşurătoarea tuturor celorlalte unde sferice incidente. (De fapt, nimeni nu a văzut vreodată 
dacă particulele elementare sunt sferice sau de altă formă!) 

Milo Wolff a stabilit astfel natura exclusiv ondulatorie a materiei. Ceea ce în experimentele 
din fizică pare a fi comportarea unei particule, care cedează o cuantă de energie, este de fapt 
rezultatul faptului că interacţiunea dintre undele elementare se poate face doar la anumite 
frecvenţe discrete. Nu materia este cuantificată în particule, ci interacţiunea undelor este 
cuantificată. [Pentru alte detalii: www.spaceandmotion.com ] 

Prin urmare, materia este o vibraţie a Spaţiului, care îşi merită numele ce i se atribuie în 
unele tradiţii spirituale de „VID CREATOR”. Se presupune că lungimile de undă ale acestei 
vibraţii sunt de ordinul de mărime a constantei lui Planck: IO" 33 cm, iar frecvenţa, invers 
proporţională, fiind inimaginabil de mare. 

Odată ce accelerăm frecvenţa proprie de vibraţie a undei, la un moment dat se ajunge în 
situaţia când undele incidente nu mai reuşesc să ne formeze aparenţa unei particule în focar. 
„Particula” a dispărut. De fapt, ea apare intr-un spaţiu superior ca vibraţie de bază. Acesta e 

principiul coexistenţei lumilor paralele. Substanţa proprie fiecărei lumi are o altă vibraţie, care 
face ca universurile să coexiste fără a se amesteca, fiecare pe alt palier vibraţional - dar în 
acelaşi spaţiu . Există posibilitatea (nu numai teoretică) de a muta o particulă, un corp, de pe un 
palier pe altul prin modificarea frecvenţei sale proprii de vibraţie. „Experimentul Philadelphia” 
este un exemplu celebru în acest sens. 

Acesta ar fi, pe scurt, principiul fizic şi spiritual al substanţei vibraţionale multi¬ 
dimensionale. Pe baza acestui model, cunoscut şi sub numele de „modelul foiţelor de ceapă”, 
vom putea continua înţelegerea psihicului şi a altor mistere care ne înconjoară. Conform 
acestuia, substanţa inferioară ca vibraţie este ordonată de substanţa mai rafinată, care este mai 
apropiată de frecvenţa Spiritului. întreaga materie se subordonează astfel, din aproape în 
aproape, voinţei şi intenţiilor Spiritului, care se află pe cel mai înalt nivel vibratoriu. 

1.6. SCIENTISM vs. ŞTIINŢĂ 

Dintre duşmanii progresului cunoaşterii putem numi cel puţin două categorii importante: 
într-o extremă - naivitatea şi prostia iar în cealaltă extremă - scientismul şi semidoctismul. Nu 
puţini sunt gânditorii care ne atrag atenţia asupra pericolului încarnat de scientism. Acesta se 
poate defini cel mai simplu prin deviza următoare: „Absenţa dovezii este echivalentă cu 
dovada absenţei”. Desigur, este vorba de acel gen de dovadă palpabilă care nu poate apare în 
toate fenomenele naturii la dorinţa noastră... 

Scientismul oferă ştiinţelor exacte, naturale, autoritate totală asupra altor viziuni ale vieţii 
(filosofice, religioase, spirituale, socio-umane), chiar şi atunci când viziunea „ştiinţifică” este 
parţială, nebazată pe dovezi imbatabile, apelând la paradigme depăşite. Ştiinţa este propriul său 
arbitru. Dogma scientismului este că „ştiinţa este absolută şi singura cale de a accede la adevăr”, 
manifestând o încredere exagerată în eficacitatea metodelor ştiinţelor naturale actuale, aplicate 
la toate ariile de investigaţie. 

Părerea noastră este că spiritul ştiinţific trebuie să ne însoţească permanent, dar cunoaşterea 
nu se poate subsuma numai paradigmei ştiinţifice a prezentului, din simplul motiv că 
paradigmele se schimbă. La fel de manifestă precum rigoarea ştiinţifică ar trebui să fie şi 
libertatea gândirii. Or, o gândire cu adevărat liberă ţine cont de toată zestrea ideatică a omenirii, 
nu se auto-restrânge în principii de genul: 

- trebuie să văd cu ochii mei pentru a crede; 

- ceea ce nu intră în preocupările ştiinţei oficiale nu e ceva serios; 

- aştept părerea savanţilor înainte de a reflecta personal la o problemă; 

- autoritatea ştiinţei nu se discută: ce au stabilit savanţii nu poate fi schimbat. 

Malignitatea acestei credinţe pseudo-religioase vine din faptul că ne înrolează, tară a ne cere 

acceptul, încă de pe băncile şcolii. 

INFO: Un învăţat spunea că „cei care se cramponează de o idee neproductivă, care nu reuşeşte 

să aducă lumină pentru dezlegarea enigmelor, se aseamănă cu găinile care clocesc ouă gata fierte.” 


1.7. IMPORTANTA FILOSOFIEI PENTRU PSIHOLOGIE 

5 

încă de la afirmarea psihologiei ca ştiinţă de sine stătătoare, în secolul XIX, psihologii şi-au 
orientat eforturile către delimitarea ei netă de domeniul filosofic, din care s-a desprins. A fost un 
demers legitim şi productiv. Astăzi însă, noua paradigmă a gândirii psihologice impune o 
revalorizare pozitivă a filosofiei. De altfel, toate teoriile psihologice sunt iniţial concepte 
filosofice, validate ulterior de experimente ştiinţifice. 

în general, ştiinţa şi filosofia studiază aceeaşi realitate. în ştiinţă verificăm totul, filosofia 
preluând ştafeta de acolo de unde nu mai putem verifica, ci doar presupune. Psihicul este o 
realitate prea complexă ca să fie redus la o perspectivă biologistă sau materialistă. Prin urmare, 
psihologia este şi va fi atât ştiinţă, cât şi fîlosofîe. 

Filosofia se ocupă cu modalităţile corecte de abordare a oricăror probleme de cunoaştere. 
De aceea, filosofia stă la baza oricărei ştiinţe cognitive. în cadrul gândirii, analiza este operaţia 
elementară care începe cu categorizarea dihotomică, duală, polară: cald-rece, pozitiv-negativ, 
bine-rău etc. Este un mod simplu, eficient, comun, uzual. Chiar dacă o inteligenţă profundă şi 
nuanţată ar putea critica acest mod ca fiind reducţionist şi static, dihotomizarea are o imensă 
utilitate, chiar şi în ştiinţă. 

Constatăm existenţa a două tipuri diferite de dihotomii: cele care includ aspecte 
complementare şi cele care includ aspecte antagonice, disjuncte. 

Pentru clarificarea ideilor, vom da câteva exemple din cele două tipuri de dihotomii: 


Exemple de dihotomii antagoniste 


Exemple de dihotomii complementare 

TIMP: trecut - prezent 


SPAŢIU: stânga - dreapta, jos - sus, 
înapoi - înainte 

Stabil - instabil 


Activ - pasiv 

Fix - mobil 


Eu - altul 

Bine - rău 


Extrovertit - introvertit 

Conştient - inconştient 


Masculin - feminin 

Lumină - întuneric 


Yin - Yang 

Mort - viu 


Catabolism - anabolism 


Am observat că multe abordări ştiinţifice combină câte două dihotomii diferite pentru a 
clasifica fenomenele studiate în patru categorii elementare. Desigur că există multe tipologii 
taxonomice, dar am ales, spre pildă, aceasta formă simplă ca având un potenţial teoretic şi 
practic deosebit. 

De exemplu, psihologia cuantică, susţinută de gruparea „Noua paradigmă” 
[www.apsi072.ro], menţionează patru tipuri de comportamente, corelate inclusiv cu cele 4 baze 
purinice care compun codul genetic al ADN-ului (denumite prescurtat A, T, G şi C): 


COMPORTAMENT 

Masculin 

Feminin 

Raţional 

Dinamizare, A 

Calmare, T 

Iraţional 

_ 2 _ 

Constrângere, G 

Resemnare, C 


Se observă că cele două dihotomii sunt de tipuri diferite, una complementară, iar cealaltă 
antagonistă. 

Un alt exemplu: psihologul Eysenck a luat ca bază iniţială pentru analiza personalităţii doi 
factori esenţiali: axa stabil-instabil şi axa introvertit-extrovertit, care nu lipsesc nici din alte 
clasificări ale personalităţii. 

La analiza altor concepte din psihologie, putem folosi aceeaşi metodă fecundă, prin 
combinarea a două tipuri de dihotomii diferite. De fiecare dată, va trebui să decidem care sunt 
perechile de elemente esenţiale ce definesc respectivul concept. 

Vă prezentăm clasificarea felurilor de VOINŢĂ şi de ATENŢIE, realizată de noi conform 
acestei metode simple. 

în cazul VOINŢEI, am stabilit că ea este implicată atât în luarea deciziei, cât şi în execuţia 
acţiunii. Pe de altă parte, manifestarea voinţei poate fi voluntară, dar şi semi-voluntară. 

VOINŢA 

Factor de Execuţie 

Factor de Decizie 

Conştientă, 

voluntară 

Efort contra tendinţelor naturale, 
habituale 

Alegerea unei variante pe bază 
raţională, conştientă 

Inconştientă, 

semi-voluntară 

Disponibilitate şi uşurinţă datorită 
utilizării frecvente (automatizare în 
subconştient) 

Reacţie bazată pe impuls 
emoţional, inconştient 


Criteriile de analiză a ATENŢIEI sunt intenţionalitatea şi stabilitatea, rezultând 
următoarele tipuri de atenţie: 


ATENŢIA 

Activă, intenţională 

Pasivă, semi-intenţională 

Stabilă, efect de lungă 
durată, (cu implicarea 
Sistemului Reticulat 
Activator Ascendent) 

Focalizată ne detalii. 
Concentrare. 

Receptivitate pasivă a unui 
„decupaj” din mediu. ( Urmărirea 
detaşată a unui film uşor ) 

Instabilă, efect de scurtă 
durată, (cu implicarea 
Sistemului Reticulat Difuz 
de Proiecţie) 

Distributivă, fluctuantă. 

Difuză, vigilentă (Apare vreun 
stimul? Când va apare 
stimulul?). Reflexe de orientare. 


Un ultim aspect pe care dorim să-l menţionăm este că, făcând analogii între două dihotomii 
diferite, putem ajunge la concluzii false. De exemplu, simbolul taoist © Yin-Yang a celor două 
forţe primare complementare (plus-minus/ masculin-feminin) a fost greşit interpretat ca 
reprezentând şi forţele antagonice Bine-Rău . Prin urmare, s-au extrapolat toate conceptele 
polare Yin-Yang la problematica moralei, ajungând la concluzii absurde. (De fapt, ne putem 
imagina lumi neantagoniste ale Binelui fără de Rău, în care dinamismul vieţii este asigurat doar 
de polaritatea forţelor complementare.) 

Un alt exemplu ar fi eroarea de a identifica dualitatea viaţă-moarte cu perechea anabolism- 
catabolism . Chiar dacă, prin definiţie, catabolismul înseamnă distrugere, el nu este nicidecum 
echivalent cu moartea, ci este necesar vieţii! Invers, creşterea necontrolată a celulelor 
canceroase poate duce la încetarea vieţii organismului... 

In concluzie, raţionarea corectă constă în a nu face analogii între perechi duale 
incomparabile. 


Capitolul 2 

PARAPSIHOLOGIA ŞI FENOMENELE 
PARANORMALE 

Orice model teoretic al psihicului uman ar trebui să explice atât mecanismele normale, cât şi 
cele aşa-zis „paranormale”. Deoarece explicaţiile psihologiei academice nu includ deocamdată 
fenomenele psihice paranormale, este nevoie de un model unificator al psihismului normal şi 
paranormal, care ar ajuta mersul înainte al psihologiei ştiinţifice. 

2.1. DEFINIREA PARAPSIHOLOGIEI 


Parapsihologia abordează, prin metode riguroase, ştiinţifice fenomenele ce depăşesc 
graniţele ştiinţei academice şi ale percepţiei comune a realităţii, aşa-zisele fenomene 
“paranormale”. Putem deci spune că „paranormal” este orice fenomen psihic real care încă nu 
are o explicaţie ştiinţifică. După J. B. Rhine, parapsihologia vizează facultăţile umane (şi ale 
animalelor) prin care fiinţa respectivă relaţionează cu mediul - sau chiar îl modifică - tară 
ajutorul celor 5 simţuri sau al corpului său fizic. 

Fenomenele paranormale se divid în mai multe clase (printre care şi cele referitoare la 
combustia umană spontană sau la cele studiate de ufologie, criptozoologie, exobiologie, 
paleoastronautică etc), parapsihologia ocupându-se doar de una din aceste clase. La rândul său, 
sfera parapsihologici poate fi divizată în trei clase principale de fenomene studiate: de natură 
fizică, de natură mentală şi legate de supravieţuirea conştiinţei în afara corpului. 

Fenomenele studiate de parapsihologic sunt următoarele: 

1. Fenomene de natură fizică, ce cuprind evenimente fizice neobişnuite, precum 
psihokinezia (telekinezia), stigmate, dispariţii paranormale, materializări, pirokinezia, 
psihofotografia/tautografia (fotografii induse mental - efectul Ted Serious), levitaţia, 
teleportaţia, transmutaţia atomică de slabă energie (efectul Kervran) ş.a. 

2. Fenomene de natură mentală, numite şi percepţii extrasenzoriale (predominant bio- 
informaţionale), care include stări mentale sau abilităţi neobişnuite precum telepatia, 
clarviziunea, precogniţia, postcogniţia (retrocogniţia), dejâ-vu, claraudiţia, clargustul, 
clarmirosul, clarsenzaţia, psihometria (psihoscopia), radiestezia (tehnica de comunicare 
cuantificată cu propriul subconştient), percepţia dermato-optică (cum ar fi citirea 
scrisorilor închise, prin pipăire), sinestezia (amestecul a două sau mai multor simţuri) ş.a. 

3. Fenomene legate de supravieţuirea conştiinţei în afara corpului, ce includ fantome, 
raps, poltergeist, bântuiri, fotografii ale spiritelor, transcomunicaţie electronică (efectul 
Raudive), experienţe în afara corpului fizic (extracorporalitate, dedublare astrală), 
bilocaţie (raportarea prezenţei unei persoane în două locuri diferite simultan), 
reîncarnarea şi experienţe în preajma morţii (moartea clinică) ş.a. 

[http://ro.wikipedia.org/wiki/Parapsihologie ] 

Fenomenele din prima clasă au fost demonstrate în repetate rânduri de persoane cu abilităţi 
speciale. Sunt fenomene incontestabile, obiective, dar destul de rare. 

Ne vom referi cu precădere la ultimele două categorii, care cuprind fenomene destul de des 
întâlnite, dar contestate de către unii „sceptici”. Contestarea lor vine fie din dificultatea 
demonstrării obiective a existenţei lor, fie din lipsa unei explicaţii ştiinţifice. Afirmaţia standard 
a scepticului este „până nu văd, nu cred” sau „pentru că nu-i explicat ştiinţific, fenomenul nu 
este real”. 

Dar oare toate fenomenele psihice „normale” au explicaţii ştiinţifice? După părerea noastră, 
pentru că nu au explicaţii, pot fi considerate drept paranormale şi visul, somnambulismul, 
transa hipnotică. De ce apar totuşi referiri la ele în psihologie? Pentru că sunt obiective. 

Visul chiar este obiectiv? Să ne închipuim un savant care nu a visat niciodată. Măsurând 
activitatea bioelectrică a creierului şi mişcările globilor oculari, el nu poate confirma decât cel 
mult o activitate neobişnuită şi paradoxală a creierului în timpul somnului REM (rapid eye 
movement, engl.), dar nici un element concret privind trăirea reală a visului, ce este el de fapt. 

Acest savant va fi obligat să explice cum este visul exclusiv pe baza mărturiilor concetăţenilor 
săi. 

Iată deci că am stabilit două elemente metodice specifice în abordarea fenomenelor 
paranormale: 

1) Trăirea personală a lor de către cercetător. 

2) Mărturiile persoanelor care le-au trăit şi le experimentează, tratate ca fapte obiective de 
către cercetător. 

Pe lângă metodele clasice de laborator, specifice ştiinţelor exacte, şi aceste două metode 
trebuie considerate ca valide în cercetarea psihologică. 

Cercetările de laborator de până acum, susţinute de o metodologie clasică, nu au adus, din 
păcate, un prea mare câştig teoretic, ci doar au reuşit să demonstreze, prin metode statistico- 
matematice, că unele fenomene parapsihologice există cu adevărat - ceea ce este totuşi un merit! 

Cercetarea mai poate primi un ajutor din studierea scrierilor esoterice, a tradiţiilor 
metafizice, a psihologiei orientale. Noua orientare a psihologiei transpersonale a tăcut deja pasul 
înainte către aceste surse de inspiraţie, desigur cât se poate de critic. Putem găsi în aceste surse 
spiritualiste foarte multe informaţii-cheie. Dificultatea constă în a le recunoaşte, printre multe 
tratări aparent „naive”, corespunzătoare altor epoci şi contexte socio-geografice. 

Fenomenele controversate privind supravieţuirea conştiinţei în afara corpului ar trebui 
studiate cu atenţie de ştiinţe, mai ales de psihologie. Nu putem lăsa acest domeniu doar în seama 
religiilor. Religia are merite incontestabile, dar şi un mare defect intrinsec: dogmatizarea 
cunoaşterii. Or, cunoaşterea poate progresa doar punându-se în slujba adevărului, nicidecum în 
apărarea punctelor de vedere partizane şi foarte pământeşti. în realitate, religiile nu au decât de 
câştigat din acceptarea şi explicarea ştiinţifică a fenomenelor conţinute în doctrina lor. 

Din cele de mai sus reiese nevoia epistemologică de unificare a teoriilor psihologiei 
ştiinţifice occidentale cu teoriile spirituale de pretutindeni şi de oricând. Modelul pe care l-am 
elaborat este unul interdisciplinar şi de sinteză culturală. Unul din efectele posibile ale validării 
sale ar putea fi scoaterea din sfera noţiunii de „paranormal” a multor fenomene psihologice. 
Altul ar fi introducerea mai multor fenomene, dificil de obiectivat, în problematica ştiinţei, 
eventual înglobând cazuistica adunată de „pseudo-ştiinţe” în privinţa lor. 

Trebuie să menţionăm, ca un fapt important, că mulţi bolnavi psihic relatează fenomene 
paranormale care li se întâmplă sau pe care le produc. Totuşi, paranormalul nu înseamnă 
anormal. Nu doar pacienţii psihiatrici relatează asemenea trăiri, ci şi persoane foarte sănătoase. 
De aceea, cercetătorii trebuie să discearnă foarte atent între sursele de informaţie, descurajând 
tendinţele patologice. 

Modelul nostru al psihicului uman este în primul rând didactic, nu are o orientare 
terapeutică, nici religioasă. 

INFO: Deosebirea dintre cei sănătoşi şi cei bolnavi psihic este următoarea: un paranormal sănătos 
poate să-şi controleze manifestările şi să ducă o viaţă absolut normală. în schimb, bolnavul psihic 
confundă realitatea cu ficţiunea, ţine foarte mult la viaţa lui imaginară, nu are puterea să-şi 
controleze viziunile şi senzaţiile energetice aberante, nu vrea să se prezinte la un control medical. El 
riscă a decade în autism: şi-a creat lumea sa energetică, are musafirii săi imaginari (fantomele, 
strămoşii etc), trăieşte prin fantome şi pentru ele ş.a.m.d. 

Cum am mai spus, dacă fenomenele parapsihologice ar căpăta credit în lumea ştiinţifică, 
balanţa credibilităţii ar înclina decisiv în favoarea dualismului creier-psihic, pentru că 
materialismul fizicalist este inadecvat explicării acestora. 

INFO: Generalul armatei române Emil Străinu, persoană bine informată şi participant la întruniri 
ştiinţifice mondiale de vârf, a declarat recent: «Există la momentul actual trei descoperiri de ultimă 
oră. Prima arată ca, de fapt, gândurile omului nu sunt în creier şi că nici un proces de gândire nu 

se petrece în creier, ci într-un câmp electromagnetic al creierului. A doua descoperire - care poate fi 
cea mai cumplită lovitură adusă materialismului - este că nu există materie, totul este energie pe 
diferite straturi, structuri şi niveluri energetice. Iar a treia, cu care am cochetat mult timp şi care ridică 
mari probleme, ar fi că omul este asemănător unui program. Idee care duce către teoria virtuală, 
acel “matrix” care ne spune că existăm nu ca entităţi separate, ci ca o structură gen stup, în 
interconectabilitate cu fiecare individ. Adică eu am o legătură cu Vasile de la Ploieşti, cu Gigei de la 
laşi, cu Joe din America şi cu Chan din China...» 

(Emil Străinu, consilier al Parlamentului României în probleme de conflicte neconvenţionale şi 
asimetrice, este directorul Centrului de Studii Psihotronice şi Ufologice, personaj cunoscut şi 
mediatizat în toată presa românească, tocmai datorită pregătirii sale ştiinţifice din cadrul armatei, 
cercetător recunoscut pe plan internaţional în domeniul OZN.) 

[ Ziarul “Gardianul” din 28 Iun 2008, Online: http://www.gardianul.ro/2008/06/28/ezoteric- 
c63/omenirea_este_pregatita_pentru_intalnirea_cu_extraterestrii-s116361 .html ] 


2.2. ŞTIINŢĂ SAU PSEUDOŞTIINŢĂ? 

Este parapsihologia o ştiinţă? în primul rând, pentru a nu fi catalogată drept o pseudo-stiintă 
(termen cu conotaţii negative) ar trebui să îndeplinească în primul rând cerinţa falsificabilitătii 
(termen introdus de K. Popper în filosofia ştiinţei, care desemnează posibilitatea ca ipotezele 
sale de lucru să fie infirmate, admiterea onestă a contradicţiei cu probele empirice dacă ele sunt 
constatate - spre deosebire de fanatismul ideologic al apologeţilor pseudo-ştiinţelor) şi să nu se 
abată de la alte aspecte fundamentale ale metodei ştiinţifice. în ciuda unor dezbateri de ordin 
epistemologic, oamenii de ştiinţă sunt de acord că o pseudo-ştiinţă este caracterizată prin 
pretenţii vagi, exagerate sau imposibil de verificat, neacceptarea testelor unor experţi 
independenţi, lipsa progresului în fundamentarea teoretică. 

INFO: Karl Popper dădea ca exemple de pseudo-ştiinţe astrologia, homeopatia şi psihanaliza. 
Astrologia e considerată pseudoştiinţă de către Popper pentru că afirmaţiile astrologilor sunt atât de 
vagi, încât nu pot fi atacate, iar de către Paul Thagard, pentru că practicanţii ei nu fac eforturi în a 
dezvolta teoria, a o privi critic, selectând doar dovezile favorabile, focalizându-se mai ales pe 
analogii decât pe relaţiile de cauzalitate. 

în schimb, Paul Feyerabend, filosof al ştiinţei, afirma că, din perspectiva sociologiei cunoaşterii, 
distincţia dintre ştiinţă şi non-ştiinţă nu este nici posibilă, nici dezirabilă, pentru că pe de-o parte, 
teoriile şi metodologiile ştiinţei evoluează, şi pe de altă parte, standardele aplicabile în anumite 
ramuri ale ştiinţei nu sunt utilizabile în altele. 

[ http://en.wikipedia.org/wiki/Pseudoscience ] 

Din acest motiv, o primă preocupare a parapsihologilor este să respecte metodologia 
ştiinţifică. Dar acest lucru nu este suficient ca parapsihologia să devină o ştiinţă în puterea 
cuvântului. încă îi lipseşte un model explicativ, o teorie unanim acceptată, în ciuda descoperirii 
unor reguli empirice. Este şi motivul pentru care este uneori ridiculizată de aşa-numiţii 
“sceptici”. «Descrierea, explicaţia, previziunea, interpretarea nu reprezintă un scop în sine, ci 
vizează elaborarea teoriilor sau validarea lor. Teoria este punctul de plecare şi punctul terminus 
al unei ştiinţe.» [1, p. 184]. 

Considerăm că parapsihologia nu poate fi asimilată pseudo-ştiinţelor (cum este frenologia, 
superstiţiile ş.a.), ci mai degrabă para-ştiinţelor (termen cu conotaţii pozitive), ca o etapă 
intermediară spre statutul respectabil de ştiinţă. 

OBSERVAŢIE: CINE SUNT “SCEPTICII”? 

Unele persoane publice, chiar notorii (cum ar fi Mario Bunge, Cart Sagan, Richard Dawkins), se 
auto-intitulează drept “sceptice” în privinţa fenomenelor paranormale. Mai direct spus, le neagă cu 

desăvârşire. Oricine are dreptul la opinie. Totuşi este suspect că aceste persoane cu studii universitare 
şi un anumit prestigiu social, se pronunţă, fără discriminare, împotriva absolut tuturor pretenţiilor de 
constatare, sau reproducere, a unor fenomene paranormale. Nu credem că aici poate fi invocată 
ignoranţa, lipsa de cultură în domeniu. Vehemenţa lor bine documentată ne sugerează că există 
intenţia vădită de a ascunde cunoaşterea, tăindu-ne de la rădăcină orice curiozitate asupra oricărui 
mister. în viziunea lor, ştiinţa poate explica totul. Şi, desigur, numai El sunt adevăraţii “guru” ai 
ştiinţei, minţile sclipitoare şi atotştiutoare pe care trebuie să-i ascultăm. Aceştia declară “marele 
pericol” la care se expun cei care aderă la “pseudoştiinţe”. Exagerând pericolul credulităţii, militează 
pentru scoaterea din atenţia populară a ocultului, paranormalului, a enigmelor. 

“Cunoaşterea înseamnă putere, iar puterea trebuie strânsă cu grijă în cluburi selecte, nicidecum 
diseminată maselor, care trebuie să fie manipulate, nu deşteptate.” Cam acesta ar fi planul după care 
se ghidează astfel de persoane, aparent bine-intenţionate. Cum altfel am putea interpreta premiul de 
1 milion de dolari oferit de J.Randi oricui va putea dovedi existenţa unui fenomen paranormal?! Mai 
trebuie oare să adăugăm că nimeni nu a reuşit până acum, de-a lungul a mulţi ani, să treacă de 
condiţiile draconice impuse de cei care oferă premiul?! Oare numai de dragul reclamei au făcut toată 
această gălăgie mediatică? Părerea noastră este că miza este mult mai mare decât propria glorie... 

în acest context, neologismul englezesc “debunker” semnifică tocmai un individ care discreditează 
orice confirmare a unor subiecte precum OZN, fenomene paranormale, teoria conspiraţiei, medicină 
alternativă, religie, cercetări din afara ştiinţei oficiale sau ale unor teme pseudoştiinţifice. Cuvântul 
se foloseşte, în sens mai larg, cu privire la încercările de a neutraliza orice punct de vedere opus, 
mergând chiar dincolo de limitele scepticismului sănătos, prin afirmaţii incredibile şi nedovedite. De 
aceea, în locul sonorităţii aristocratice a “skeptic”-ului, credem că mai apropiată de substratul 
adevărat este rezonanţa sub-pământeană a cuvântului “debunker”... 

Câteva cuvinte despre intenţionalitate în experimentele parapsihologice 

Reproducerea fenomenelor psi în laborator reclamă multe condiţii optime: starea fizică şi psihică 
optimă a persoanei dotate cu abilităţile psi testate, confortul psihologic oferit de laborator şi de 
personalul experimentator, data experimentului şi condiţiile astrofizice, motivaţiile spirituale ale 
experimentatorilor ş.a.m.d. O condiţie de primă importanţă este încărcătura psihică a asistenţilor 
sceptici. Reaua-voinţă este un factor perturbator al fenomenelor fine, ce ţin de esenţa mentală. 
Intenţiile negative ale persoanelor puternice din punct de vedere mental privind experimentul poate 
duce la ratarea sa. Pentru întronarea unei atmosfere neutre, asistenţii ar trebui să nu aibă 
preconcepţii partizane, pe care să le apere emoţional. Scepticii nu sunt nici pe departe atât de 
inteligenţi pe cât se vor, ci doar rău-voitori. “Dubitarea” carteziană înseamnă să gândeşti liber, în 
concordanţă cu faptele, nu să fii mereu “contra” - care este mai degrabă expresia unei dizarmonii 
mentale. 

Un argument des invocat de sceptici se referă la faptul că fenomenele spiritiste experimentate în 
prezenţa unor mediumi excepţionali, care făceau deliciul publicului şi mai ales al savanţilor sfârşitului 
de secol XIX, nu se mai reproduc astăzi, lipsind mediumii dotaţi pentru efecte fizice. Concluzia lor 
frapează bunul-simţ: fiindcă fenomenul nu poate fi validat, prin repetarea experimentelor astăzi, 
rezultă că nici nu are rost să vorbim despre el. Cum s-ar spune, dacă experimentul de laborator nu se 
mai repetă, înseamnă că savanţii-confraţi ai acelor vremuri au consemnat nişte fenomene inexistente! 
Oare ce logică este asta? 

Mai mult, dr. Dan Mihăilescu (în cartea „Parapsihologici, între adevăruri inexplicabile şi falsuri 
plauzibile”, 1992), ne aduce la cunoştinţă o constatare care ne pune majore semne de întrebare. 
Reproducem fraza: « trebuie arătat că, în ciuda autorităţii numeroşilor martori care au asistat la 
aceste experienţe, nu toţi cercetătorii sunt unanimi în a recunoaşte că LEVITAŢIA este un fenomen 
demonstrat, ci numai unul constatat şi înregistrat ca atare »... Noroc că nu toţi cercetătorii gândesc 
atât de îngust! Sau poate că demonstrarea înseamnă, în accepţiunea unora, reproducerea fenomenului 
la dorinţa lor. Ar trebui să li se atragă atenţia respectivilor că şi condiţiile experimentului dorit de ei 
ar trebui să se conformeze cerinţelor realizării sale. Cu alte cuvinte: 

Nu sunt uşor de găsit subiecţi care levitează (sau realizează alte fenomene psi) la comandă, şi 
care doresc să se supună experimentelor unor oarecare curioşi. 

Uneori, condiţiile impuse (din ignoranţă sau rea-voinţă) nu sunt compatibile cu subiectul sau 
cu fenomenul psi cercetat. 

Alteori, însăşi prezenţa cercetătorului este incompatibilă cu desfăşurarea optimă a 
experimentului. Fenomenele psi angrenează energii subtile, foarte sensibile la influenţe pe 

care savanţii obişnuiţi le ignoră: biocâmpurile celor prezenţi, gândurile şi afectele intense, 
beneficitatea şi chiar misiunea spirituală a unora dintre cei de faţă. 

în experimentele ştiinţifice de parapsihologic, care au ca obiectiv principal dovedirea 
existenţei acestor fenomene paranormale, se folosesc metode cantitative, empirice, precum şi 
analizele statistice. Nu putem să nu facem o paralelă istorică dintre această abordare a 
parapsihologici şi cea behavioristă asupra psihologiei. 

INFO: Psihologia pragmatică americană a iniţiat, la începutul secolului XX, orientarea behavioristă 
(comportamentalistă), care urmărea reacţiile fiziologice la diverşi stimuli. Metodologia behavioristă s- 
a impus prin faptul că excludea subiectivismul cercetătorului şi respecta pretenţiile ştiinţifice ale 
măsurabilităţii şi matematizării. 

Asemenea behavioriştilor, aceste cercetări de laborator încearcă să elimine total 
subiectivitatea cercetătorului, ca şi cea a subiectului studiat. Ceea ce contează pentru aceşti 
cercetători este statistica, nu conştiinţa subiectului care generează fenomenul. Se ţine cont de o 
medie a performanţelor paranormale a unui lot de oameni aleşi aleatoriu, fără a fi interesaţi că 
persoanele dotate cu capacităţi native pot să reuşească aceleaşi experimente în proporţie de 
100% - considerându-le pe acestea drept cazuri particulare, izolate. Şi ne punem întrebarea: ce 
doresc să dovedească aceste experimente de fapt? Probabil că cei ce folosesc metoda statistică 
vor să lupte cu armele ştiinţei - cifrele - în acreditarea ideii că toţi oamenii au un potenţial latent 
de abilităţi paranormale. Cazurile particulare sunt prea impresionante şi şocante, contrazicând 
flagrant paradigmele cunoscute, ca să poată crea altceva decât nedumeriri şi neputinţă în lumea 
ştiinţifică. Şi atunci, susţinătorii progresului recurg la concluzii mai uşor de digerat, mai vagi, 
mai insidioase, dar cu un efect important pe termen lung: schimbarea mentalităţii oamenilor de 
ştiinţă. 

în ciuda eforturilor merituoase ale parapsihologilor contemporani de a explica fenomenele 
paranormale, ei nu au reuşit deocamdată decât atât: să demonstreze, prin metode absolut 
ştiinţifice, că paranormalul există ! Ceea ce, în popor, se ştia de mii de ani... Vestea bună este că 
astfel au fost definite şi eliminate unele superstiţii. 

INFO: METODE DE CERCETARE ÎN PARAPSIHOLOGIE 
Experimentul tip Ganzfeld. 

Este o tehnică destinată testării fenomenului telepatiei. Metoda constă în primul rând în 
calmarea „zgomotului mental” al participantului la experiment, prin izolarea simţului vizual 
(emiţându-se în cameră o lumină roşie şi punându-se pe ochi două jumătăţi de mingii de ping-pong), 
a celui auditiv (printr-un sunet alb, emis prin căşti) şi a celui tactil-proprioceptiv (prin aşezarea într-o 
poziţie foarte comodă). 

în experimentul ganzfeld tipic emiţătorul şi receptorul telepatic se află în două camere separate. 
Receptorul este izolat senzorial, iar emiţătorului i se arată nişte imagini, pe care i se cere să le 
transmită mental receptorului. în acest timp, receptorul este rugat să exprime cu glas tare toate 
procesele sale mentale: imagini, gânduri, emoţii. După circa o jumătate de oră experimentul 
încetează, iar receptorului i se arată mai multe imagini, dintre care numai una reprezintă „ţinta” care 
i-a fost transmisă telepatic. Pe baza percepţiilor pe care le-a avut în timpul emisiei-recepţiei, 
receptorul trebuie să aleagă „ţinta”. 

în urma a mii de sesiuni individuale conduse de zeci de cercetători de pe tot mapamondul, s-a 
constatat că receptorii aleg ţinta cu mai mare precizie decât ar face-o la întâmplare, având 
semnificaţie din punct de vedere statistic. 

Experimentul de vedere la distanţă 

Acest experiment testează capacitatea de a obţine informaţii despre un obiect, loc sau persoană 
ascunse de clarvăzător şi de obicei aflate la distanţă de acesta. 

într-unul din experimentele tipice, dintr-o grămadă de câteva sute de fotografii, este aleasă una 
la întâmplare, de către o persoană neutră, şi apoi dusă într-un loc îndepărtat. Clarvăzătorul încearcă 
apoi să descrie sau să deseneze obiectul ţintă. Procedura se repetă pentru mai multe astfel de ţinte. 

Analiza corectitudinii răspunsurilor se face de un colectiv independent prin următoarea metodă 
uzuală: se aleg un număr de ţinte şi răspunsurile date, se amestecă şi li se cere să le potrivească 
două câte două, după cum se potrivesc logic, iar apoi să le compare cu răspunsurile indicate de 
clarvăzător. 

Sute de astfel de experimente s-au efectuat timp de mulţi ani, iar rezultatele, obţinute cu ajutorul 
unor persoane înzestrate cu darul vederii la distanţă, arată că informaţiile non-perceptuale obţinute 
despre fotografiile plasate la distanţă, despre locuri sau evenimente, sunt corecte într-o proporţie 
mai mare decât simpla întâmplare. 

Experimente de psihokinezie asupra generatoarelor de numere aleatoare 

Acest tip de experiment total automatizat (fără intervenţia cercetătorului) studiază interacţiunile 
dintre minte şi materie. 

în cel mai obişnuit experiment de acest tip, un aparat de numere aleatoare (generate electronic 
sau radioactiv) produce un flux continuu de numere, care este înregistrat şi analizat de un program 
de computer. în acest timp, subiectul experimentului încearcă mental să modifice distribuţia 
statistică a numerelor aleatoare. Putem înţelege acest efort prin comparaţia cu aruncarea unei 
monede. Este ca şi cum subiectul „vrea” să iasă de mai multe ori „cap” decât „pajură”. Metoda este 
folosită pentru a testa atât indivizi, cât şi grupuri de indivizi cu privire la abilităţile lor psihokinetice. 

Se constată că influenţa este destul de mică, dar se poate spune, din punct de vedere statistic, 
că efectul psihokinetic a fost obţinut. 

Experimente de influenţă mentală directă asupra unor sisteme vii 

Efectul s-a mai denumit şi bio-psihokinezie, şi studiază efectele intenţiilor unei persoane asupra 
stării psihofiziologice a unei alte persoane aflate la distanţă. 

Un exemplu tipic de astfel de experiment se referă la „senzaţia că eşti privit”. Subiectul care are 
rolul de a obţine o influenţă la distanţă priveşte pe un ecran imaginea în timp real a subiectului care 
trebuie influenţat. în acest timp, activitatea sistemului nervos a celui privit este continuu monitorizată 
pentru a sesiza modificări semnificative. 

Studiile statistice au arătat că atenţia dirijată a privitorului poate activa sau calma sistemul 
nervos al persoanei aflate la distanţă într-un mod statistic semnificativ, deşi destul de redus. 

[ http://en.wikipedia.org/wiki/Parapsychology ] 


2.3. PROGRESUL PARAPSIHOLOGIEI 

Din punct de vedere epistemologic, cercetările din parapsihologie ar trebui să răspundă, ca 
orice ştiinţă recunoscută, la cele 4 criterii de validare: 

Care este obiectul ştiinţei (există fenomenele paranormale)? - criteriul ontologic. 

Fenomenele pot fi controlate, dirijate de om (prin metode folosite de subiecţii speciali 

sau de către orice cercetător)? - criteriul gnoseologic 

Există o teorie explicativă, o concepţie, legităţi? - criteriul epistemologic 

Cum pot fi folosite fenomenele paranormale în mod sistematic, ştiinţific şi benefic 

oamenilor? - criteriul praxiologic (după îndeplinirea celorlalte trei criterii anterioare) 

«Concepţia, teoria obligă cercetătorul nu numai să selecteze o anumită metodă, dar şi să 
elaboreze una nouă. întâi trebuie clar formulată în minte problema şi mai ales ipoteza cercetării, 
şi abia apoi să se orienteze spre metodă.» [1, p. 157] Credem că una din cauzele lipsei de 
progres ştiinţific în parapsihologie este că lipseşte teoria care ar trebui confirmată prin 
experimente, iar multe dintre ele nu-şi propun, deocamdată, decât un scop destul de minor: 
demonstrarea autenticităţii fenomenelor paranormale şi descrierea lor. 

O altă cauză ar fi că teoriilor avansate nu le poate fi testată valabilitatea prin nivelul actual al 
ştiinţelor exacte. Or, tocmai aici ar putea fi călcâiul lui Ahile al actualei abordări: se doreşte 
înscrierea parapsihologici printre ştiinţele naturii - ştiinţe exacte (aşa cum este fizica). Nu negăm 
dreptul nimănui de a folosi metodele dorite, dimpotrivă. Dar rezultatele modeste şi Iară 
perspective clare de progres ne dau curaj să afirmăm că parapsihologia trebuie abordată şi 
după modelul psihologiei (ştiinţă socio-umană), cu care are multiple afinităţi, un trecut şi un 

viitor comun... Deja s-au făcut paşi importanţi către afirmarea unei orientări psihologice 
inspirate din aceeaşi problematică, şi anume psihologia transpersonală. 

INFO: PARALELĂ DINTRE ABORDAREA NATURALISTĂ Şl CEA SOCIO-UMANĂ. 


Ştiinţele naturii, exacte 

Discipline socio-umane, inexacte 

NOTE 

Predicţiile sunt sigure [1 ,p.162] 

Predicţiile sunt probabile [1 ,p.162] 

Condiţiile fundamentale ale 
unei ştiinţe: 

1. Descrierea (ce este? cum 
se desfăşoară fenomenul?) 

2. Explicaţia (de ce?) Se face 
ulterior evenimentului 

3. Previziunea. Se face 
înaintea evenimentului. 
Cunoaşterea legităţii este 
necesară, dar nu şi 
suficientă. Există previziuni 
fără explicaţii (bazate pe 
extrapolări temporale sau pe 
legi empirice fondate pe o 
simplă deducţie). Există şi 
explicaţii fără predicţii (cum 
face teoria darwinistă, în care 
multitudinea de condiţii 
descrise teoretic este 
imposibil de obţinut astăzi - 
mutaţii, condiţii de mediu, 
număr de specii pe acelaşi 
teritoriu etc) [1 ,p. 168] 

Fondate pe explicaţie 
[1, p. 175] 

Fondate pe interpretare şi intuiţie 

[1, p. 175] Interpretarea sugerează 
aşteptări, posibilităţi [1, p. 178] 

Explicaţia este logică, analitică, 
obiectivă. 

Explicarea precizează cauzele, 
condiţiile, factorii ce determină 
apariţia fenomenelor. 

înţelegerea este analogică, 
globală, subiectivă. Este utilizată cu 
exclusivitate în psihologia 
fenomenologică (subiectivă) şi în 
„pseudoştiinţe” (astrologie, 
chiromanţie ş.a.). Un grad superior 
al înţelegerii implicite este 
descrierea (apartenenţa la o clasă 
de fenomene sau la un sistem de 
regularităţi). 

Are valoare teoretică, epurând 
accidentalul, decantând şi 
conservând esenţialul din 
obiecte şi fenomene. 

[1, p. 183] 

Are valoare practică. 

[1,p.171] 

Obiectul este investigat şi 
cunoscut direct. 

în psihologie cunoaşterea se 
realizează indirect, manifestările 
exterioare, comportamentale, 
indicând stările şi relaţiile interne, 
subiective. 

Performanţele subiectului 
studiat de psihologie sunt 
dependente de anxietatea 
sa, precum şi de prezenţa 
experimentatorului, care le 
facilitează sau le inhibă. 

[1 ,p. 150] Obiecţia clasică 
adusă psihologiei este că 
perturbă însăşi obiectul său 
de studiu. [1 ,p. 132] Predicţia 
poate influenţa şi chiar 
modifica fenomenul prezis. 

[1, p. 162] 

Cercetătorul manifestă o relativă 
detaşare şi indiferenţă faţă de 
obiectul studiat. 

[1 ,p.148] 

Cercetătorul se implică şi chiar se 
identifică cu destinul obiectului de 
studiu. 

Metodologia obiectivă (ca în 
psihologia behavioristă) 

[1, p. 156] 

Metodologia subiectiv- 
interpretativă (ca în psihologia 
umanistă) 

[1, p. 156] 


Drept consecinţă a acestui mod de abordare a parapsihologiei, este permis ca cercetările care 
vizează, în special, fenomenele ce ţin de natura supravieţuirii conştiinţei să fie făcute prin 
culegerea de mărturii - o metodă specifică domeniului socio-uman. Uneori este singura cale 
acceptabilă, ca în cazul experienţelor din preajma morţii. Considerăm drept şocante şi 
inacceptabile moral tentativele de sfidare a Providenţei, precum cele realizate de doctorul Mina 
Minovici, care şi-a produs singur asfixie “controlată”, din curiozitatea ştiinţifică de a vedea 
dincolo de moarte. 

INFO: O experienţă în preajma morţii este relatată de o persoană care a avut o moarte clinică 
(încetarea funcţiilor vitale şi ale creierului), din care a revenit la viaţă. Această experienţă include 
una sau mai multe dintre următoarele experienţe: 

- certitudinea că a murit; 

- senzaţia de ieşire din corp (decorporalizare), de plutire deasupra propriului corp, cu o percepţie 
auditivă şi vizuală clară a zonei din jur; 

- senzaţia de pace şi iubire copleşitoare; 

- senzaţia de ridicare printr-un tunel sau pasaj îngust; 

- întâlnirea rudelor decedate sau a unor personalităţi spirituale; 

- întâlnirea cu o fiinţă de lumină sau cu o lumină; 

- panorama întregii sale vieţi; 

- ajungerea la un hotar; 

- senzaţia că este întors în corp, deseori împotriva dorinţei sale. 

Studiul acestor evenimente medicale a fost iniţiat de către psihiatrii Elisabeth Kubler-Ross, George 

Ritchie şi Raymond Moody. în 1978 s-a înfiinţat Asociaţia Internaţională de Studii asupra 

Fenomenelor din Preajma Morţii. Mai târziu, aceste studii au fost introduse şi în mediul academic. 

[ http://en.wikipedia.org/wiki/Near-death_experience ] 

Evenimentele de la hotarul morţii sunt generale tuturor oamenilor, din toate timpurile. 

Facem acest raţionament inductiv pe baza relatărilor diverselor cărţi sfinte, discipline esoterice, 
chiar şi descrieri artistice, coroborate cu chestionarea clinică a persoanelor ce au trecut printr-un 
astfel de eveniment (vezi Planşa I ). Indiferent de rasă, zonă geografică, clasă socială, religie, 
cultură, evenimentele din preajma morţii urmează aproximativ acelaşi tipar arhetipal, cu 
diferenţe individuale. Predicţia post-exitus nu poate fi 100% certă, dar, oricum, un muribund 
poate fi asistat pe baza datelor de care dispunem. (în budismul tibetan se merge cu predicţia 
mult dincolo de pragul morţii, conducând sufletul decedatului încă 49 de zile, prin lecturile 
preoţilor lama din Cartea Morţilor - Bardo Thodol.) Desigur că relatările din preajma morţii ar 
trebui să fie cunoscute, încă de acum, de noi toţi, muritorii... Este aceeaşi alegere ca în pariul lui 
Pascal: dacă Spiritul nu există, nu pierd nimic crezând, dar dacă El există, am totul de 
câştigat! 

Tot referitor la modul corect de abordare a parapsihologiei, este de la sine înţeles că trebuie 
să ţinem seama de opiniile naransi ho Ionilor practicieni , ca şi de studiile de caz propuse de ei, în 
speranţa depistării măcar a unor reguli empirice, extrem de preţioase, din acest domeniu 
necunoscut. în privinţa autenticităţii calităţilor paranormale ale acestor practicieni, trebuie să 
spunem că cel mai bun criteriu de validare, actualmente, este numai timpul. Unele fenomene, 
precum precogniţiile, nu pot fi validate decât aşteptând confirmarea evenimentelor prezise. Alte 
calităţi, care apar spontan, sau sunt controlate într-o oarecare măsură de parapsiholog, nu sunt 
suficiente să facă din acesta o voce avizată, decât dacă se păstrează în timp, nu sunt orientate 
malefic (respectă o deontologie profesională) şi sunt, preferabil, dublate de o minimă educaţie 
ştiinţifică. 


2.4. TREI TIPURI DE PARAPSIHOLOGI 

Aşa cum am afirmat, pentru a înregistra un real progres, trebuie modificată paradigma după 
care se ghidează cercetările şi experimentele de parapsihologie. Abordarea pe care noi o 
considerăm potrivită, mult mai nuanţată decât cea fizicalistă, reclamă redefinirea calităţii de 
PARAPSIHOLOG, în vederea afirmării şi întăririi forţelor umane care contribuie la progresul 
acestei para-ştiinţe, pentru a o transforma într-o veritabilă ştiinţă a viitorului. 

Parafrazând definţia-butadă dată psihologiei de Max Mayer [1, p.35], am putea defini 
parapsihologia astfel: “parapsihologia este ştiinţa studiată de parapsihologi”. Să mutăm temporar 
interesul dinspre validarea ca ştiinţă a parapsihologiei - lucru încă dificil - către cercetătorii 
dedicaţi domeniului. De altfel, cunoaştem că însăşi psihologia a fost şi încă mai este contestată 
ca ştiinţă... Cum istoria se repetă, ne putem aştepta ca şi parapsihologia să urmeze aceeaşi 
traiectorie: de la ignorare, la contestare, la tolerare, pentru a fi în final asimilată preocupărilor 
ştiinţifice (poate că sub altă denumire - alături de psihologia transpersonală...) 

Prestigiul actual al parapsihologici poate depinde, într-o oarecare măsură, de credibilitatea 
celor care îi dau viaţă. Aşa s-a întâmplat în secolul al XlX-lea când, prestigiul unor savanţi ce s- 
au implicat în studiul fenomenelor spiritiste le-a impus în conştiinţa generaţiilor care au urmat. 
Trecând dincolo de senzaţionalul efemer, savanţi precum William Crookes, Oliver Lodge ş.a. au 
efectuat observaţii minuţioase şi experimente ştiinţifice de netăgăduit prin care au verificat, de 
pe poziţia scepticului, autenticitatea fenomenelor spiritiste. 

Credem că, alături de parapsihologii de laborator (savanţi proveniţi din fizică, biologie, 
medicină etc), ar trebui să le alăturăm categoria parapsihologilor practicieni şi cea a 
parapsihologilor erudiţi . 

Parapsihologul de laborator deţine bagajul cercetării ştiinţifice: obiectivitate, rigoare, 
realism. Are deja un prestigiu profesional şi social. Nu urmăreşte faima facilă obţinută pe cale 
mediatică, ci dimpotrivă, este deseori nevoit să înfrunte ridicolul colegilor de breaslă, care nu îi 
înţeleg preocupările. Totuşi, datorită obişnuinţei de a gândi în termenii paradigmei carteziene- 
newtoniene, este posibil ca metodele utilizate în laborator şi teoriile propuse să nu aducă nici un 
plus de înţelegere. Această platitudine non-euristică face loc şi altor categorii de parapsihologi. 

Persoanele cu abilităţi paranormale pot deveni, din obiect al studiilor de parapsihologie, 
subiecţi co-participanţi şi chiar cercetători în toată accepţiunea cuvântului. S-ar putea, nu negăm, 
ca unii dintre ei să aibă un discurs mai... bizar. Timpul face selecţia, păstrându-i pe cei sănătoşi 
mintal şi care fac eforturi sa asimileze zestrea ştiinţifică a omenirii, să-şi îmbunătăţească 
performanţele, să se pună în slujba semenilor, să gândească critic, să-şi recunoască limitele, să 
lase pe plan secund gloria şi câştigurile materiale exagerate. Numai cei care îşi pot controla şi 
dirija la voinţă capacităţile extrasenzoriale şi le pun în slujba semenilor capătă un larg prestigiu 
social şi au un cuvânt greu de spus în acest domeniu. Aceştia sunt parapsihologii practicanţi. 

O ultimă categorie pe care o găsim utilă acestui domeniu ar fi parapsihologul erudit, cel 
care nu este nici experimentator, nici practician, dar are o imensă dorinţă de a descoperi 
misterele lumii, citind tot ce există despre aceste subiecte, intervievând persoanele care pretind 
că au trăit experienţe mistice sau practicienii, studiind programatic şi meditând profund la aceste 
teme. Eruditul este filosoful parapsihologici şi poate juca rolul de integrator al experienţei 
celorlalte două categorii (savantul şi paranormalul, fiecare dintre ei cu propriile 
subiectivisme...), păstrându-şi cugetul liber pentru a găsi explicaţii cât mai apropiate de 
realitate, dar totodată cât mai depărtate de prejudecăţile non-creative. 

Toate cele trei categorii de parapsihologi există deja în realitate, iar noi nu am făcut decât să 
le dăm un nume, să le atestăm prezenţa şi importanţa. Credem că progresul parapsihologici 
implică colaborarea celor trei tipuri de parapsihologi, fiecare abordând predilect o anumită 
latură. Ar fi foarte bine dacă acelaşi parapsiholog ar îmbina în propria sa persoană cele trei 
abordări (experiment, practică, erudiţie), cazul ideal fiind reprezentat de INIŢIAT. Copiind 
modelul iniţiatului din tradiţiile spirituale, parapsihologul ideal este practicant, erudit şi 
experimentator (sau mai degrabă, şi în primul rând, auto-experimentator). Auto- 
experimentatorul (fie în condiţii de laborator, fie în condiţiile familiare de existenţă şi de 
activitate) este un practicant cu un plus de curiozitate ştiinţifică, încercând să refacă 
experienţele spontane, testând concluziile la care ajunge empiric, urmând un program autoimpus 
de experimente cu propria persoană, exploatând la maxim posibilităţile oferite de abilităţile sale 
psi. 

2.5. O SCURTĂ PRIVIRE ASUPRA PSIHOLOGIEI 
TRANSPERSONALE 

Psihologia transpersonală este o ramură a psihologiei care se ocupă de aspectele trans- 
personale, transcendente, spirituale ale condiţiei umane, cum sunt: auto-realizarea spirituală, 
experienţele de vârf şi mistice, transa, convertirea religioasă, stările modificate de 
conştiinţă ş.a.. O parte dintre psihologi trec cu vederea zona trans-personală, pentru că ei se 
focalizează exclusiv pe aspectele psihicului personal. într-o abordare riguroasă, spun ei, aceasta 
nu pare a avea o temelie ştiinţifică, deşi, spunem noi, este indubitabil validată de experienţele 
individuale, de rezultatele încurajatoare ale experienţelor de laborator şi de baza sa istorico- 
culturală. 

Datorită domeniilor de studiu care se întrepătrund, psihologia transpersonală este confundată 
adeseori cu parapsihologia. Totuşi, putem face o uşoară distincţie între ele: parapsihologia se 
focalizează mai mult asupra psihicului , iar transpersonalul asupra spiritului . Parapsihologia 
înclină către epistemologia ştiinţifică tradiţională (experimente de laborator, statistici, cercetări 
asupra stărilor cognitive), iar psihologia transpersonală tinde să se apropie de epistemologia 
disciplinelor umaniste şi hermeneutice (umanismul, existenţialismul, fenomenologia, 
antropologia), deşi întotdeauna a făcut apel şi la studii experimentale şi statistice. 

Chiar dacă este interesată de teoriile şi gânditorii asociaţi cu termenul “new age”, psihologia 
transpersonală va rămâne o disciplină academică, nefiind nicidecum o mişcare spirituală sau 
religioasă particulară. 

INFO: Psihologia transpersonală şi-a adus contribuţia la înţelegerea devenirii şi conştiinţei umane 

prin câteva teorii, dintre care o reţinem în special pe cea a gânditorului Ken Wilber. 

Pentru a explica integral fenomenologia conştiinţei, acesta a studiat peste 200 de abordări ale 
existenţei umane, de la biologia moleculară şi fizica cuantică la antropologie, lingvistică, 
hermeneutică şi religii orientale. Planul ambiţios al lui Wilber a fost de la început unirea şi 
reconcilierea psihologicului cu spiritualul. 

în opinia lui Wilber, în toate tradiţiile, spectrul conştiinţei se întinde începând de la Pre-personal, 
trecând prin Persoană (ego) şi ajunând până la Trans-personal, urmând clasificarea tradiţională: 
materie - corp - minte - suflet - spirit, împărţire care este utilizată atât în Orient, cât şi în Occident. 
Evoluţia nu este continuă în cadrul etapelor, de la corp spre minte, suflet şi spirit. Acestea reprezintă 
potenţialităţi, pe care un om le poate obţine parţial sau în întregime. Caracteristicile individuale (de 
exemplu: cogniţia, morala, voinţa etc) sunt relativ independente şi, prin urmare, se pot dezvolta 
separat (dar nu total necorelat). O persoană poate să-şi dezvolte la un nivel superior o anumită 
caracteristică şi să fie într-o etapă inferioară din altă perspectivă. 

Un mare merit al gânditorului Wilber este că a salvat şi reabilitat conceptul de misticism, care era 
considerat obscurantism şi patologie de către pozitiviştii şi materialiştii obtuzi. El a preluat din tradiţia 
Yoga elementele explicative ale extazului, care precizează că acesta este de mai multe tipuri , 
fiecare fiind susţinut de un „corp” energetic subtil. Astfel, Wilber numeşte cele câteva tipuri de extaz 
ca fiind „stări ne-obişnuite de conştiinţă”, la care poate avea acces ocazional oricine , sub forma 
experienţelor de vârf ( peak-experiences, engl.). însă pentru un acces permanent la aceste stări 
speciale de conştiinţă, persoana respectivă trebuie să se angajeze într-un proces de dezvoltare 
(disciplină spirituală), pentru ca structurile „mentale” specifice să fie suficient de dezvoltate astfel 
încât să poată susţine conştiinţa de nivel superior, adică „starea de conştiinţă ne-obişnuită”. 

Dezvoltând o psihologie integrală proprie, pentru a descrie şi explica dezvoltarea conştiinţei 
multidimensionale, Wilber inaugurează un model format din 4 cvadrante - respectiv abordarea 1) 
anorganic-biologică, 2) cea psihologică, 3) cea socială şi 4) cea culturală. Orientările ştiinţifice care 
se axează doar pe manifestările dintr-un cvadrant, vor cuprinde doar un „adevăr” parţial. Conştiinţa 
nu este localizată exclusiv în nici unul, ci în fiecare nivel al fiecărui cvadrant, în diferite grade de 
expansiune. 

Ca răspuns la problema „dificilă” a apariţiei conştiinţei în creier, Wilber propune considerarea 
experienţei conştiente ca fiind trăsătura fundamentală, ireductibilă. în loc să se ocupe de problema 
filosofică a conştiinţei extinse, Wilber le propune savanţilor să o trăiască, să o experimenteze în 
direct. Astfel, apare o nouă metodologie a studiului ştiinţific al conştiinţei, transformarea 
interioară a cercetătorului însuşi (într-un proces similar alchimiei spirituale). Evoluţia 

cercetătorului este esenţială, întrucât studierea în special a aspectelor non-duale, transcendente, nu 
se mai poate realiza la nivel analitic, ci doar printr-un studiu cognitiv sintetic. 

[Ovidiu Brăzdău, 2002, apud Ion Mânzat, „Psihologie transpersonală”, Ed. Cantes, 2002, p. 131] 

Psihologia transpersonală a adus în atenţia clinică unele probleme psiho-religioase şi psiho- 
spirituale. Ea proclamă că spiritualitatea este inerentă naturii umane, fiind un aspect esenţial al 
fiinţării. 

Problemele psiho-religioase pot apare în urma implicării persoanei în credinţe şi practici 
religioase instituţionalizate: adoptarea, părăsirea sau schimbarea religiei, sectei sau mişcării 
spirituale, intensificarea practicii sau credinţei religioase, pierderea credinţei. 

Dintre chestiunile psiho-spirituale enumerăm: experienţe în preajma morţii, experienţe 
mistice, ridicarea lui Kundalini, criza de iniţiere shamanică, apariţia unor abilităţi psi, 
cunoaşterea vieţilor anterioare, stări de posesie, probleme legate de meditaţie, separarea de un 
învăţător spiritual. Unele probleme legate de meditaţia contemplativă s-ar putea explica prin 
faptul că încorporarea sistemelor meditative orientale în occident nu a ţinut cont de contextul 
socio-cultural în care aceste sisteme au luat naştere, un detaliu care îi poate încurca pe 
practicanţii occidentali. 

Stanislav şi Christina Grof au introdus sintagmele de “dezvoltare sau emergenţă spirituală” - 
ca o apariţie gradată, naturală a unor abilităţi psiho-spirituale - şi cea de “criză sau urgenţă 
spirituală” - care descrie o intensificare a dezvoltării spirituale scăpate de sub controlul 
persoanei în cauză. Aceasta are urmări nefaste pe latura psihologică, socială şi profesională. 

La propunerea comunităţii transpersonale s-a introdus o nouă categorie de diagnostic în 
DSM-IV (manualul american al diagnozelor psihiatrice), intitulată “problemă religioasă sau 
spirituală” (codificare V62.89), care ajută şi la o mai bună înţelegere reciprocă între domeniul 
psihiatriei şi cel al religiei şi spiritualităţii. 

Domeniile generale de interes ale studiilor transpersonale cuprind: 

• Contribuţia tradiţiilor spirituale la psihiatrie şi psihologie - hinduism, yoga, buddhism, 
vajrayana, zen, taosim, tantra, shamanism, kabbala, sufism, misticism creştin ş.a. 

• Vindecările realizate de şamanii indigeni americani şi de pe alte continente 

• Dezvoltarea spirituală a adulţilor şi bătrânilor 

• Studii şi aspecte clinice asupra meditaţiei contemplative 

• Cercetări şi studii asupra conştiinţei 

• Substanţe psihedelice, etnofarmacologie, psihofarmacologie 

• Parapsihologic 

• Studii trans-culturale şi antropologie 

• Diagnosticarea problemelor de natură religioasă şi spirituală 

• Spiritualitatea ofensivă, protecţia spirituală şi psihică 

• Tratamentul foştilor membrii ai unor secte 

• Psihoterapie transpersonală 

• Recuperarea în urma dependenţelor psihice şi fizice 

• Terapia prin vizualizare dirijată 

• Modificarea conştientă a respiraţiei pentru obţinerea stărilor modificate de conştiinţă 

• Moartea şi experienţele din preajma morţii 

• Terapia vieţilor anterioare 

• Ecologie 


Referinţe la cap. 2.5.: [ http://en.wikipedia.org/wiki/Transpersonal_psychology ] 

2.6. PSIHOLOGIE TRANSPERSONALĂ versus 
PARAPSIHOLOGIE 


Aşa cum am menţionat, o parte din sfera parapsihologiei a fost integrată (de aproape 40 de 
ani) ca obiect de studiu de către psihologia transpersonală, mai precis este vorba de trăirile 
umane “neobişnuite” (metafizice). Totuşi, atât parapsihologii experimentatori, cât şi psihologii 
transpersonaliştii susţin diferenţele dintre ei. Parapsihologia se ocupă de “fenomene 
paranormale” şi vrea să fie validată de ştiinţele exacte, pe când transpersonalismul se ocupă de 
“trăiri spirituale” şi vrea să fie recunoscut de mediul academic al psihologiei. în viziunea 
noastră, putem face o comparaţie cu două grupuri de alpinişti ce se caţără simultan pe doi 
versanţi ai aceluiaşi munte. Psihologia transpersonală a plecat din cea umanistă, având valenţe 
terapeutice, religioase, filosofice. Este mai avansată teoretic, deoarece a preluat din gândirea 
orientală “perlele”, iar acum caută să le prezinte in “scoici” potrivite. La rândul său, 
parapsihologia are o susţinere teoretică în fizica modernă. Totuşi, prin preocupările sale, credem 
că parapsihologia ar fi mai degrabă o extindere a psihologiei, decât a biologiei sau a fizicii. 

INFO: PARAPSIHOLOGIA ARE SUPORT TEORETIC ÎN: 

- Demonstrarea posibilităţii existenţei şi chiar a obţinerii unor viteze supraluminice, ipoteză care a 
stat la baza teoriei tahionilor. Aceasta se bazează pe dezvoltările matematice şi este 
necontradictorie în raport cu teoria relativităţii einsteiniene; oferă suportul teoretic al posibilităţii 
percepţiei - în acelaşi moment temporal - a trecutului, prezentului şi viitorului. Observaţiile de 
astrofizică ale lui Kozîrev din anii ’60 au arătat, de asemenea, că în acelaşi moment temporal, se 
poate observa poziţia trecută, prezentă şi viitoare a unei formaţii cosmice. 

- Teoria Abaronov - Bohm, demonstrând existenţa interacţiunii de la distanţă în lumea particulelor 
subatomice, oferă o nouă bază de credibilitate a fenomenelor telepatice. 

[ http://ro.wikipedia.org/wiki/Parapsihologie ] 

Probabil că, în final, parapsihologia şi psihologia transpersonală se vor reuni, împreună cu 
alte orientări psihologice, precum şi cu psihiatria şi spiritologia, într-o orto-psihologie 
(adevărata şi completa psihologie). Lumea are nevoie acum mai degrabă de unificarea ştiinţelor 
decât de fragmentarea lor în nenumărate specialităţi şi domenii de graniţă... Orto-psihologia ar 
putea să fie definită ca ştiinţa ce studiază psihicul şi spiritualul, normalul, anormalul şi 
paranormalul uman. Plecând de la o teorie unică, ea va trebui să ofere soluţii terapeutice pentru 
psihicul anormal, soluţii de optimizare pentru psihicul normal şi soluţii de autocontrol şi 
gestionare a aspectelor paranormale ale psihicului. Chiar dacă implică o sarcină grea şi de mare 
anvergură, credem că această sinteză este dorinţa secretă a tuturor marilor gânditori care au 
activat vreodată în aceste domenii. 

Latura spirituală este gura de oxigen de care are nevoie ştiinţa actuală şi paradigma sa 
“îngheţată”. Se va putea dovedi că credinţa religioasă se bazează pe argumente ştiinţifice, că 
ştiinţa are de câştigat din spiritualitate, că spiritualitatea se poate impune ca ştiinţă. Parafrazând 
un citat celebru, “ştiinţa secolului XXI va fi Ştiinţa Spirituală, sau nu va fi deloc ”. 


Capitolul 3 

CREIERUL SAU PSIHICUL? 


După cum am amintit, psihologia recunoaşte că activitatea psihică are o componentă 
informaţională, calitativ diferită de activitatea energetico-substanţială a creierului. însă nu vom 

ajunge prea departe doar comparând creierului cu un computer ce vehiculează informaţii, şi pe 
care l-am numi „psihic”. Este o comparaţie sărăcăcioasă şi limitativă. 

Ţinând cont de specificul vibratoriu al substanţei (vezi capitolul 1.5.) , lansăm o altă ipoteză. 
Creierul e format din substanţă cu vibraţie fizică, iar psihicul, din substanţă cu o vibraţie mai 
înaltă, „subtilă”. Cele două sisteme sunt perfect co-relaţionate, între ele existând, aşa cum atestă 
neuro-ştiinţele, o legătură foarte strânsă. Totodată, există, aşa cum atestă psihologia şi alte 
discipline, şi o diferenţă calitativă, chiar o anumită autonomie a celor două niveluri. Vom admite 
deci că psihicul şi creierul sunt două sisteme materiale vibraţionale distincte, dar cu multiple şi 
complexe interacţiuni. 

NOTĂ: Nu contestăm legătura cauzală ce există între activitatea neuronală şi stările psihice. 
Problema apare atunci când definim o stare psihică exclusiv pe baza activităţii neuronilor. De aceea, 
vom introduce conceptul filosofic de ierarhie a cauzelor, înţelegând prin aceasta un lanţ vertical de 
cauze care se încheie la nivelul efectului comportamental, uşor de evidenţiat. Misiunea ştiinţei este, 
în general, de a găsi cauzele ascunse ale efectelor vizibile. în opinia noastră, putem vorbi de cauze de 
ordin I (primare, superioare) care generează efecte/cauze de ordin II, care la rândul lor generează 
efectele finale vizibile. 

Cauză de ordin I (pur psihică) 

1 

Efect de ordin I = Cauză de ordin II (activitate neuronală) 

1 

Efect de ordin II (efecte comportamentale) 

în cazul nostru, activitatea neuronilor este un efect al unei cauze superioare, şi în acelaşi timp este o 
cauză (secundară) a comportamentului exterior. în mod natural, cauzele superioare dictează 
comportamentul neurologic, dar în situaţii experimentale sau accidentale, se intervine direct asupra 
acestuia. Mai mult, intervenţia experimentală poate perturba chiar cauza psihică de ordin superior. De 
aici, se poate desprinde concluzia falsă că cercetarea cauzelor s-a terminat, ele fiind localizate la 
nivel de neuroni. De fapt, cauzele de ordin I nu sunt puse în evidenţă experimental pentru că pur şi 
simplu nu sunt luate în considerare, paradigma ştiinţifică folosită „interzicând” acest lucru, 
în privinţa efectelor comportamentale, generarea lor este o competenţă a activităţii neuronale (cauza 
de ordin II), dar este o performanţă datorată numai psihicului (cauza de ordin I). 

Aceeaşi discuţie se poate duce în privinţa funcţionalităţii ADN-ului. 

ADN-ul, în viziunea noastră, nu este o cauză principală, ci un efect al unor cauze încă ascunse. Este 
adevărat că prin manipulări genetice putem obţine anumite efecte biologice, dar în mod natural 
codul genetic este aranjat într-un anume tipar de cauze mai profunde, care NU se schimbă odată cu 
manipularea genelor. Temporar, se pot obţine efecte biologice prin inginerie genetică, dar ele nu pot 
fi performante dacă nu se intervine şi la nivelul cauzelor de ordin I. Cercetătorii ruşi, spre exemplu, 
au studiat puterea sugestiei verbale de a modifica ADN-ul, cu rezultate mai spectaculoase decât 
costisitoarea inginerie genetică. Acceptăm teoretic şi situaţia în care un defect genetic să fie urmarea 
unui accident, când nu avem şi cauze mai profunde ale dereglării genetice. Atunci, desigur că o 
intervenţie fizică ar fi suficientă pentru a îndepărta sursa suferinţei. Dar, de cele mai multe ori, avem 
de a face cu influenţe subtile foarte pregnante, care necesită o abordare psihologică sau 
parapsihologică. 

OBSERVAŢIE: Conceptul de ierarhie a cauzelor poate avea consecinţe epistemice importante, 
până la demitizarea aşa-zisei „obiectivităţi ştiinţifice". 

Paradigma ştiinţifică (modelul dominant de gândire al momentului) generează un anumit tip de 
ipoteze de cercetare, şi nu altele. Ele se referă la cauzele de ordin II (depistabile cu mijloacele 
actuale), ignorând total cauzele de ordin I, superioare ierarhic (deocamdată nedepistabile). 
Ipotezele se verifică exclusiv prin relaţia cauză de ordin II - efect de ordin II, generând o teorie 
ştiinţifică. Desigur că orice teorie bazată doar pe această verigă cauzală secundară are posibile 
aplicaţii practice, dar nu şi un fundament suficient de solid şi va fi, mai devreme sau mai târziu, 
contrazisă de o nouă teorie. Istoria ştiinţei ne furnizează nenumărate exemple de înlocuire a unei 
teorii cu alta. „Obiectivitatea ştiinţifică" se referă doar la verificarea relaţiei cauză-efect de 

ordinul II. Ştiinţa nu este, prin urmare, „obiectivă", ci doar riguroasă în urmarea paradigmei 
proprii. „Obiectivitatea" absolută ar implica cunoaşterea întregului lanţ vertical de cauze şi efecte, 
lucru, să recunoaştem, foarte dificil. 

Iată o analogie sugestivă: 

Faptul observabil: dacă introducem un CD în aparat, se aude muzică la difuzor. Teoria ştiinţifică: 
muzica este produsă de CD. Din punct de vedere practic, această teorie este suficientă pentru a 
asculta muzică! Obiectivitatea ştiinţifică ne-ar obliga însă la mai mult, la descoperirea cauzelor 
ascunse, cum ar fi existenţa muzicienilor, a studioului de înregistrări etc. 

Un alt exemplu, provenind din neurologie {vezişi capitolul 4.2). 

Arcul reflex elementar implică doar un centru nervos SUBCORTICAL, iar reacţia sa este rapidă, 
standardizată, vizează integrarea automată prin adaptarea exclusiv la stimul. Arcul reflex 
supraelementar este o prelungire şi o dezvoltare a nivelului elementar la nivel CORTICAL, reacţia 
sa este mai elaborată, mai lentă şi vizează integrarea superioară prin adaptarea şi la circumstanţe. 
Putem deci analiza comportamentul omului fie pe baza teoriei reflexelor, fie a unei teorii în care se 
acceptă un nivel superior de decizie. Psihologii behaviorişti extremişti, inspiraţi de cercetările 
neurobiologilor, au absolutizat concluziile acestora, susţinând că inclusiv aparenta „libertate a 
conştiinţei" este, de fapt, tot o condiţionare psihică, alegerile noastre fiind pre-programate 
inconştient. Această teorie favorită a lui B.F.Skinner - şi cercurilor de interese din spatele său - 
vrea să justifice încercările de control total al conştiinţelor, cam aşa: „din moment ce libertatea 
este o iluzie, lăsaţi-i pe savanţii noştri să v-o coloreze cât mai frumos, conform «obiectivităţii 
ştiinţifice»...". 

O exemplificare a imensei forţe cu care paradigma curentă (prejudecăţile ştiinţifice) ne 
încătuşează gândirea este binecunoscuta afirmaţie că „excepţia întăreşte regula", care este un 
non-sens logic. Scopul acesteia este de a ne asigura confortul psihologic în faţa necunoscutului, 
permiţându-ne să trăim împăcaţi cu ignoranţa noastră. Din punct de vedere ştiinţific, orice excepţie 
de la regula descoperită trebuie să ne îndemne a căuta regula de ordin superior, care va îngloba atât 
excepţia, cât şi regula iniţială. Să nu uităm deci să gândim corect, în dauna prejudecăţilor 
atotputernice şi a comodităţii, fără să ne temem a rosti tare: „excepţia reformulează, suspendă, 
erodează, contestă regula, nu o întăreşte, oameni bunii". Istoria studierii fenomenelor paranormale 
abundă de exemple ce se pot reduce la atitudinea anecdotică a ţăranului român care vede pentru 
prima oară o girafă: „Aşa ceva nu poate să existe, deci nu există". 

Paradigma este un set de reguli de raţionare. Orice fapt care iese din tiparele sale pune în discuţie 
chiar valabilitatea paradigmei în sine, ducând la un progres în gândire (teoriile lui Newton au fost 
completate de Einstein, nu eliminate). Considerentele practice impun folosirea în continuare a 
regulilor elementare, de ordin II, descoperite prima dată, dar cunoaşterea ştiinţifică va căuta 
mereu reguli şi cauze superioare, de ordin I. 


Ce a fost întâi, creierul sau psihicul? Funcţia precede organul sau invers? 

Credem că asemenea întrebări sunt absolut legitime. în acest caz, avem şi un răspuns, pe 
baza argumentelor fdosofice de mai sus {vezi capitolele 1.1 şi 1.2). în ordinea generării celor 
două structuri, conform SCOPULUI, întâi este creată funcţia şi structura psihică {cauza de ordin 
/), apoi structura neuronală care să o slujească {cauza de ordin II). însă dezvoltarea psihicului 
este strâns legată de activitatea creierului, prins în jocul determinismului extern al mediului, iar 
odată cu maturizarea psihică, şi al autodeterminismului intern. Cu alte cuvinte, materia se 
structurează teleonomic începând de la nivelurile mai subtile către cele mai grosiere, dar 
raporturile deterministe cauză-efect sunt vectori bidirecţionali. 


26 



Se pare că legăturile info-energetice dintre creier şi psihic, ca sisteme separate, sunt 
asigurate de firişoare de energie subtilă (un fluid eteric format din particule foarte mobile, care 
se atrag între ele). Fiecare zonă a psihicului are corespondente pe zonele sistemului nervos 
central. Unii oameni supravieţuiesc fără a-şi pierde funcţiile psihice, chiar dacă o parte din creier 
este traumatizat în urma unui accident, pentru că psihicul a fost mai puţin afectat şi s-a 
reconectat la alte zone ale creierului sau a refăcut legăturile energetice iniţiale. 

în capitolul următor, vom încerca să demonstrăm această ipoteză, plecând de la datele 
experimentale ale neurologiei. 



Fig. 3.1. Relaţia dintre creier şi psihic, ca sisteme separate 


INFO: 

• Wilder Penfield, unul dintre cei mai mari neurologi ai lumii, a explorat funcţionarea creierului prin 
stimularea electrică a diferitelor regiuni corticale în timpul operaţiilor neurochirurgicale, pacienţii fiind 
numai sub anestezie locală, deci putând dialoga cu medicul (creierul neavând senzori de durere). 
Aplicând un curent electric în zona cortexului motor responsabilă de mişcarea mâinii, pacientul a 
început să-şi mişte mâna (din partea opusă a corpului) înainte şi înapoi. Penfield l-a întrebat de ce 
îşi mişcă mâna, iar pacientul i-a spus că nu el determină mişcarea, ci doctorul a provocat-o prin 
electrodul său. Activând zona motoare corticală a laringelui, pacientul a scos un sunet vocal. De 
asemenea, întrebat fiind, pacientul a negat orice intenţie de a vocaliza, dând vina pe acţiunea 
doctorului. în general, mişcările sunt de mică intensitate şi limitate fie la un grup muscular, fie la 
muşchi izolaţi, deosebindu-se radical de acţiunea voluntară. 

Putem concluziona că creierul fizic este competent de a realiza toate mişcările, dar nu e performant 
să le execute decât dacă primeşte comenzi de la Psihic. Creierul este doar o „maşinărie din carne". 
Nu există nici un loc pe cortex unde stimularea electrică să determine pacientul să creadă, să 
decidă sau să dorească ceva, adică să simuleze sau genereze Conştiinţa. 

• Deşi e clar că văzul, auzul, simţul tactil sunt experienţe diferite, nu există o diferenţiere 
neuroanatomică sau neurofiziologică a lor. Regiunile corticale specializate în aceste simţuri sunt 
identice histologic, biochimic şi electrofiziologic. De aceea, este logic că activitatea identică a 
acestor regiuni este interpretată diferit de ceva care este distinct de creier: Psihicul. Informaţia 
senzorială este codificată în semnale electrice complexe la nivelul cortexului. Citirea acestui mesaj 
este însă opera Psihicului, care le decodifică. 

• Unui subiect i-a fost conectat scalpul la electrozi şi i s-a spus să îşi îndoaie degetul mâinii drepte, 
la întâmplare. înainte cu 800 milisecunde de flexarea muşchilor degetului, suprafaţa cerebrală din 
ambele emisfere a arătat o uşoară creştere de potenţial electric. Abia cu 50 milisecunde înainte de 

mişcare, electroencefalograma arăta o focalizare strictă a activităţii pe aria corticală stângă motoare 
a degetului. 

Concluzia ar fi că activarea difuză iniţială a cortexului reprezintă o influenţă venită din alt centru de 
comandă decât creierul insuşi. 

• Pacienţii care au suferit o lobotomie (separarea anatomică a emisferelor cerebrale prin ablaţia 
corpului calos dintre ele) şi-au putut duce viaţa pe mai departe într-un mod normal, încât abia în 
urma cercetărilor de laborator ulterioare medicii şi-au dat seama că operaţia avea efecte secundare 
grave. S-a demonstrat astfel (Roger Sperry, laureat Nobel, ş.a.) că cele două emisfere funcţionau 
autonom una de cealaltă. 

Luând în considerare observaţiile experimentale, dacă Psihicul (mai precis Conştiinţa) ar fi localizat 
în creier, ar însemna că el: 

- fie s-ar fi divizat în două după operaţia chirugicală de lobotomie, 

- fie s-ar fi retras într-una dintre emisfere (probabil cea stângă, responsabilă de verbalizare), 
folosită în mod exclusiv, lăsând-o pe cealaltă în afara controlului voliţional, 

- fie s-a retras la nivel subcortical, de exemplu în taiamus, de unde coordonează cortexul - dar 
această ipoteză iese imediat din discuţie, pentru că circuitele neuronale nu sunt bidirecţionale, 
adică nu putem comanda un centru superior de la nivelul altui centru inferior. 

Nici una dintre celelalte două variante rămase nu se petrece în fapt. în cadrul experimentelor s-a 
probat că pacientul putea prelua o comandă auzită de la medic (prin emisfera stângă) şi apoi să o 
pună în practică (prin emisfera dreaptă). 

Rezultă că Psihicul nu s-a divizat şi are acces la ambele emisfere, deci nu s-a retras într-una dintre 
ele. Prin urmare, ipoteza că Psihicul (Conştiinţa) s-ar afla în creier este falsă. Amănunte în capitolul 
următor 3.1.1., “Afazie şi lobotomie” 


3.1. CREIERUL 

3.1.1. AFAZIE ŞI LOBOTOMIE 

Vom relua, pe scurt, câteva din experienţele şi concluziile importante ale neurologiei 
referitoare la rolul diferit al emisferelor, precum şi existenţa unor arii specializate în limbajul 
natural. Apoi, vom introduce aceste rezultate în modelul nostru, cu comentariile de rigoare. 

Referinţe generale la capitolul 3.1.1.: [7, p. 70-75], [9], 

Examinând pacienţi care au suferit leziuni sau lovituri ale creierului, putem asocia 
modificările comportamentale cu deteriorarea anumitor arii. Dar, de fapt, nu putem trage de aici 
concluzia că o anumită structură determină un anumit comportament. Diferite părţi ale creierului 
operează împreună, în sisteme şi subsisteme, pentru a produce anumite efecte - şi deseori sunt 
influenţate şi de ceea ce se întâmplă în restul organismului. Datorită acestui lucru, când 
afirmăm despre o parte a creierului că este puternic implicată într-un anumit tip de 
comportament, preferăm să spunem că zona respectivă mediază comportamentul, şi nu că 
îl cauzează. [10, p.75] 


3.1.1.1. LIMBAJUL ŞI CREIERUL 

Ariile cortexului sunt clasificate în arii primare motorii (care controlează mişcările 
segmentelor corpului), arii primare senzoriale (care primesc informaţiile de la toţi receptorii de 
simţ) şi arii asociative (care vizează funcţiile superioare: memoria, gândirea, limbajul etc). 
Dintre ariile asociative se disting câteva legate direct de identificarea formelor vizuale sau 
sonore, fiind deci conectate la aria primară vizuală sau auditivă. 

O mare parte dintre informaţiile noastre despre mecanismele cerebrale vine din observarea 
pacienţilor cu dizabilităţi neurologice. Termenul de afazie este folosit pentru a descrie 
tulburările de limbaj produse de leziunile cerebrale. 

1. Afazia de expresie (motoare) . Leziunile limitate la aria asociativă a lui Broca perturbă 
producerea limbajului vorbit, dar afectează mai puţin înţelegerea limbajului vorbit sau scris. 
Persoanele au probleme în pronunţarea cuvintelor şi vorbesc lent cu un efort considerabil. 
Mesajele lor sunt deseori inteligibile şi logice, dar includ numai cuvinte cheie. Substantivele 
sunt în general exprimate la singular, iar adjectivele, adverbele, articolele şi conjuncţiile sunt, 
foarte probabil, omise. 

2. Afazia de recepţie (surditate verbală) . Lezarea ariei asociative a lui Wernicke perturbă 
toate aspectele înţelegerii limbajului, dar persoana mai poate încă articula corect cuvintele (chiar 
dacă exprimarea sa este lipsită de sens), deoarece aria lui Broca este intactă. Persoanele pot auzi 
cuvintele, dar nu le cunosc sensul. 

3. Dislexia . Indivizii cu leziuni la nivelul ariei asociative a girusului angular nu sunt 
capabili să citească (au probleme în înţelegerea cuvintelor, propoziţiilor sau paragrafelor), dar 
nu au dificultăţi în exprimarea orală sau în înţelegerea vorbirii. 

4. Di sura fi a sau agrafia reprezintă tulburarea ce împiedică pacientul să-şi exprime ideile în 
scris (nu poate forma literele sau să scrie într-un spaţiu definit) şi este localizată în girul frontal 
mijlociu. 

Afaziile rămân minore dacă leziunile nu se extind la structurile subcorticale. Centrii 
subcorticali preiau comanda asupra obiceiurilor, odată ce acestea au fost bine deprinse. 

Am schematizat grafic cele patru tipuri de afazii şi ariile corespondente lezate în fig. 3.2, de 
mai jos. 

NOTĂ: Am putea spune că unele funcţii considerate în psihologie ca fiind inconştiente sunt 
îndeplinite de nivelurile subcorticale... Ne referim, de exemplu, la diferiţi centri intermediari din 
talamus, prin care mesajele trec către şi dinspre nervii cranieni implicaţi în formarea sunetelor şi a 
cuvintelor (nervi ce controlează muşchii cavităţii bucale, ai faringelui şi ai laringelui) 

Fig.3.2. Ariile implicate în limbaj şi funcţiile lor 

Putem dispune funcţionarea limbajului în următoarea schemă analitică (fig.3.3.), atât în 
mersul său ascendent, către gândirea abstractă, cât şi cel descendent, către concretizarea ideilor. 
Nivelul fizic include creierul cu toate ariile corticale. 

Nivelul intermediar - al reprezentărilor senzoriale - are rolul de recunoaştere a 
formelor vizuale sau sonore, lucru pe care îl pot face şi animalele. Tot la acest nivel, 
cuvintele simple sunt echivalate cu obiectele pe care le reprezintă, deci gândirea este 
rudimentară, limitată la obiecte şi acţiuni foarte simple. Aici se fac asociaţiile şi pentru 
celelalte simţuri. 

Nivelul mental realizează operaţii ale gândirii superioare, abstracte, limbajul elaborat. 

Fig.3.3. Schema analitică a funcţionării limbajului (abstractizarea şi concretizarea gândirii) 

Pe baza schemei analitice a funcţionării limbajului (fig. 3.3) vom detalia etajele funcţionale 
ale creierului care sunt implicate în fiecare etapă. Aceste etaje au deocamdată un rol descriptiv 
al funcţionării creierului, dar ulterior li se pot da noi semnificaţii. în această fază, schema este 
doar un adjuvant în explicarea creierului, urmând să fie validată spre sfârşitul subcapitolului 3.1. 

Vom exemplifica cu schema înţelegerii cuvintelor auzite (fig.3.4) şi schema rostirii 
cuvintelor gândite (fig.3.5), sintetizându-le în schema generală a funcţionării limbajului, cu 
diferenţele dintre emisfere (fig.3.6). 

Definiţii referitoare la schemele care urmează 

în figurile de mai jos (fig.3.4., 3.5. şi 3.6.), am desemnat prin noţiunea de „dicţionar” zona 
unde se codifică şi decodifică informaţiile, cu ajutorul asociaţiilor înregistrate în memorie. 

„Dicţionarul de reprezentări senzoriale” codifică informaţiile primite de la simţuri (în 
cazurile discutate, văzul şi auzul), le dă nişte etichete, nişte semnificaţii. Este evident că o 
reprezentare senzorială oarecare (de exemplu, degustarea unei vin de calitate) nu este necesar să 
ajungă la nivelul mental superior, ci va oferi maximum de informaţii la nivelul acesta 
intermediar ( buchetul, anul producerii, zona viticolă etc ), pe baza asociaţiilor deja existente în 
„dicţionar”. La acest nivel întâlnim operaţiile elementare ale gândirii: 

1. analiza - sinteza (depistarea însuşirilor unui obiect, şi invers, reţinerea numai a celor 
necesare şi esenţiale) 

2. generalizarea - specificarea (unei percepţii i se atribuie o etichetă, şi invers, se 
compară percepţia cu toate etichetele din baza de date) 

„Dicţionarul de noţiuni abstracte” are rolul de a transforma cuvintele (citite sau auzite) în 
noţiuni abstracte, idei cu care poate opera gândirea. înainte de a ajunge la sediul gândirii, 
cuvântul citit sau auzit - deja recunoscut de dicţionar - suferă o codificare, o simplificare, o 

sinteză, astfel încât, odată ajuns la „creierul mental”, semnalul este tratat identic, indiferent pe ce 
canal a ajuns - vizual sau auditiv. Gândirea operează cu abstracţiuni, cu termeni generali, 
cuvântul fiind tratat ca un obiect abstract. Acelaşi lucru, la exprimarea gândirii: ideea este unică, 
dar ea poate fi exprimată fie ca scriere, fie ca vorbire - apelând la decodificare înainte de a intra 
în „creierul reprezentărilor”. La acest nivel apar operaţiile de clasificare - diviziune (de 
exemplu, cuvântului auzit, rostit, scris şi citit i se atribuie o noţiune, şi invers, această noţiune se 
divide în forma sa oral-sonoră şi cea ideografică) 

Prin „gramatică” am desemnat setul de reguli cu care operează gândirea. La acest nivel se 
foloseşte în mod riguros definiţia în sensul logicii formale, raţionamentul, demonstraţia, 
argumentaţia, teoria ştiinţifică. 

NOTĂ: Desigur că logica faptelor de viaţă diferă de cea strict formală din planul mental, pentru că 
intervin celelalte aspecte: emotivitatea, motivaţiile, personalitatea etc. 

„Dicţionarul de deprinderi motorii” semnifică codificările mişcărilor musculare implicate 
în actul scrisului sau vorbitului (de exemplu, activarea muşchilor buzelor, limbii şi laringelui, în 
această ordine). 



Fig.3.4. Schema analitică a înţelegerii cuvintelor auzite 

NOTĂ la figura 3.4.: Pe o schemă similară se poate explica şi înţelegerea cuvintelor scrise, înlocuind 
sunetul cu imaginea, fonemul cu semnul şi aria W (Wernicke) cu aria GA (gir angular). 

emisie vocală 


Fig. 3.5. Schema analitică a rostirii cuvintelor gândite 

NOTĂ la figura 3.5.: Pe o schemă similară se poate explica şi scrierea cuvintelor, înlocuind fonemele 
de articulat cu ideogramele (semnele) de trasat, modularea fină cu scrisul (desenarea, folosirea 
tastaturii), emisia vocală cu mişcările preparatorii, cuvintele articulate cu cuvintele scrise, iar în 
locul ariei B (Broca) ar trebui menţionat GFM (Girul Frontal Mijlociu). 

Fig.3.6. Schema generală a funcţionării limbajului, cu diferenţele emisferice 

Pe schema analitică generală din fig.3.6. am precizat diferenţele dintre emisfere în utilizarea 
limbajului scris şi vorbit. Cu excepţia funcţiilor realizate de cele patru arii ale limbajului (Gir 
Angular, Wernicke, Broca şi Gir Frontal Mijlociu), amândouă emisferele posedă „dicţionare” 
proprii, cu un conţinut relativ identic, ca urmare a duplicării fluxului informaţional receptor 
(figurată prin săgeata dublă <-» ) - prin corpul calos - după ce ajunge în aria senzorială primară, 
indiferent la ce emisferă ajunsese iniţial. 

INFO: în privinţa deprinderii scrisului, mâna dreaptă este preferată, ca urmare a existenţei în 
emisfera stângă a ariei ce îl controlează. La unii stângaci - în procent de 15%, cf. [12, p.382] -, aria 
grafiei se află în emisfera dreaptă. De aceea, nu este bine ca părinţii să-şi oblige copii stângaci să 
scrie cu mâna dreaptă, pentru ca să nu devină dislexici (aşa cum a păţit, de exemplu, cunoscutul 
actor Tom Cruise)! 

INFO: Trebuie să amintim că, la unele persoane, ariile responsabile de limbaj şi de alte funcţii, se 
găsesc în cu totul alte zone decât pe harta din manualele de neurologie. însă acest lucru nu 
afectează schema generală de mai sus, al cărei principiu rămâne valabil - principiul tri-etajării 
funcţiilor creierului. 

INFO: Se pare că persoanele care folosesc LIMBAJUL SEMNELOR şi suferă o leziune în aria 
Wernicke manifestă aceeaşi perturbare a folosirii şi înţelegerii semnelor. Ne-am fi aşteptat ca, mai 
degrabă, acest rol să îl joace Girul Angular, care memorează semnele grafice... [11, p.58-66] Oare 
nu cumva inteligenţa kinestezică (în care am putea introduce deprinderea limbajului semnelor, 
definită în psihologie de Howard Gardner) are o zonă de proiecţie importantă tot în aria Wernicke? 


3.1.1.2. LOBOTOMIA 

în general, emisfera cerebrală stângă controlează partea dreaptă a corpului, iar emisfera 
dreaptă partea stângă. Emisferele sunt specializate în anumite funcţii: de exemplu, limbajul este 
controlat de emisfera stângă (la dreptaci). în creierul normal, stimulii care ajung la una dintre 
emisfere sunt comunicaţi rapid celeilalte, iar creierul funcţionează unitar. în urma secţionării 
chirurgicale a corpului calos (lobotomie), care face legătura dintre emisfere apar situaţii 
experimentale stranii. 

NOTĂ: Această operaţie, deşi aduce o schimbare de 180 grade în funcţionarea cortexului, provoacă o 
tranziţie uşoară, neobservată - de la funcţionarea sinergică a celor două emisfere împreună, la 
funcţionarea lor absolut separată. Este ca şi cum creierul ar fi fost gata în orice moment să renunţe la 
colaborarea dintre emisfere! 


CERCETĂRI PE PACIENŢI LOBOTOMIZATI 

Experimentul 1: Un pacient lobotomizat găseşte corect un obiect (nucă), atingându-1 cu 
mâna stângă, atunci când numele lui apare în câmpul vizual al emisferei drepte („nucă”), dar nu 
poate numi obiectul şi nu poate descrie ce a tăcut. 

Amintim că emisfera dreaptă controlează partea stângă a corpului. Cuvântul apare şi dispare 
rapid în partea stângă a unui ecran, timp de o zecime de secundă. Dacă ar rămâne mai mult, 
ochii persoanei s-ar mişca şi cuvântul ar fi proiectat şi în emisfera stângă (aceasta este şi 
explicaţia pentru care deficienţele cauzate de secţionarea corpului calos nu sunt detectabile 
imediat în activităţile zilnice ale unei persoane). 

Experimentul 2: O listă cu obiecte uzuale care include cuvântul „carte” este arătată iniţial 
ambelor emisfere. Cuvântul este apoi proiectat doar emisferei drepte. Când pacientului i se cere 
să scrie ce a văzut, mâna stângă începe să scrie cuvântul „carte”, dar când este întrebat, el nu ştie 
ce a scris mâna sa stângă şi spune alt cuvânt din listă. 

Experimentul 3: Pacientul este legat la ochi şi îi este pus în mâna stângă un obiect fam ilar 
(un inel de chei). Pare să ştie ce este şi, la cererea medicului, poate descrie prin gesturi cum se 
foloseşte obiectul. Când este întrebat ce se întâmplă în timp ce manipulează obiectul, nu are nici 
cea mai mică idee. Dacă însă obiectul scoate un sunet caracteristic (ca zornăitul cheilor pe inel), 
emisfera stângă (a vorbirii) primeşte imediat răspunsul corect (prin urechea stângă, conectată 
direct la această emisferă). 

Prin urmare, emisfera dreaptă are capacităţi lingvistice limitate: 

a recunoscut cuvântul simplu „carte” (ca pe o imagine, nicidecum integrat într-o 
locuţiune sau propoziţie). Recunoaşterea şi reproducerea unui cuvânt la acest nivel este 
similară cu a unui desen simplu - nu presupune capacităţi de limbaj avansate, 
îl poate scrie (e suficient să scrie cu mâna stângă, ca un începător, având în minte 
reprezentarea vizuală a cuvântului, memorată înainte de lobotomie), 
nu poate înţelege forme lingvistice mai abstracte (de aceea comunicarea cu medicul se 
face exclusiv prin emisfera stângă). Dacă i se dau comenzi simple, ca „clipeşte”, „dă din 

cap” sau „zâmbeşte”, reacţionează foarte rar sau deloc. Prin urmare, îi lipseşte aria 
Wemicke. 

îi lipseşte capacitatea de a verbaliza, adică aria Broca. 

Referinţe: [7, p.70-73] 


Pe baza schemei analitice a funcţionării limbajului (fig.3.6.), vom trasa grafic rezultatele 
experimentelor cu pacienţi lobotomizaţi, descrise mai sus. 


comanda 



Fig. 3.7. Cele 4 experimente cu pacienţi lobotomizaţi 

Rezultatele cercetărilor pe pacienţii lobotomizaţi, sintetizate în fig.3.7., confirmă schema 
generală a funcţionării limbajului, din fig.3.6. propusă de noi. Prin urmare, o vom folosi în 
studiul creierului şi psihicului pe mai departe. 

Interpretări filosofice asupra rezultatelor stranii ale lobotomiei 

încercând să explice efectele paradoxale ale separării emisferelor cerebrale din punctul de 
vedere al interpretării filosofice a conştiinţei, oamenii de ştiinţă au lansat două ipoteze. 

1) Prima explicaţie - a lui Zangwill, 1976 - este că mintea, ca şi creierul, s-a separat în două 
fluxuri paralele de conştiinţă. 

2) A doua explicaţie - a dualistului interacţionist J.C.Eccles - este că mintea s-a asociat 
exclusiv cu emisfera stângă dominantă, lăsând emisfera dreaptă să funcţioneze automat şi 
inconştient. Pacientul se prezintă lumii exterioare numai cu această emisferă, a limbajului. 

Zangwill critică varianta a doua, invocând faptul că toate activităţile asociate emisferei 
drepte (cu excepţia vorbirii) merită să primească atributul de conştiente. Mai mult, el 
menţionează cel puţin un caz în care întreaga emisferă stângă a unui pacient a fost îndepărtată, şi 
totuşi el a rămas o fiinţă umană conştientă ( vezi în subcapitolul 3.1.2. rezultatele lui Gooclî). 
Desigur că această poziţie aduce în prim-plan şi dependenţa minţii de creier, zdruncinând poziţia 
dualist-interacţionistă a lui Eccles, care le separa. 

Printre dualiştii interacţionişti, opinia majoritară este că mintea, ca şi creierul, s-ar diviza şi 
ea, în timp apărând două personalităţi distincte, active pe rând, în funcţie de care emisferă este 
folosită la un moment dat. Opinia minoritară este că se păstrează unitatea conştiinţei şi a sinelui 
- contestată însă pe temeiul experimental că „nu ştie stânga ce face dreapta”. 


Referinţe: [http://www.dana. org/news/cerebrum/detail.aspx?id=1248] 


Rezolvarea propusă de noi diferă de celelalte două, eliminând paradoxurile care le însoţesc 
(fig. 3.8., var.3). Interpretarea noastră formulează ipoteza că Mintea este diferită de 
Conştiinţă. 



Emisfera Emisfera 
stângă dreaptă 




Emisfera Emisfera 

stângă dreaptă 


Emisfera Emisfera 

stângă dreaptă 


Var.l 


Var.2 


Var.3 


Fig. 3.8. Cele 3 interpretări filosofice ale rezultatelor lobotomiei: 

Var.l - mintea s-a separat în două fluxuri paralele de conştiinţă (Zangwill) 

Var.2 - mintea s-a asociat cu emisfera stângă, dominantă (Eccles) 

Var.3 - mintea este diferită de conştiinţă, care este „supracorticală” (Petre) 

Din punctul nostru de vedere, paradoxurile interpretărilor anterioare sunt cauzate de 
confundarea Minţii cu Conştiinţa . Odată ce acceptăm că sunt distincte, este simplu să conciliem 
cele două viziuni. Astfel, Mintea se divide, odată cu creierul, în două părţi, care pot rezolva 
aceleaşi sarcini specifice ca înainte de lobotomie. Pe de altă parte, Conştiinţa, centrul 

personalităţii, rămâne unitară, controlând ambele emisfere şi realizând comunicarea dintre ele. 
Conştiinţa are acces la ambele emisfere, preluând comanda verbală de la medic prin emisfera 
stângă şi apoi punând-o în practică prin emisfera dreaptă (sau cea stângă). De fapt, Conştiinţa 
preia ideea de la Minte şi trimite comanda simultan la ambele emisfere, dar numai cea capabilă 
să o rezolve va răspunde la solicitare. 

Aceasta ar fi demonstraţia 1) unicităţii (Conştiinţa nu se divide în două prin lobotomie) şi 
2) detaşării Conştiinţei de creier (Conştiinţa nu se localizează în emisfera stângă după 
lobotomie). 

Nu se poate accepta că Conştiinţa şi-ar avea sediul la un etaj subcortical, pentru că ar 
contrazice toate datele ştiinţei (sinapsele conduc influxurile nervoase unidirecţional, de la etajele 
superioare către cele inferioare, nu şi invers). Pentru a explica unde este amplasată, trebuie să 
folosim conceptele teoretice din această lucrare. Pe scurt, Conştiinţa este formată dintr-o 
substanţă mult mai fină, imaterială, energetică, şi care nu este afectată de leziunile cortexului (se 
află pe un etaj „supracortical”). Tulburările de personalitate ale bolnavilor cu leziuni craniene se 
datorează disfuncţionalităţilor Minţii ( periferia personalităţii), şi nu ale Conştiinţei (centrul 
personalităţii), precum şi blocajelor de comunicaţie dintre cele două. 

Putem accepta că activitatea Minţii este strâns legată de cea a creierului, dar rămâne să 
stabilim gradul de dependenţă a celor două (în subcapitolele următoare), fiindcă alte argumente 
infirmă identitatea strictă a celor două. Un astfel de argument, deocamdată ipotetic, ar fi acela că 
Conştiinţa este atât de rafinată încât nu poate stabili conexiuni direct cu creierul, şi are nevoie de 
o instanţă intermediară ca vibraţie: Mintea. Mintea şi creierul împart sarcinile gândirii şi 
celorlalte funcţii: creierul preia sarcinile mai grosiere, iar Mintea pe cele mai subtile. 

REZUMAT AL SUBCAPITOLULUI 3.1.1. 

Primele concluzii pe care le putem trage din cele de mai sus sunt următoarele: 

1. Creierul este distinct de Conştiinţă. Aceasta este constituită dintr-o substanţă mai fină decât 
cea fizică a creierului, având o alcătuire aparent imaterială. 

2. Funcţionarea creierului se poate separa pe trei etaje, conform schemei analitice (fig.3.6.), 
intr-un mod oarecum similar cu divizarea didactică a encefalului în arhicortex (bulb, 
cerebel, punte, formaţiune reticulată), paleocortex (talamus, hipotalamus, sistem limbic) şi 
neocortex. 


3.1.2. CREIERUL FIZIC ŞI CEL SUBTIL 

Logica observaţiilor ne arată că creierul fizic este dublat de un alt creier invizibil, subtil, 
care îl supervizează pe primul şi îl ajută să funcţioneze. Iată, în cele ce urmează, setul de 
argumente în favoarea acestei ipoteze. 

LAPTE (1) 

Referinţe: [10, p.123] 

Dacă emisfera stângă a unui copil sub 12 ani e deteriorată, funcţiile limbajului îşi modifică 
de obicei sediul, trecând în emisfera dreaptă. Copiii se refac bine după anumite leziuni ale 
creierului, datorită flexibilităţii deosebite ale circuitelor neurologice, care se pot modifica sau 
adapta imediat la noile condiţii. 

Chiar şi la adulţii care au suferit atacuri cerebrale, dacă se străduiesc, îşi pot redobândi 
funcţiile creierului, într-o măsură surprinzător de mare, după lezare. 

Un studiu efectuat de către Gooch, în 1980, a arătat că pacienţii care suferă de o distrugere 
gravă a emisferei stângi, care să le perturbe sever funcţiile limbajului, şi-ar putea recupera 
uneori capacitatea de vorbire aproape complet, dacă sunt supuşi după aceea unei emisferectomii 
stângi totale. Se pare că ambele emisfere sunt capabile să realizeze ambele seturi de funcţii (cele 
verbale, analitice, precum şi cele non-verbale, sintetice), dar nu îşi utilizează capacităţile în 
prezenţa celeilalte emisfere. Gooch susţinea că, la adulţi, prezenţa unei emisfere inhibă preluarea 
tuturor funcţiilor de către cealaltă. 

INFO: Unul dintre subiecţii studiaţi a fost un bărbat de 47 de ani, cu atacuri frecvente în emisfera 
stângă, care au determinat o hemiplegie stângă şi tulburări de vorbire grave şi continue. Acestea s- 
au dezvoltat într-o tumoare mare şi deşi chirurgii ezită, de obicei, să efectueze emisferectomii stângi 
(deoarece cred că pacientul va rămâne total lipsit de limbaj pentru tot restul vieţii), în acest caz au 
fost obligaţi să o facă. La început, după operaţie, pacientului îi era greu să înţeleagă mai mult de 
câteva cuvinte. Dar, cu trecerea săptămânilor, a început să vorbească din ce în ce mai bine. La 
zece săptămâni după operaţie, putea să comunice prin întrebări şi răspunsuri simple, ceea ce a 
însemnat o ameliorare spectaculoasă a evoluţiei anterioare, când atacurile îi influenţau puternic 
vorbirea. La cinci luni după operaţie, a reuşit brusc să-şi amintească o mulţime de cântece familiare, 
imnuri şi alte cântece pe care le ştia din copilărie, iar la şase luni după operaţie putea fi ironic şi 
dădea replici spirituale. Alte cazuri de emisferectomie stângă la adulţi, comunicate de către Gooch, 
au prezentat rezultate similare. [10, p. 129] 

INTERPRETARE (1): 

Se ştie că copilul se naşte cu toţi neuronii, dar nu şi cu toate sinapsele dintre ei. 

Interacţiunile cu mediul determină formarea conexiunilor neuronale, ele fiind cele care dau 
măsura capacităţilor psihice umane, şi nu atât numărul neuronilor (iar neuronii nefolosiţi în 
conexiuni încep să dispară după vârsta de 3 ani). Cele mai multe dintre conexiuni se realizează 
până la vârsta de 4 ani. Dacă se trece peste această limită, copilul nu mai poate fi recuperat (vezi 
cazul copiilor crescuţi de animale, care nu se mai pot adapta integral vieţii umane). 

Cum atunci putem explica translaţia funcţiilor emisferelor la copii accidentaţi până la 
vârsta de 12 ani? Sau în cazul adulţilor care îşi pot redobândi funcţiile creierului în situaţiile 
traumatizante amintite mai sus? 

O facem pe baza modelului creierului multietajat vibraţional (peste creierul fizic - ca 
vibraţie - se află un creier subtil, invizibil). Astfel, formarea conexiunilor neuronale se formează 
nu numai în creierul fizic, ci şi în cel subtil (formând un gen de matrice energetică). Dacă se 
depăşeşte vârsta critică, anumite conexiuni nu se mai pot realiza niciodată în subtil, deci nici în 
fizic. Dacă însă circuitele sunt deja formate în plan subtil, chiar dacă o leziune poate distruge 
geometria anatomică a creierului fizic, dar fiindcă s-a păstrat geometria în planul subtil (creier 
subtil), matricea energetică poate regenera noi conexiuni în creierul fizic, aşa cum s-a constatat 
clinic. 


FAPTE (2) 

Unii oameni sunt dreptaci, dar au şi limbajul localizat în emisfera dreaptă! [10, p. 125] 
Mulţi bolnavi ce suferă de afazii au leziuni în arii complet „greşite” (neconforme cu 
standardele neurologice). [11, p.58-66] 

Arii diferite din cortex mediază limbajul la persoane diferite. [7, p.459] 

Tot astfel, prin tomografie s-a constatat că oamenii cu capacităţi mentale neobişnuite îşi 
activează cu totul alte arii decât cele stabilite de neurologi, chiar în cursul unor sarcini simple... 

INTERPRETARE (2): 


Se aplică aceeaşi explicaţie ca mai sus (1). în plus, diferenţele pot fi atât de mari între ariile 
a două creiere supuse analizei tomografice în cursul efectuării unor operaţii mintale similare, 
încât este fezabilă explicaţia următoare: 

Creierul nu îşi poate fi sieşi supervizor. Imensa reţea care trebuie gestionată are nevoie de o 
viziune de ansamblu, de un „dispecerat”. Uneori „dispeceratul” stabileşte reguli noi. Alteori, 
precum la căile ferate, unde dispeceratul poate dispune devierea unei garnituri de tren pe altă 
şină, supervizorul creierului poate restructura complet reţeaua neurală, la nevoie. Marea 
flexibilitate a circuitelor neurologice sugerează că nu ele însele sunt cele care „fac legea” în 
cortex, că aceeaşi funcţie poate fi deviată spre alte circuite, deci se poate produce o schimbare 
radicală în întregul creier, cu scopul realizării funcţiilor pentru care a fost proiectat. Această 
misiune de salvare este foarte asemănătoare cu misiunile navelor cosmice, care în cazul unor 
dereglări nu pot fi salvate decât de specialiştii care le-au proiectat, care ştiu toate detaliile 
tehnice, care improvizează pe loc subterfugii şi soluţii genial de simple, la care nu se gândise 
nimeni vreodată. Este o similitudine de situaţii, care ne îndreptăţeşte să ne gândim că există un 
„salvator al creierului”, altul decât creierul însuşi. Proiectantul creierului fizic poate fi considerat 
că este creierul subtil. 

Nu s-a descoperit sediul „dispeceratului central” al creierului fizic. Toţi oamenii de ştiinţă 
sunt de acord că nu se poate face o corespondenţă clară între funcţiile psihice şi localizările 
anatomice, creierul având o funcţionare imposibil de descifrat până acum. Nu s-a spus încă, dar 
ar trebui, că nici nu poate fi descifrată pe bazele teoretice actuale , pentru că funcţionarea 
cortexului este doar un efect al unei activităţi superioare, „supracorticale”. Mecanismele 
profunde trebuie căutate în altă parte decât în creierul fizic! 

Lezarea fizică produce efecte oarecum similare în creierul subtil, care însă pot dispare mult 
mai repede (în situaţii mai favorabile), ca apoi acesta să ajute şi la recuperarea celui fizic (când 
acest lucru mai este posibil). 


REZUMAT AL SUBCAPITOLULUI 3.1.2. 

1. Există un creier subtil, invizibil, coexistent cu creierul fizic în acelaşi spaţiu, dar având o 
stare vibratorie mai înaltă, fiind din această cauză imposibil de detectat cu tehnica de 
care dispunem în acest moment. 

2. Sediul Conştiinţei nu se află în creier (nici cel fizic, nici cel subtil), ci este o structură 
particulară, separată, de o calitate diferită. 


3.1.3. TREI CREIERE DIFERITE 

Cunoştinţele esoterice susţin că există nu doar un creier subtil, ci două creiere subtile (astral 
şi mentalo-cauzal). Oare putem ajunge la aceeaşi concluzie pe baze deductive? 

3.1.3.1. FUNCŢIILE DIFERITE ALE EMISFERELOR CEREBRALE 

Savanţii zilelor noastre au descoperit specializarea funcţiilor celor două emisfere cerebrale. 

Caracteristicile emisferelor cerebrale ar fi, după B. Edwards următoarele: 


Emisfera stângă 

Emisfera dreaptă 

Verbal: Utilizarea cuvintelor pentru a 
denumi, defini, descrie 

Nonverbal: face conexiuni minime 
cu cuvintele, are conştiinţa lucrurilor 

Analitic: descoperă lucrurile etapă cu 
etapă, element cu element 

Sintetic: plasează lucrurile împreună 
pentru a forma întregul 

Simbolic: foloseşte simbolul în locul 
lucrurilor 

Concret: se raportează la lucruri aşa 
cum sunt ele în mod prezent 

Abstract: extrage o informaţie, 
folosind-o pentru a reprezenta totul 

Analogic: vede legătura dintre 
lucruri, înţelege metaforele 

Temporal: se încadrează în timp, 
organizează lucrurile secvenţial, 
executându-le în ordine 

Atemporal: nu are sensul timpului 

Raţional: trage concluziile bazându- 
se pe fapte şi pe raţionament 

Nonraţional: nu are nevoie de fapte şi 
raţionamente, manifestând tendinţa 
de a nu judeca totul 

Numeric (digital): utilizează 
numerele şi modul lor de folosire 

Spaţial: vede obiectele în relaţie 
unele cu altele şi ca părţi care 
formează întregul 

Logic: trage concluzii fondate pe 
organizare logică 

Intuitiv: pleacă de la impresii, 
sentimente, imagini vizuale, 
procedând prin salturi în luarea unor 
decizii într-o problema 

Linear: gândeşte în termeni de idei 
legate unele de altele - gândire 
convergentă 

Global: percepe ansamblul, asocierea 
dintre părţi - gândire divergentă 


O altă diferenţiere a fost făcuta de J. F. Lavach, care a pus în evidenţă modul specific de 
cunoaştere prin cele două emisfere [M. Roco, 1995, p. 116], 


Emisfera stângă 

Emisfera dreaptă 

- controlează partea dreaptă a 
corpului 

- controlează partea stângă a corpului 

- verbal / numeric 

- vizual / spaţial 

- logic / vertical 

- perceptual / senzitiv / gândire 
laterală 

- raţional 

- intuitiv 

- timp liniar 

- spaţiu, infinitate 

- concentrare 

- disparare 

- secvenţial / ordonat 

- spontan / creativ 

- analitic, aranjarea în părţi 

- gestalt, vizualizarea întregului 

- explicit 

- tacit 

- activ 

- receptiv 

- literar 

- metaforic / simbolic 

- convergent 

- divergent 

- fapte / realitate 

- vis / fantezie / mistic 


Psihoterapeutul Cristiana Alexandra Leviţchi mai menţionează următoarele: 


EMISFERA STÂNGĂ 

EMISFERA DREAPTĂ 

funcţiile verbale, lingvistice, sediul limbajului, 
cuvântului, implică aspectele lingvistice ale 
scrierii 

funcţii nonverbale, sediul gândirii fără limbaj, 
al înţelegerii nonverbale 

funcţii aritmetice, de calculare, este sediul 
calculului logic, cifrelor, şi abstractizare, 
raţionamentelor 

funcţii geometrice, spaţiale, vizuale de 
modelare - schematizare, al recunoaşterii 
formelor, percepţiilor spaţiale. 

Persoana dominată de emisfera stângă 
comunică cu exteriorul pe baza unui cod 
logico-analitic, are gust pentru dicţionare, 
vocabular, are grijă de a numi obiectele şi 
clasele, preferă detaliile, prezintă logic faptele, 
are preferinţă pentru relaţiile cauzale 
unilaterale (cauză - efect), posedă arta de a 
structura frazele 

Persoana preferă să aibe cât mai multe 
analogii, scheme în abordarea universului, 
sintetizând şi exprimând rezultatele cunoaşterii 
în imagini. Imaginaţia şi intuiţia îşi au locul în 
această emisferă, care este sediul competenţei 
artistice şi muzicale. Imaginaţia creatoare 
afectivă descrisă de Ribot deci, îşi are sediul în 
această emisferă. 

traduce orice percepţie în reprezentare logică, 
semantică şi fonetică. 

responsabilă pentru tonul şi intonaţiile vocii, 
pentru ritm, muzică, imaginaţie, simţul 
culorilor, visării. 

caută să aibe explicaţii pentru orice, gândirea 
fiind metodică şi structurată. Inexplicabilul 
pentru astfel de persoane este considerat a fi o 
“slăbiciune”. 

memorie video spaţială, preferând o abordare 
intuitivă, interactivă, folosind asociaţiile de 
idei, reconstituind informaţiile într-un tot 
unitar. Persoana judecă lucrurile în dependenţă 
de context, neizolat. 

logică, raţională 

artistică, afectivă 


Şi alţi autori oferă detalii ale diferenţierii emisferice: 


EMISFERA STÂNGĂ 

EMISFERA DREAPTĂ 

Discriminarea detaliilor vizuale 

Percepţii vizualo-spaţiale sau de orientare în spaţiu 

Tratează trăsăturile faciale în mod 
independent 

Recunoaşte global chipurile 

Tratează limbajul 

Percepe modulaţia limbajului, conţinutul emoţional 
al vocilor. Analizează melodiile. [12, p.381] 


Recunoaşte expresiile faciale ale emoţiilor 


Prelucrează cuvintele simple, substantivele, în nici 
un caz verbe din structuri mai complicate [10, p. 128] 

... în acelaşi timp, emisfera stângă joacă 
un rol special în: înţelegerea sintaxei, 
transpunerea cuvintelor scrise în 
reprezentările lor fonetice şi extragerea 
înţelesului din relaţiile complexe dintre 
conceptele verbale şi sintaxă. [7, p.74] 

Când o persoană citeşte o poveste, emisfera dreaptă 
poate juca un rol special în: decodificarea 
informaţiilor vizuale, menţinerea unei structuri 
logice integrate, savurarea umorului şi a conţinutului 
emoţional, derivarea înţelesului prin asocieri mai 
vechi şi înţelegerea metaforelor. [7, p.74] 

3.1.3.2. LATERALIZAREA FUNCŢIILOR SUBCORTICALE 

5 


N.Fferrmann a combinat teoria ce susţine specificitatea celor două emisfere cu modelul 
triunic al creierului, unde fiecare nivel reprezintă o etapă distinctă în evoluţia creierului (creierul 
reptilian, sistemul limbic şi cortex). 

Creierul limbic - Sistemul limbic - este elementul esenţial care pune în acord cortexul cu 
creierul reptilian . Formaţiunile lui nervoase nu sunt incluse în cortex. Funcţia esenţiala a lui este 
de a menţine adaptarea la mediul social. Empatia, relaţiile interpersonale, convingerile, 
credinţele, impulsul de atac şi de apărare, sentimentul de securitate sau insecuritate sunt 
coordonate de sistemul limbic, nu de cortex. 

Rezultatul îmbinării între caracteristicile emisferelor cerebrale şi modelul celor trei (de fapt, 
două) creiere, va fi modelul celor patru cuadrante, denumite astfel: cortical stâng, cortical 
drept, limbic stâng, limbic drept. N. Herrmann arată că toate cele patru modalităţi conştiente de 
funcţionare au caracteristici proprii. 


Sistem cortical (Gândirea) 

Cortical stâng 

Cortical drept 

- logică 

- capacitate de a crea 

- spirit analitic 

- spirit sintetic 

- spirit matematic 

- înclinaţie artistică 

- tehnic 

- globalizare 

- raţionament 

- conceptualizare 

- control - autocontrol 

- contacte umane 

- spirit conservator 

- emotivitate 

- spirit planificat 

- înclinaţie spre muzică 

- spirit de organizare 

- înclinaţie spre spiritualitate (apreciază 

- spirit administrativ 

partea spirituală, nu cea materială) 

- exprimare uşoară sub formă de imagini 

Sistem limbic stâng 

Sistem limbic drept 

Sistem limbic (Emoţiile) 


Referinţe: [http://www.sensart.ro/home.php?articole=art8#articole] 

Explicaţia departajării funcţiilor în cele două emisfere ar fi, după o părere majoritară, 
gruparea spaţială a zonelor corticale ce contribuie la funcţii asemănătoare . Apropierea în spaţiu 
sporeşte viteza de transmitere a influxurilor nervoase. Aceeaşi explicaţie este valabilă şi pentru 
sistemul limbic. Vom prelua şi aprofunda această explicaţie în continuare. 

Pentru a face un pas înainte în elaborarea modelului psihicului, a sosit momentul să facem 
un salt de la cunoştinţele ştiinţifice actuale la cunoştinţele milenare esoterice. Acestea din urmă 
vorbesc despre existenţa celor două corpuri superioare (astral şi mental) ale căror caracteristici 
au fost descrise din vechime (vezi capitolele următoare). Este uimitor că însuşirile corpului 
astral se suprapun ca o mănuşă peste cele ale funcţiilor emisferei drepte (precum şi ale 
sistemului limbic drept), iar caracteristicile corpului mentalo-cauzal peste cele ale emisferei 
stângi (şi sistemului limbic stâng). Nu credem că este o întâmplare. Descrierea specializărilor 
celor două emisfere cerebrale (ca şi a sistemului limbic) arată că partea stângă se ocupă 
preponderent (dar nu exclusiv) de funcţiile legate de corpul şi creierul mentalo-cauzal, iar cea 
dreaptă preponderent (dar nu exclusiv) de cele astrale. De aceea, nu este deloc hazardat să 
lansăm ipoteza că cele trei etaje cognitive (din fig.3.6.) reprezintă de fapt trei creiere diferite, 
dispuse pe trei niveluri vibratorii-energetice distincte. Ne bazăm pe corelarea observaţiilor şi 

experimentelor ştiinţifice cu informaţiile esoterice, care vorbesc de structurarea fiinţei umane 
din mai multe corpuri energetice subtile, fiecare corp fiind coordonat de un creier subtil 
(amănunte în subcapitolul 3.2.). 

Corespondenţa, uimitor de exactă, dintre semnificaţiile celor trei niveluri ale gândirii 
(fig.3.6.) şi funcţiile cele trei creiere, descrise în esoterism, ar fi următoarea: 

• Nivelul fizic - Creierul fizico-eteric 

• Nivelul reprezentărilor - Creierul astral 

• Nivelul mental - Creierul mentalo-cauzal 

OBSERVAŢIE: Ne exprimăm dezacordul cu speculaţiile unor autori de cărţi de spiritualitate, 
conform cărora emisfera stângă (preponderent raţională şi realistă) ar fi un obstacol în calea 
intuiţiei (specifică emisferei drepte) şi conectării la lumile subtile invizibile. Modelul nostru pune în 
evidenţă conectarea emisferei stângi la un nivel superior vibratoriu (planul mentalo-cauzal), deci nici 
vorbă de o „coborâre" a vibraţiei. Planul mental aduce ordine, rigoare şi un realism sănătos, 
complementar lipsei de discernământ şi visării specifice emisferei drepte. Desigur că ar trebui ca 
ambele emisfere să funcţioneze complet pentru ca omul să beneficieze de toate avantajele cu care 
l-a înzestrat Dumnezeu. Nu încap însă acuzaţii la adresa calităţilor extraordinare ale raţiunii şi 
gândirii logice, aşa cum ne epatează cei care vor, poate bine intenţionaţi, să evidenţieze meritele, la 
fel de importante, ale emisferei drepte, cam lăsate în paragină de lumea „civilizată". Dar, pentru a 
clarif ica termenii, subliniem că nivelul mental - „superior" - nu înseamnă, în acest caz, nici „mai bun", 
nici că „poate înlocui" nivelul astral - „inferior" -, ci că superiorul are posibilitatea de supervizare a 
inferiorului, reciproca nefiind valabilă. 

Făcând o paranteză mai largă, INTUIŢIA în sensul său cel mai înalt, spiritual, de comuniune cu 
Voinţa Divină, vine din activarea chakrei-coroană, aflată în plan energetic deasupra capului, şi care 
se întinde în ambele părţi (simetric). Nu este apanajul nici a emisferei stângi, nici a celei drepte, ci 
a chakrei din creştetul capului, pe toate nivelele energetice (eteric, astral, mentalo-cauzal). 
Diferenţa dintre această intuiţie spirituală, superioară, şi raţiune ar fi că, în timp ce gândirea ia 
decizii ce nu ne mulţumesc pe deplin, întrucât întotdeauna mai rămâne o posibilitate care a fost 
neglijată, ţâşnirea de inspiraţie nu apare în urma unei analize chinuitoare, ci instantaneu şi mai ales 
fără îndoială, fără regrete că renunţăm la o altă alternativă „mai bună". 

REZUMAT AL SUBCAPITOLULUI 3.1.3. 

1. Zona ocupată în spaţiu de creierul fizic găzduieşte încă două creiere subtile: creierul 
astral (mai rafinat ca vibraţie) şi creierul mentalo-cauzal (extrem de fin). 

2. Emisfera dreaptă (şi sistemul limbic drept) a creierului fizic realizează preponderent (dar 
nu exclusiv) legătura cu creierul astral. 

3. Emisfera stângă (şi sistemul limbic stâng) a creierului fizic realizează preponderent (dar 
nu exclusiv) legătura cu creierul mentalo-cauzal (prin creierul astral, ca intermediar între 
celelalte două). 

Pentru clarificări suplimentare, în subcapitolul următor 3.2. vom face o sumară retrospectivă 
a cunoştinţelor esoterice pe care le-am invocat. 

3.2. CORPURI ŞI UNIVERSURI SUBTILE 
3.2.1. TRADIŢIA ESOTERICĂ 

9 

Diverse tradiţii spirituale afirmă existenţa mai multor învelişuri subtile (corpuri subtile) în 
jurul omului. După modelul „foiţelor de ceapă”, aceste corpuri coexistă în acelaşi spaţiu cu 
trupul fizic, fiind însă invizibile cu ochiul liber (vezi Planşa II). Particulele din care sunt 
alcătuite au frecvenţe de vibraţie diferită între ele, ceea ce le permite să existe în acelaşi spaţiu 
fără să se deranjeze reciproc, ba dimpotrivă, colaborând intens pentru menţinerea vieţii omului 
în parametri optimi. 

Tradiţia vedantică oferă o clasificare completă a acestor corpuri/vehicule/învelişuri subtile 
(koshas) care compun omul: 


Ananda Maya Kosha 

Corp spiritual 

Vijnana Maya Kosha 

Corp mentalo-cauzal 

Mano Maya Kosha 

Corp astral-emoţional 

Prana Maya Kosha 

Corp eteric-vital 

Anna Maya Kosha 

Corp fizic 


Această structurare a realităţii invizibile a fost reiterată, în linii mari, şi de cercetările 
teosofiei, precum şi de clarvăzătorii zilelor noastre. Cuvântul „ maya ” înseamnă iluzie şi se referă 
tocmai la aparenţa substanţei, aşa cum este ea explicată de teoria materiei vibraţionale, 
menţionată la începutul lucrării noastre. Ananda înseamnă beatitudine, Vijnana înseamnă 
cunoaştere superioară, Manas este o denumire a minţii în aspectul ei mai grosier, Prana este 
energia vitală biologică (bioenergie), iar Anna, fizicul grosier. 

OBSERVAŢIE: Limba sanscrită conţine enorm de multe cuvinte care definesc o realitate invizibilă, 
obiecte inexistente în planul fizic. Dacă o limbă (care este o creaţie colectivă şi de durată) a 
reţinut o asemenea bogăţie de semnif icaţii non-f izice, înseamnă că existau în acea epocă nenumăraţi 
oameni cu o percepţie clară a lumilor subtile, pe care le vedeau în mod similar, putând astfel să se 
pună de acord asupra terminologiei, păstrată până astăzi. 

Cel mai înalt nivel accesibil conştiinţei umane este cel spiritual, în care omul resimte starea 
de extaz (ananda). Există însă frecvenţe şi mai rafinate, dincolo de accesul minţii, alcătuind 
zona pur transcendentă. De acolo originează întreaga Creaţie manifestată, imanentă. 

INFO: Se cuvine să facem aici o comparaţie binevenită cu „Teoria biostructurală” a 

academicianului român Eugen Macovski: 


Materie anorganică 

Elemente de construcţie - univers dominat de legea entropiei, de 
legea energiei minime, de legi de conservare 

Materie biostructurată 

Ingrediente ale organismelor vii, au proprietăţi noi, diferite de 
cele ale elementelor chimice componente, sunt organizate pe 
niveluri de specializare şi asigură suportul fizic al Viului în 
general - au proprietăţi de metabolism - evoluţie departe de 
echilibru termodinamic, sisteme disipative - şi homeostazie în 
raport cu variaţiile de mediu, acţionează antientropic atâta timp 
cât alcătuirea şi funcţiile specifice de VIU sunt active 

Materie noesică 

în principal sistemul nervos, capabil de procese cognitive, de 
generare de limbaje, memorie - sediul gândirii, al logicii, al 
trăirilor afective; o materie special biostructurată pentru o funcţie 
"dincolo de alcătuirea" sa; materia noesică este considerată un 

salt de calitate în organizarea materiei biostructurate, aşa cum 
materia biostructurată este un salt calitativ al materiei chimice 
anume organizate 

Materie enisică 

Stadiul spre care se îndreaptă materia noesică în evoluţia ei - 
materie postulată de Macovski, capabilă de proprietăţi care 
acum se manifestă accidental: fenomene "paranormale" 

Materie superenisică 

Denumire ale altor niveluri spre care omul şi Viul în general va 
evolua... 


Se vede că Nivelul Noesic a putut "străpunge" nivelurile inferioare. A permis formalizarea nivelului 
materiei anorganice (fizica atomică, fizica moleculei, fizica corpului solid, fizica relativistă) şi al 
nivelului biostructural (genetică, biologie, medicină, ecologie), dar se afla în impas când încearcă să 
se autostudieze. Probabil că înţelegerea completă a funcţiilor cognitive ale materiei noesice nu 
poate fi atinsă decât din nivelul enisic, deci dincolo de gândirea comună şi dincolo de limita 
limbajelor formale. 

Referinţe: [http://www.rov. ro/complexity/portal/index.php?name=PNphpBB2&file=viewtopic&p=414] 

Explicarea ştiinţifică a celor 5 corpuri/învelişuri se bazează pe Teoria vibraţiei materiei, aşa 
cum am prezentat-o mai devreme (capitolul 1.5.). în realitate, există un spectru continuu al 
vibraţiei materiei, de la grosier la spiritual. Cele 5 corpuri reprezintă delimitări globale ale 
spectrului în 5 zone cu proprietăţi diferite. între niveluri există, desigur, întrepătrunderi şi o 
comunicaţie energetică. 

INFO: Fizica a descoperit particula elementară numită „neutrino”, care nu are masă, iar mişcarea 
sa nu este perturbată de materia fizică. Neutrino ar fi un exemplu edificator de particulă „energetică”, 
cu o vibraţie superioară materiei fizice cu care suntem obişnuiţi. 

Prin urmare, cele 5 învelişuri ale omului (nivele de conştiinţă) au vibraţii corespunzând la 5 
zone ale universului cu proprietăţi şi denumiri similare, conform figurii intuitive 3.9. 


A 

Frecvenţa 

vibraţiei 

substanţei 


Univers spiritual 
(vedic, atmic) 

- se întinde la infinit 


Univers mentalo - 
cauzal (fin) 


Univers astral 
(semi-dens) 


Extindere spaţiala 
comparativa 

-► 


Univers eteric 
- (dens) 

Univers fizic 
(supradens) 


Fig. 3.9. Cele 5 zone vibratorii ale Universului 

Cele 5 universuri nu sunt alăturate, ci suprapuse, dar nu unul peste altul, ci unul intr-altul. 
Putem face analogia cu lumina solară, care conţine simultan toate culorile spectrului, în orice 
punct din spaţiu. 

în om sunt cuprinse, prin urmare, toate nivelurile vibratorii ale universului, ceea ce ne 
dezvăluie şi sensul ascuns al inscripţiei de pe frontonul templului de la Delphi: „Cunoaşte-te pe 
tine însuţi şi vei cunoaşte întregul univers, cu energiile şi forţele sale ascunse”. Analogia dintre 
microcosmos şi macrocosmos stă la baza tuturor învăţăturilor şi practicilor esoterice. 

Cum putem înţelege mai bine existenţa acestor corpuri subtile ale omului? De fapt, ele nu 
sunt aşezate „în jurul” omului, ci constituie chiar fiinţa omenească însăşi. Dacă ne-am putea 
accelera vibraţia simţurilor, am putea constata că pe fiecare palier substanţa pare concretă, chiar 
solidă. Totuşi, această soliditate este mai degrabă fluiditate, în sensul în care materia devine tot 
mai uşor de manipulat, de transformat, de transportat, de penetrat, pe măsură ce este mai 
rafinată, mai înalt vibraţională. Forţele de legătură dintre particulele subtile sunt mai slabe decât 
în materia fizică. Putem face analogia cu diferenţa dintre faza solidă şi cea gazoasă a substanţei 
fizice. Nu vedem aerul pe care îl respirăm, deşi el există şi ne dă viaţă... 

Fiecare corp subtil are o funcţiune proprie şi, în acelaşi timp, interacţionează cu corpurile 
„vecine” ca vibraţie. Putem aborda corpul subtil fie ca fluxuri de energie, fie ca structuri de 
particule - în funcţie de nivelul de profunzime a analizei. 

Fiecare corp are un centru de comandă, care îl coordonează şi realizează interacţiunea cu 
celelalte corpuri subtile. în esoterism se vorbeşte de centrii de forţă ( chakre ), care şi ei 
conectează şi au reprezentare pe toate nivelurile, dar aceştia nu fac obiectul prezentei lucrări, 
subiectul fiind extrem de vast. în vederea elaborării viitoare a unui model global al omului 
multi-dimensional, teoria chakrelor va trebui însă dezvoltată. Prin urmare, aici nu ne referim la 
chakre, ci la creierul (centrul de comandă şi integrare) corpului subtil. 

Iată câteva principii ale împărţirii lumii şi fiinţei umane pe mai multe niveluri vibratorii: 

1. Corpul superior are o alcătuire mai simplă decât cel inferior. 

2. Corpul superior este alcătuit şi operează cu un material mai fin, mai maleabil, mai rapid. 

3. Corpul superior supervizează corpul inferior. 

4. Corpul superior are rolul de formare şi organizare a celui inferior. 

5. Corpul inferior nu detectează corpul superior, ci doar efectele pe care acesta i le induce. 

6. Corpul inferior are de rezolvat sarcini mai grosiere decât cel superior. 

7. Corpul superior, fiind mai liber, se ocupă de problemele de fineţe (afectivitate, gândire). 

8. Fiecare nivel are alte legi, principii de organizare specifice. 


3.2.2 CORPUL FIZIC ŞI ETERIC 

Corpul eteric (vital, pranic) este o dublură a corpului fizic, ca un mulaj fin tridimensional, 
cu rolul esenţial de vitalizare, reparare, întreţinere a corpului fizic. Există deci copii eterice ale 
tuturor organelor interne, ale muşchilor, vaselor de sânge, nervilor. Funcţionarea corpurilor fizic 
şi eteric este unitară, dar există şi mici decalaje între ele. De exemplu, o boală poate apare în 
corpul eteric şi abia peste un interval de latenţă se manifestă şi în corpul fizic. Corpul eteric este 
alcătuit din zeci de mii de trasee energetice, ca o reţea foarte fină, putând diferi de traseele 
vaselor de sânge sau nervilor. 

OBSERVAŢIE: Acupunctura este ramura medicală ce tratează exclusiv corpul eteric. Tratamentul 
prin bioenergie acţionează prioritar asupra aceluiaşi corp energetic. La fel, remediile homeopatice. 

Creierul fizic are o dublură eterică identică. Acţiunile mecanice sau fizice asupra creierului 
fizic au efecte imediate şi asupra celui eteric. Orice substanţă chimică are şi o componentă 
eterică. Traumatismele sau intervenţiile mecanice au şi o urmare eterică, deşi corpul eteric se 
reface mai uşor şi mai repede decât cel fizic, ajutându-1 pe acesta din urmă să revină la normal. 

OBSERVAŢIE: în cazul pacienţilor cărora li s-a amputat un membru, dar reclamă totuşi senzaţia 
prezenţei „membrului-fantomă", corpul eteric (şi cel astral) şi-a păstrat parţial conturul şi 
senzaţiile asociate membrului lipsă. Pentru cei care vor dovezi concrete, Scarlat Demetrescu 
propune următorul experiment [5]: se va interpune membrul-fantomă între o prismă şi ecranul pe 
care se proiectează descompunerea spectrală a unei raze luminoase, iar efectul va fi că pe ecran nu 
se va mai forma spectrul colorat, demonstrând astfel prezenţa obiectivă a corpului astral şi eteric. 

în urma nenumăratelor experienţe şi observaţii, separând artificial corpul eteric la distanţă 
de câţiva metri de cel fizic, s-a constatat că dacă zgâriem, înţepăm sau ardem cu flacără acest 
corp subtil, apar urmele de înroşire sau arsură şi pe piele. (Iată o direcţie de explicare a sugestiei 
cu efecte fizice.) Acest fapt, şi multe altele de acest tip, reclamă o nouă abordare a însăşi 
materiei vii. Poate că toate atributele viului se manifestă prioritar în învelişul eteric, animând şi 
mecanismele fizico-chimice ale corpului grosier. Materia nevie ar deveni organică 
(biostructurată, cf. Eugen Macovski, vezi cap. 3.2.1) exclusiv prin apariţia învelişului eteric 
organizator. 

INFO: Ieşirea din corp. Deseori, în momentul în care medicii spun: „S-a terminat", pacienţii 

cunosc o schimbare completă de perspectivă. Se simt urcând şi îşi văd corpul sub ei. Majoritatea 
oamenilor spun că nu sunt doar o insuliţă de conştiinţă atunci când li se întâmplă acest lucru. S-ar 
părea că totuşi continuă să aibă un fel de corp când ies din corpul lor fizic. Ei spun că corpul spiritual 
are o formă şi un aspect diferite de cele ale corpului nostru fizic. Are braţe şi o formă, chiar dacă, în 
general, oamenii nu sunt în stare să o descrie. Unele persoane l-au comparat cu un nor colorat sau 
cu un câmp de energie. în urmă cu mai mulţi ani am întâlnit un om care mi-a explicat că şi-a 
examinat mâinile în timpul unei NDE (Near Death Experience, engl. - moarte clinică). Erau formate 
din lumină, cu mici structuri interne. Vedea volutele delicate ale amprentelor sale digitale şi 
tuburi de lumină de-a lungul braţelor. 

[Raymond Moody - Lumina vieţii de dincolo , pag. 17] 

Aşa cum am mai spus, nivelul eteric este o zonă de frecvenţe destul de întinsă. La baza sa se 
află dublul eteric, ce formează cu corpul fizic o unitate. Putem deci spune că învelişul fizic se 
întinde şi la nivel eteric, prin funcţionarea sa, deşi nu poate fi perceput cu ochiul liber. în acest 
sens, creierul eteric are aceeaşi funcţie ca şi creierul fizic - coordonarea corpului fizic, în sensul 
larg amintit mai sus. 

OBSERVAŢIE: Vă propunem următorul experiment mintal: anestezierea locală a unui 

membru (de exemplu, mâna) prin trei metode diferite. 

A. Prin substanţe chimice injectate sau puse pe piele. Neurologul explică efectul lor prin faptul 
că blochează transmisia sinoptică a senzaţiilor locale către creier. 

B. Prin înţeparea unor puncte din medicina chinezească. Acupunctorii explică efectul de 
anestezie prin faptul că se blochează anumite trasee energetice. în teoria orientală, curgerea 
energiei echivalează cu sănătatea şi viaţa, iar stagnarea cu boala şi chiar moartea. Putem spune că 
blocarea energiei în zonă transformă segmentul corporal în ceva temporar „neviu", nesimţitor. 

C. Prin inducerea unei transe hipnotice parţiale, cu menţinerea perfectei conştienţe a omului. 
Esoteristul explică efectul prin faptul că a scos parţial corpul astral din zona indicată. Corpul astral 
este corpul tuturor senzaţiilor (pe când cel eteric dă numai o stare de vibraţie), şi prin scoaterea sa 
din alinierea cu trupul, nu mai sunt posibile nici senzaţiile la nivel local. Scarlat Demetrescu [5] 
subliniază că, prin organele senzoriale fizice, impresiile sunt transmise ca vibraţii, prin intermediul 

corpului vital, în special al celui din jurul nervilor, până la corpul astral, unde sunt transformate în 
senzaţii de durere sau plăcere şi, mai departe, în emoţii. 

Putem găsi un punct de vedere comun celor trei abordări diferite, dar care au aceiaşi efect 
funcţional? Există vreun mecanism unic în toate ceie trei ipostaze? Ce ie leagă din punct de vedere 
ştiinţific? 

Iată răspunsul nostru. 

Dacă există o cauză comună, ea este de nivelul cel mai înalt dintre cele trei cazuri, respectiv cel 
astral (cazul C ). Celelalte două cazuri se pot reduce succesiv la acesta. Astfel: 

- Substanţele chimice din cazul A realizează şi blocarea energiilor eterice, asemenea cazului B. 

- Blocarea energiilor eterice din cazul B duce la dedublarea parţială a învelişului astral din zona 
respectivă, asemănător cazului C. 

Se poate obţine un efect fizic (de exemplu, anestezie) prin acţiune asupra corpului astral. Şi tot 
aşa, o afecţiune a corpului astral trece, în timp, în corpul fizic (afecţiunile psiho-somatice). 


3.2.3. DESPRE CREIERUL FIZIC, ASTRAL ŞI MENTAL 

• Creierul fizico-eteric se ocupă cu susţinerea vieţii biologice şi cu relaţionarea senzorio- 
motorie a organismului cu mediul fizic şi cu cel intern al organismului. Activitatea sa se 
regăseşte în cea a sistemului nervos. 

• Creierul astral preia, concepe şi prelucrează gândurile prin imagini şi afectele, este 
responsabil de imaginaţie, de reprezentările mentale - intr-un cuvânt, de ideo-afecte. Corpul 
astral este un rezervor de ideo-afecte venite din afară sau elaborate de psihic. Acestea se 
prezintă ca nişte formaţiuni energetice închegate, având diverse culori şi sunete astrale, care 
se numesc, în esoterism ,forme-dorinţe. Când ideile sunt însoţite şi de stări emotive, ele 
devin mai clare, mai intense, mai penetrante, cu o vibraţie mai puternică. 

• Creierul mentalo-cauzal preia ideile abstracte, pe care le prelucrează sub forma 
raţionamentelor, a gândirii logico-abstracte în general. El vehiculează un material mai unitar: 
ideile abstracte. Corpul mental este depozitarul unicului tip de „particulă” a lumii mentalo- 
cauzale: gândul. Chiar şi ideile abstracte pot lua forme oarecare simbolice, numite forme- 
gând. 

INFO: Faptul că ideile sunt materiale poate fi pus în evidenţă experimental astfel, după indicaţiile 
lui Scarlat Demetrescu [5]: Cineva mentalizează puternic un obiect simplu, deasupra unei hârtii albe. 
Un om hipnotizat „vede” obiectul, ca şi cum ar fi real, el manifestând acum o vedere astrală. Dacă 
hârtia este întoarsă la 180°, el vede obiectul cu susul în jos. Poate vedea şi imaginea reflectată într- 
o oglindă pusă alături. 

Postularea existenţei celor trei creiere, foarte diferite ca structură, pune unele probleme 
înţelegerii funcţionării unitare a psihicului. Ar fi fost mai simplu să păstrăm în model un singur 
creier, cel pe care îl ştim cu toţii. însă, în acel caz, nu am fi putut merge mai departe pe drumul 
infinit al cunoaşterii psihicului. 

Am putea presupune că această neomogenitate s-ar rezolva la nivelul Conştiinţei unice, care 
ar prelua informaţiile de la cele trei creiere. Totuşi, din ce s-a putut deduce din experienţele pe 
pacienţii lobotomizaţi, Mintea şi Conştiinţa sunt structuri cu funcţii distincte (vezi capitolul 
3.1.1.2.). Conştiinţa are o structură simplă, cu rol de decizie şi comandă, pe baza informaţiilor 

sintetizate la nivelul Minţii. Este nevoie deci de o altă structură, mai complexă decât Conştiinţa, 
care să unifice miile de informaţii primite simultan de la cele trei creiere de naturi diferite . 

în acest punct vom vorbi despre Minte ca fiind distinctă de creier. Fiecare creier va avea 
asociată o Minte. Rolul pe care îl joacă Mintea va fi cel de unificare a experienţelor diferite de 
pe cele trei paliere vibratorii pe care se găsesc creierele. Spre deosebire de creiere, care au 
structuri diferite, coordonând corpuri de naturi diferite, Minţile vor avea o structură ceva mai 
simplă decât a creierelor, dar similară pe toate cele trei etaje, chiar dacă substanţa subtilă va 
diferi ca vibraţie. Datorită structurii similare, cele trei Minţi vor putea funcţiona intr-un bloc 
unitar, împărtăşindu-şi experienţele în timp real, care vor fi astfel complet accesibile Conştiinţei 
(vezi fig.3.10). 

NOTĂ: Credem că „dicţionarele” îşi au sediul în Minte, nu în creier (vezi schema analitică din 
fig.3.6). Mai exact, este vorba despre o parte a Minţii, căreia i-am putea spune inconştient sau 
subconştient (după rolul dat în psihologie), unde sunt depozitate rezultatele învăţării şi programele 
înnăscute. Iar în cazul deprinderilor motorii, dar şi emoţiilor primare, trebuie să luăm în consideraţie 
şi legăturile Minţii cu etajele subcorticale, care par a îndeplini exact acest rol al „inconştientului”. 

Pentru a fi coerenţi în modelul nostru, în cazul lobotomizării, spunem că separarea 
emisferelor va produce o divizare simultană (simplă şi naturală) a creierelor subtile, precum şi a 
Minţii respective. Conştiinţa are acces simultan la ambele părţi ale Minţii, fiind liantul de 
legătură între ele. La persoanele normale, cele două emisfere au o funcţionare proprie, dar 
colaborează între ele, deci Mintea este divizată natural, dar cele două părţi ale sale conlucrează. 
La cei lobotomizaţi, conlucrarea este deficitară, fiind suplinită exclusiv de unitatea Conştiinţei, 
care are mai mult de lucru în acest caz. 

Păstram astfel valabilitatea observaţiei experimentale conform căreia creierul influenţează 
Mintea. Vom vedea mai departe că şi Mintea poate influenţa creierul. 


3.2.4. TREI CREIERE, TREI MINŢI 

în desenul de mai jos (fig.3.10) am figurat legăturile dintre corpurile, creierele şi minţile 
celor trei paliere. Este semnificativ că între corpuri se exercită interacţiuni info-energetice 
puternice, un corp fiind legat funcţional de cele vecine (ca vibraţie). Canalele foarte importante 
pentru acest scop sunt chakrele. Creierul este o parte integrantă a corpului, iar legăturile dintre 
creiere sunt cele mai intense. 

Rolul blocului Minţii este de însumare a experienţei simultan de pe cele trei paliere 
vibraţionale. Am putea compara-o, eventual, cu funcţionarea sinergetică a celor două emisfere 
cerebrale, care comunică între ele în permanenţă (prin corpul calos), însumând şi integrând intr- 
un tot unic atât perspectiva senzorială, cât şi cea operativă. 

Rolul creierului este de însumare a semnalelor şi acţiunilor corpului de pe palierul 
respectiv. 

în general, cele trei corpuri funcţionează independent unul de altul, dar există influenţe şi 
condiţionări. De ce nu există un singur corp în loc de trei? Probabil pentru că nu s-a putut 
construi un organism unitar care să conţină particule cu atât de diverse vibraţii. S-a imaginat cea 
mai fiabilă metodă de a integra sub o singură comandă semnale şi acţiuni pe cele trei paliere 
distincte ale universului. Numai fiinţele biologice au privilegiul de a utiliza simultan toate cele 
trei game de frecvenţe. 

Mental 



Astral 


Fizic 


CORP CREIER MINTE 

Fig.3.10. Corespondenţa dintre corpuri, creiere şi minţi, pe cele trei paliere vibraţionale. 


REZUMAT AL SUBCAPITOLELOR 3.2.3 ŞI 3.2.4 

Am ajuns să stabilim că Mintea şi Conştiinţa sunt diferite între ele şi distincte, fiecare în 
parte, de creier. Cele două constituie baza de plecare în studiul alcătuirii Psihicului, considerat a 
fi separat de structurile cerebrale. 


3.3. PSIHICUL 

în această etapă, vom analiza structura psihicului în sine, separat de creier. Conform 
învăţăturilor esoterice, Psihicul este un „norişor” de particule eterice, adică un sistem din 
elemente de substanţă subtilă interacţionând sinergetic. 

Vom prelua din psihologie unele mecanisme psihice principale, pe care le vom plasa într-un 
model original al psihicului. 

a) MODELUL CONŞTIINŢEI (fîg.3.11) 

Primele noţiuni pe care le introducem sunt Conştiinţa, Eu-1, Atenţia şi Voinţa, cu 
fimcţionalităţile binecunoscute din psihologie. 

Definim CONŞTIINŢA ca fiind un sistem material subtil alcătuit din elementele EU, 
VOINŢĂ şi ATENŢIE, considerate atât ca funcţii (ca în psihologie), cât şi ca subsisteme 
distincte de substanţă subtilă, între care există anumite relaţii de subordonare. 

EU-1 creează intenţia, VOINŢA pune în fapt, dinamizând structurile inferioare, ATENŢIA 
informează despre funcţionarea structurilor inferioare. CONŞTIINŢA Iară ATENŢIE este de 
neconceput. VOINŢA poate orienta şi mobiliza ATENŢIA, la cererea EU-lui. 

NOTĂ: Problemele de voinţă (abulia) sau de atenţie (lipsa de concentrare) provin din interferenţa 
Minţii. Nu există un Eu dependent de alcool, sau un Eu mai mult sau mai puţin inteligent. în modelul 
nostru, Eu-l nu are aceste atribute, care aparţin altor etaje (mintea, inconştientul). Mecanismele 
psihice generale ale voinţei sau atenţiei îşi au sediul în Conştiinţă, dar manifestarea lor concretă 
depinde şi de calităţile psihice variabile, de dispoziţiile de moment sau de tulburările de 
personalitate. 



Fig. 3.11. STR UCTURA CONŞTIINŢEI 

OBSERVAŢIE: Se poate face aici o analogie, credem noi neîntâmplătoare, cu filosof ia hindusă. Aşa 
cum am mai spus, Conştinţa individuală este creată după modelul Conştiinţei Supreme. 


Atributele lui SHIVA (Conştiinţa 
Cosmică), preparatorii la crearea 
lumii 

Atributele şi 
structurile 

Conştiinţei 
individuale egotice 

Atributele filosofice 
ale conştiinţei 

Suna 

(atribut) 

ICCHA SHAKTI (dorinţa, intenţia) 

EU 

Identitate 

Sattva(O) 

KRIYA SHAKTI (acţiunea) 

VOINŢĂ 

» 

Libertate de acţiune 

i 

Raja (+) 

JNANA SHAKTI (cunoaşterea) 

ATENTIE 

_t_ 

Libertate de alegere 

Tama (-) 


CONŞTIINŢA, în forma sa universală şi individuală 


b) MODELUL MINŢII 


Definim MINTEA ca fiind un sistem format din următoarele subsisteme materiale 
subtile: elaborările psiho-mintale ( manas , sanscr.) şi structurile senzorio-motorii ( indriyas, 
sanscr.). 


52 




Creierul 

interacţiuni 

Funcţiile MINŢII 

CHITTA (mintea) 

Proiecţii corticale 


Elaborări psiho-mintale - 
„mintea operativă” 

Manas 

Proiecţii nervoase 
senzoriale 


Receptare de senzaţii, percepţii 

Jnanendriyas 
(organe de cunoaştere) 

Proiecţii nervoase 
motorii 


Trimitere impulsuri către 
acţiuni 

Karmendriyas 
(organe de acţiune) 


Componentele minţii aflate în legătură directă cu zonele de proiecţie neurologică ale 
percepţiilor şi comenzilor motorii se numesc în yoga indriyas (organe subtile), fiind de natură 
subtilă, eterică, energetică. în acest sens, chitta (mintea globală) ar putea fi numit „al şaselea 
organ de simţ”. Organele subtile sunt atât de cunoaştere ( jnanendriyas - în corespondenţă cu 
zonele corticale şi subcorticale ce se leagă de receptorii somatici şi vegetativi), cât şi de acţiune 
(karmendriyas - în corespondenţă cu zonele corticale şi subcorticale ce se leagă de efectorii 
somatici şi vegetativi ai sistemului nervos periferic). 

OBSERVAŢIE: Faptul că Mintea şi Conştiinţa sunt două elemente distincte ale psihicului se poate 
verifica simplu prin următorul experiment: încercaţi să nu vă gândiţi la nimic timp de 1 minut. Veţi 
vedea că simpla dorinţă conştientă nu este de ajuns, din cauză că Mintea va continua să producă 
gânduri, în ciuda eforturilor dumneavoastră de a o linişti. Acest experiment simplu ne arată că 
Mintea nu este acelaşi lucru cu Conştiinţa şi că ideile produse de Minte sunt prezentate Conştiinţei, 
care ia act de ele, dar nu le poate împiedica să apară în permanenţă (în cazul obişnuit al persoanelor 
neantrenate), ci cel mult poate orienta fluxul gândirii către un subiect sau altul. 

INFO: Este interesant că la aceeaşi concluzie au ajuns şi mulţi alţi psihologi de-a lungul timpului, 
plecând de pe diferite platforme experimentale sau teoretice. Spre exemplu, Henry Maudsley, în 
Fiziologia şi patologia minţii (1867) scria, derivând din teza că acţiunea mentală este principial 
inconştientă: „[...] conştiinţa şi mintea nu sunt acelaşi lucru; conştiinţa nu este mintea, ci un fenomen 
concomitent cu operaţiile sale. [...] un om nu ar fi o mai puţin bună maşină, din punct de vedere 
intelectual, fără conştiinţă decât cu conştiinţă. [...] agentul şi-ar continua activitatea în absenţa 
martorului.” Desigur că viziunea sa reducţionistă a fost corect conciliată de Freud în modelul său 
dinamic: „Absenţa conştiinţei n-ar putea să nu influenţeze faptele psihice”. Iar Sigmund Exner, 
colegul de cercetări al lui Freud, denunţa iluzia de proprietate a gândirii şi simţirii: „Expresiile «eu 
gândesc», «eu simt» nu constituie moduri corecte de exprimare. Ar trebui spus «se gândeşte în 
mine» (echivalent în limba română cu «îmi trece ceva prin minte»)”. Nietzsche merge pe aceeaşi 
linie: „[...] un gând vine atunci când vrea «el» şi nu când vreau «eu» [...]. Şinele gândeşte, dar că 
acest «sine» ar fi vechiul şi faimosul «eu», asta nu e, ca să mă exprim cu moderaţie, decât o 
ipoteză, o alegaţie, în nici un caz o «certitudine nemijlocită».” [apud Marcel Gauchet, Inconştientul 
cerebral, Ed. Univers Enciclopedic, 1997, pag. 73, 76, 92, 100] 

MEMORIA este o anexă indispensabilă a Minţii şi a Conştiinţei. 

între Minte şi Conştiinţă mai există un sistem intermediar, numită PRECONŞTIINŢĂ, care 
are rolul de a proteja Conştiinţa de impulsurile necontenite pe care „agresivitatea” minţii i le 
trimite. în ea regăsim multe dintre funcţiile subconştientului şi ale inconştientului din 
psihologie. Preconştiinţa conţine acte reflexe şi condiţionări mai complexe, conexiuni între 
informaţiile engramate (arhivate în memorie). 

OBSERVAŢIE: Conştiinţa este polul liberului-arbitru, iar Preconştiinţa (inconştientul) este polul 
determinismului în fiinţa umană. 

Recapitulând, intr-un prim nivel de analiză: 

Psihic = Memorie + Minte + Preconştiinţă + Conştiinţă 
Minte = Elaborări + Comenzi + Percepţii 
Conştiinţă = Eu + Voinţă + Atenţie 

OBSERVAŢIE: între Conştiinţă şi Minte se constată analogia următoare: 


Suna (atribut) 

CONŞTIINŢĂ 

MINTE 

Sattva (0) = echilibru 

Eu 

Elaborări mintale 

Raja (+) = dinamism 

Voinţă 

» 

Motor 

Tama (-) = receptivitate 

Atentie 

_ ! _ 

Senzorial 


Conştiinţa este pe un nivel mai rafinat decât mintea. Conştiinţa cunoaşte lumea prin 
intermediul Minţii. Putem spune că, figurativ, Conştiinţa se află în mijlocul Minţii, pe care o 
conduce şi de care se foloseşte în cunoaşterea şi transformarea mediului înconjurător. 

Iată o schemă simplificată a componentelor cognitive ale psihicului: 



Memorie 


Preconştiinţă 


Conştiinţă 


Vomţă 


Comenzi 

motorii 


Fig. 3.12. Structura simplificată a sistemului psihic cognitiv 

Pe baza acestui model am schiţat simplificat simbolul psihicului (fig.3.13.) care se găseşte şi 
pe coperta acestei lucrări. 

Fig. 3.13. Simbolul simplificat al psihicului 


Ajunşi în acest punct, constatăm că încă nu apar în modelul nostru mecanisme psihice 
precum afectivitatea, motivaţiile şi nici nu am detaliat ipostazele psihicului subconştient, 
inconştient sau funcţionarea minţii. 

Pentru aprofundarea teoriei este nevoie să apelăm la doctrinele esoterice şi la fundamentele 
filosofice menţionate la începutul lucrării. Vom introduce noţiunile următoare: sufletul vital, 
corpurile subtile, etajele subtile ale minţii (mintea treimică), spiritul şi perispiritul. 


3.3.1. SUFLETUL VITAL 

Există zone superioare ale etericului care ajung până la nivel astral, cu alte funcţii şi 
structuri. în această zonă se găseşte MINTEA, PSIHICUL. Mintea, fiind de natură eterică, se 
leagă prin numeroase conexiuni/fluxuri energetice cu creierul eteric - acestea creează 
corespondenţele dintre proiecţiile corticale şi zonele psihicului (aşa cum le-am modelat în 
fig. 3.1). 

Corpul fizic (în sens larg, adică incluzând dublul eteric) este foarte important. Fără el, 
structurile superioare (astrală, mentalo-cauzală) nu au nici un rost de sine stătător. De aceea, 
foarte multe resurse ale fiinţei sunt orientate către supravieţuirea şi funcţionarea optimă a 
corpului fizic. Instinctul de conservare este cel mai important mecanism prin care se asigură 
supravieţuirea trupului. Acest instinct este cel mai prezent într-o structură specială numită 
SUFLET VITAL. 

Mintea fizico-eterică comandă întreg agregatul fizico-eteric, nu doar cel eteric, şi nu se 
îngrijeşte numai de detaliile biologice. Rolul major al minţii (ca şi al sistemului nervos) este de 
integrare a organismului ca un sistem unitar (menţinerea constanţei parametrilor interni) şi în 
mediul fizic (funcţia de reflectare activă - specifică viului în general-, conştientă - specifică 
animalelor - şi raţională - pur umană), atât la nivel primar (senzorio-motor), cât şi la nivel 
secundar (psiho-mental). [6, p.9,10 ] 


Să enumerăm deci centrele de comandă: 


CORP 

Fizic 

Eteric (conţine şi creierul 
eteric) 

Astral 

Mentalo-cauzal 

Spiritual 

CENTRU 

Creier 

Suflet vital 

Creier astral 

Creier mental 

Spirit 

Minte fizico-eterică 

Minte astrală 

Minte mentalo- 
cauzală 

SUFLETUL VITAL (numit pneuma în neoplatonism, spre deosebire de psyche - suflet 
psihic) este un nucleu eteric inteligent, asociat permanent al minţii. 

NOTĂ: în yoga, este postulată o corelaţie directă între respiraţie ( pneuma, gr.) şi energia eterică 
(prana, sanscr.), astfel încât putem clarifica sensul cuvântului pneuma ca fiind cel de suflet vital, de 
grad inferior sufletului psihic. 

«Mintea, psihicul este o structură subtilă plasată spaţial în zona cerebelului. Dacă mintea are 
un loc fix prestabilit, în schimb sufletul este agentul de mişcare. El preia de la minte indicaţiile 
pentru funcţionarea trupului şi le aplică, circulând prin traseele eterice către toate organele 
corpului uman. Sediul său central este în interioml inimii, dar în prea puţine cazuri stă pe loc. El 
are rolul de a menţine sistemul vital al corpului. 

In timp ce omul este treaz, sufletul circulă de-a lungul întregii reţele de energie a corpului de 
un număr nedefinit de ori, dar în timpul somnului găseşte răgazul de a se odihni câte puţin în 
interiorul inimii, durate foarte mici. în general, mişcarea sa nu este dirijată de nimeni, ba 
dimpotrivă, acolo unde se produce o vătămare, un pericol, o încetinire a circulaţiei, sufletul este 
prezent, ordonând ţesuturilor să reziste presiunilor la care sunt supuse din exterior. El 
energizează zonele devitalizate, ajutându-le să se refacă şi să supravieţuiască. Este “salvatorul 
corpului fizic”. 

Când omul moare, sufletul se retrage în locaşul său din inimă, mai stă acolo până când 
corpul se răceşte, încercând neputincios să mai circule. După ce corpul s-a răcit şi energia vitală 
nu mai curge, sufletul mai rămâne în inimă 7-9 zile, după care inima încetează să mai trăiască. 
La 10 zile după moartea fizică, inima începe să putrezească, sufletul se retrage şi încet-încet se 
dezintegrează, iar particulele sale eterice se împrăştie în spaţiu.» 

[ www.spiritus.ro/SPIRITISM/nina_petre_-_mintea_astrala_si_spiritul_sau.htm] 

De aceea, unele tradiţii asociază inima cu sediul sufletului, fiind vorba nu de sufletul psihic, 
ci de cel vital. 


3.3.2. MINTEA TREIMICĂ (ETERICĂ, ASTRALĂ, MENTALO- 
CAUZALĂ) 

în modelul simplificat al psihicului am stabilit că mintea se ocupă şi de elaborările psiho- 
mentale ( manas ), care includ gândirea, imaginaţia, afectele ş.c.l. Pe de altă parte, în tabelul de 
mai sus am afirmat că mai există o minte astrală şi o minte mentalo-cauzală, ce comandă 
corpurile subtile respective. Vom reuni într-o explicaţie unificatoare aceste perspective analitice. 

Mintea fizico-eterică este ocupată cu susţinerea vieţii biologice şi cu relaţionarea senzorio- 
motorie a organismului cu mediul fizic şi cu cel intern al organismului. Activitatea sa se 
regăseşte în cea a sistemului nervos. 

Mintea astrală preia, concepe şi prelucrează gândurile prin imagini şi afectele, este 
responsabilă de imaginaţie, de reprezentările mentale. 

Mintea mentalo-cauzală preia ideile abstracte, pe care le prelucrează sub forma 
raţionamentelor, a gândirii logico-abstracte în general. 

Elaborările psiho-mentale se realizează prin colaborarea sinergetică a celor trei subsisteme 
inteligente (mintea fizico-eterică, astrală şi mentalo-cauzală). Există un continuu schimb de 
informaţii între ele, care servesc, în ultimă instanţă, Conştiinţa. Elaborările psiho-mentale 
folosesc tot spectrul vibraţional disponibil, de la eteric până la mentalo-cauzal. Acesta este doar 
privilegiul omului. Mintea animalelor nu poate integra decât nivelul eteric şi cel astral, neavând 
acces şi la cel mentalo-cauzal. Prin urmare, conştiinţa reflexivă specifică omului este legată 
direct de dezvoltarea nivelului superior, mentalo-cauzal, abstract, al minţii. Animalele au o 

conştiinţă pre-reflexivă corespondentă nivelului astral, prin care animalul îşi conduce şi îşi 
trăieşte intens viaţa, dar nu o poate raţionaliza şi nici nu îşi poate autoanaliza sau dirija trăirile în 
mod creator. 

Fiecare dintre cele trei minţi este înglobată, pe nivelul său vibraţional, în schema psihică a 
acelui corp subtil. Astfel, schema simplificată a psihicului (fig.3.12 ) este respectată atât la nivel 
eteric, la nivel astral, cât şi mentalo-cauzal. Comunicarea dintre cele trei paliere se face prin 
intermediul minţilor amintite ( manas ). 

Funcţionarea minţii este unitară, deşi are trei compartimente distincte pe fiecare palier 
vibraţional ( manas şi cele două indriyas), fiecare cu rolul său diferit. Iată câteva dintre rolurile 
lor diferite: 

„Organele de simţ şi acţiune” astrale ( indriyas ) receptează din mediu, dar şi emit afecte şi 
gânduri în imagini. Similar, centrul mentalo-cauzal primeşte şi trimite în spaţiu gânduri 
abstracte (necolorate afectiv şi fără imagini). Desigur că minţile superioare {manas) pot elabora 
propriile concepte, sentimente şi idei, pe care le furnizează Conştiinţei. 

Dacă schema simplificată a psihicului (fîg. 3.12) este identică pe cele trei paliere, înseamnă 
că, oricât ne-ar surprinde, Conştiinţa astrală este diferită de cea fizico-eterică, precum şi de cea 
mentalo-cauzală! Este şi logic, din moment ce noi (Conştiinţa fizico-eterică) nu avem cunoştinţă 
de planurile superioare. Această noţiune de „conştiinţă multiplă, treimică” nu trebuie să ne 
sperie, nu trebuie nici pe departe comparată cu disocierea patologică a personalităţii sau cu alte 
forme de disociere psihică. Aşa cum am spus, chiar şi sufletul vital are o autonomie şi conştiinţă 
proprie, focalizată exclusiv pe corpul biologic, de care nu avem habar şi care nu numai că nu ne 
deranjează, ci chiar ne este de folos. 

NOTĂ: în realitate, fiecare organ al corpului, ba chiar fiecare celulă vie are propria sa conştiinţă. 
Conştiinţele au responsabilităţi diferite, dar şi o relativă independenţă. Dar, prin analogie cu 
integrarea omului în social, aceste conştiinţe „mărunte” se supun binelui general al organismului. 

în om coexistă deci mai multe conştiinţe separate. Toate sunt însă integrate la nivel de 
Spirit, după cum vom vedea mai departe. Oricum, să reţinem că bolile psihice nu îşi au cauza în 
existenţa diferitelor Conştiinţe amintite (aceleaşi pentru toţi oamenii), ci în disfuncţionalităţile 
de comunicaţie sau în suferinţa sistemelor particulare din aparatul psihic. 

Memoria este şi ea prezentă pe toate frecvenţele accesibile minţii treimice. 

Rezumăm aceste informaţii în schema de mai jos (fig.3.14): 

A 

frecvenţa nivelelor 
vibratorii 



Minte mentală 

$ 


Conştiinţă 

mentală 

frecvenţa pe acelaşi 
nivel de vibraţie 

Minte astrală 

î 


Conştiinţă 

astrală 

Minte fizică 


Conştiinţă 

fizică 


1 

MINTE Preconştiinţa CONŞTIINŢĂ 


Fig.3.14. Mintea treimică, Preconştiinţa, Conştiinţa treimică 

3.3.3 INDRIYAS ŞI MANAS 

Neuroştiinţele divid funcţiile nervoase în subcorticale (inconştiente) şi corticale 
(conştiente). în zona subcorticală sunt plasate toate reflexele elementare legate de păstrarea 
vieţii în sine şi ca urmare a integrării organismului în mediu. Pe cortex sunt descrise arii 
senzitive, motorii şi de asociaţie (acestea din urmă fiind predominante), corespunzând activităţii 
nervoase conştiente. 

Vom dubla aceasta clasificare simplă cu viziunea yoghină, care împarte psihicul în Indriyas 
(organe de simţ şi de acţiune) şi Manas (mintea operativă, superioară) - vezi „ModelulMinţii” 
din deschiderea subcapitolului 3.3. 



Indriyas 

Manas 

Cortex (cele două 
emisfere cerebrale) 

Ar ii senzoriale şi motorii 

(funcţii somatice şi 
vegetative) 

Arii asociative (funcţii psihice): 

Gândire 

Emoţii, sentimente 

Integrarea superioară a activităţii 
somatice 

Subcortical 

(măduvă, trunchi 
cerebral, diencefal 
etc) 

1. Reflexe de păstrare a 
homeostaziei, întreţinerii 
funcţionării organismului 
biologic 

2. Reglarea reacţiilor primare 
exterioare: 

-Reflex auditivooculogir şi 
auditiv de clipire (punte) 
-Postura bipedă (bulb) 
-Veghe-somn (sist. reticulat, 
hipotalamus) 

-Sexualitate (hipotalamus)etc. 

-Memorie (hipocamp) 

-Atenţie (sist. reticulat) 

-Verbalizare (cerebel) 

-Agresivitate (hipotalamus) 

-Frică (sist. limbic: amigdala) 
-Plăcere-neplăcere (hipotalamus) 

-Mişcări fine (cerebel) 

-învăţare motorie (corpi striaţi, cerebel) 


Nu întâmplător am aprofundat în acest fel diviziunea funcţiilor sistemului nervos. Am dat 
calitatea de Indriyas acelor funcţii legate exclusiv de simţuri şi de acţiuni corporale care 
realizează integrarea elementară şi se prezintă ca suport pentru integrarea de nivel mai înalt, 
psihic (afectiv, ideatic, acţiuni umane: deprinderi motorii, comunicarea). 

în schimb, în Manas am inclus ceea ce are legătură cu afectele, cogniţia, acţiunile specific 
umane. Acestea sunt dispuse pe cele trei paliere corespunzătoare celor trei planuri vibratorii 
(fizic, astral, mental), în ambele ipostaze (cortical şi subcortical). Vrem astfel să subliniem că în 
cadrul psihicului, Indriyas aparţin exclusiv unui palier, dar Manas are în permanenţă cele 
trei componente. Doar Manas este elementul permanent de conectare şi colaborare între cele 
trei planuri şi tipuri de info-energii. Indriyas sunt doar porţi de intrare şi ieşire a semnalelor 
specifice palierului psihic respectiv (fizic, astral, mental), legăturile cu creierele respective, 
în practică, mintea funcţionează unitar, tară segmentări didactice. 

OBSERVAŢIE: Mai remarcăm că nu orice activitate corticală este şi conştientă (cum au simplificat 
unele tratate medicale), referindu-ne aici în primul rând la funcţiile vegetative, dar şi la altele, cum 
ar fi de exemplu „vederea oarbă" (proces în care un grup de fibre optice merg direct la ariile 
vizuale V4 şi V5, ocolind cortexul vizual primar VI, responsabil de vederea conştientă, când omul 
este nesigur, dar poate confirma anumite percepţii vizuale neconştientizate [11, p.134]). 

Se poate spune că ponderea între Manas şi Indriyas (ca volum de informaţii) diferă de la un 
nivel vibrator la altul. Pe nivelele inferioare, predomină simţurile şi acţiunile, pe când la nivelele 
superioare predomină elaborările psiho-mentale (fig. 3.15). 

MANAS 


Mental 


Astral 


Fizic 



Predomină elaborările mentale, organele sunt foarte 
simplificate (un organ miic - corpul mental) 


Legăturile exterioare simt multiple (simţuri şi ideo- 
afecte), dai' şi elaborările psilrice sunt foarte bogate 


Mintea este în principal ocupată cu senzaţii şi 
comenzi motorii ale corpului fizic 


INDRIYAS 

Fig. 3.15. Ponderea Indriyas şi Manas pe cele trei paliere vibraţionale 

Indriyas astrale sunt difuze, uniform distribuite pe tot corpul astral. în situaţia normală, de 
aliniere cu corpul fizic, indriyas astrale uzuale sunt numai ideo-afectele. Dacă se scoate din 
aliniere o parte a corpului astral, devin active şi cele 5 simţuri astrale subtile (clarvăz, clarauz, 
clarsimţ, clarmiros, clargust) - astfel se explică percepţiile extrasenzoriale. 

NOTĂ: Circumferinţa corpului astral se poate extinde fie prin voinţă educată, fie ca urmare a 
activităţii intense (transfer intens de ideo-afecte cu exteriorul) - cum este cazul actorilor. 

Tot prin voinţă antrenată se poate dizloca o parte din corpul astral (dedublare, proiecţie astrală). 

Corpul mentalo-cauzal are un unic organ de simţ (nediferenţiat), pentru că singurele obiecte 
ale simţului mental sunt ideile. 


3.3.4. ALCĂTUIREA HOLOGRAFICĂ A SISTEMELOR DIN 
SUBSTANŢĂ SUBTILĂ 

5 

Figura 3.14, care prezintă Mintea şi Conştiinţa treimică, ne ridică unele dificultăţi în 
înţelegerea intuitivă a alcătuirii spaţiale a psihicului. Cum să ne închipuim plasarea tuturor 
componentelor în acelaşi spaţiu (eventual într-o sferă - forma obişnuită în care se organizează 
materia subtilă)? 

Fără a avea pretenţia că putem lămuri în detaliu această problemă dificilă, vom descrie întâi 
principiul de alcătuire a oricărui nucleu psihic (minte, conştiinţă, memorie etc). Un nucleu 
psihic este un sistem alcătuit din componente elementare (să le spunem atomi subtili), între 
care există comunicare şi legături interne, presupunem de tip ondulatoriu. Atomii subtili pot 
avea diverse vibraţii, dar nu foarte variate, ci într-un spectru destul de restrâns, pentru a putea 

configura un sistem coerent. Prin analogie cu alte sisteme, este de presupus că acest sistem are şi 
un centru nuclear, care asigură identitatea şi funcţia sistemului. Fiecare atom are aceleaşi calităţi 
specifice sistemului, repetând holografic proprietăţile nucleului central. Fiecare atom poate juca 
orice rol specific sistemului, este deci un minisistem în sine. Asocierea atomilor nu este doar o 
sumă, ci un întreg cu posibilităţi noi, mai performante decât ale atomului individual. 

în cazul Minţii, nu toate particulele atomice sunt utilizate în mod curent, rămânând un mare 
număr de rezervă. Putem pune în corelaţie acest fapt cu afirmaţia binecunoscută că omul îşi 
foloseşte actualmente doar maxim 10% din posibilităţile creierului. Aceşti atomi de rezervă pot 
fi folosiţi în scopuri speciale, cum ar fi şi realizarea fenomenelor paranormale. 

OBSERVAŢIE: în legătură cu abilităţile parapsihologice, trebuie să atenţionăm în legătură cu 
pericolele pe care le prezintă. Dacă omul nu reuşeşte să le controleze, atunci îl vor controla acestea 
pe el, iar respectivul va deveni clientul clinicilor psihiatrice. O altă soluţie înţeleaptă este a şti să nu 
le foloseşti oricând şi oricum, ba chiar preferând să le blochezi apariţia complet (în cazul în care nu 
poţi să ţii sub control fenomenele paranormale, care simţi că te depăşesc), chiar împotriva 
curiozităţii morbide ce îţi dă ghes la noi experimente inedite. Amănunte în capitolul următor 3.3.5. 

Nucleul psihic interacţionează cu alţi nudei psihici chiar prin intermediul atomilor subtili 
componenţi. în cazul nostru, comparând psihicul cu un bol sferic de sticlă, apa din bol reprezintă 
atomii de MEMORIE, iar diversele substanţe chimice dizolvate în apă reprezintă atomii 
celorlalţi nudei menţionaţi. Deci, toţi atomii tuturor nucleilor împart acelaşi spaţiu, intrând în 
contact permanent unii cu alţii, dar nu un contact haotic, ci ordonat de la centrul fiecăruia. Tot 
ce se întâmplă în interior este engramat în atomii de Memorie, care sunt nişte atomi-martori. 

Totuşi, fiindcă vibraţiile nucleilor diferă, nu interacţionează toţi între ei, ci numai cei cu 
vibraţie apropiată în anumite limite. Prin urmare, interacţiunile la „distanţă” se fac prin 
intermediarii arătaţi de structura psihicului (vezi imaginea 3.14). 

OBSERVAŢIE: Nu întâmplător am ales comparaţia Memoriei cu apa. Experimentele profesorului 
Masaru Emoto, din Yokohama, Japonia, legate de formele cristalelor de apă [4], au arătat lumii 
întregi faptul că apa deţine o memorie fidelă a tuturor obiectelor, evenimentelor, afectelor şi 
gândurilor care o ating suficient de mult timp sau cu suficientă forţă. Cristalele de apă iau forma 
simbolică fie a elementelor esenţiale dintr-o fotografie oarecare pe care a fost aşezat vasul- 
martor, fie a emoţiei transmise direct (prin gând sa u rostire) sau indirect (printr-un cuvânt scris şi 
lipit de vasul-martor, dar al cărui sens a fost mentalizat c\ar ta prealabil, de către operatorul uman). 
Aceasta arată o mare capacitate de engramare a conţinuturilor realităţii, adică de memorizare. Apa 
este, prin excelenţă, un fel de memorie magnetică naturală, având o maximă receptivitate (calitate 
yin). 

Putem explica această capacitate, pe baza modelului nostru, astfel: în experimentele 
domnului Emoto, informaţiile sunt transmise întâi materiei astrale (mai precis particulelor de 
memorie astrală, numite Akasha, care sunt un fel de aparate de fotografiat minuscule). Particulele 
astrale din preajma fotografiei, de exemplu, se amestecăîntr-un timp suficient de lung, cu cele ale 
apei. Similar, prin emiterea unor gânduri-afecte, acestea încarcă întâi spaţiul astral înconjurător, 
de unde influenţează şi particulele astrale, foarte receptive, ale apei. Trebuie desigur avut grijă ca 
apa din vasul-martor să nu fie ulterior magnetizată de alte influenţe. Credem că acest efect se 
datorează faptului că apa are o alcătuire foarte simplă, de dipol electric. 

Deci apa proiectează, prin forma simbolică a cristalelor sale, imaginile astrale recepţionate 
din mediu şi devenite proprii. Aceasta este, probabil, cea mai fidelă expresie fizică şi dovadă 
materială a existenţei particulelor de memorie astrală (Akasha). 

O altă analogie ar fi utilă aici. Să considerăm că spectrul luminii (de la roşu la violet) 
acoperă toate frecvenţele de vibraţie ale componentelor (nucleilor) psihicului. Putem plasa 

Mintea în spectrul culorii roşii, Preconştiinţa în zona intermediară de verde, iar Conştiinţa în 
zona de albastru. Atomii de Conştiinţă pot comunica cu cei ai Minţii numai prin mijlocirea 
atomilor aparţinând Preconştiinţei (o propagare din aproape în aproape). Atomii de Memorie ar 
avea o vibraţie corespunzând culorii galben, fiind accesibili atât dinspre Minte, cât şi dinspre 
Preconştiinţă. Adăugând lumină albă la culoarea de bază, prin aceasta înţelegem ridicarea 
vibraţiei către nivelurile astral şi mentalo-cauzal ale fiecărui nucleu în parte (minte, 
preconştiinţă, conştiinţă). Porţiunea albă superioară poate fi asimilată zonei „cauzale”, despre 
care vom mai vorbi. în Planşa III, pentru a descrie complexitatea alcătuirii psihicului, am 
reprezentat ridicarea vibraţiei atât prin spectrul culorilor, cât şi prin mărirea luminozităţii 
culorilor. Psihicul ar fi format din particule ce acoperă întreg spectrul luminii, de la roşu la 
violet şi de la culoare saturată la alb. 


3.3.5. CONŞTIINŢA TREIMICĂ ŞI EVOLUŢIA SPIRITUALĂ 

Unul dintre subiectele preferate ale orientalilor este Conştiinţa, poate şi din cauză că guru- 
şii îi cunosc foarte bine tainele. Conştiinţa este un subiect dificil pentru occidentali, fiindcă nu 
poate fi circumscrisă în paradigma ştiinţifică actuală. Totuşi, credem că prin acest model pe care 
îl propunem ea va deveni mai uşor de abordat didactic. 

Abordarea nomotetică (generalizatoare) nu exprimă şi diferenţele dintre oameni. în 
următoarele paragrafe vom încerca să definim unul dintre criteriile de departajare: 
înţelepciunea, ca specific propriu Conştiinţei, nu al Minţii. Nu orice om inteligent este înţelept, 
după cum oameni foarte simpli se pot dovedi mari sfinţi. 

Aşa cum am prezentat, Conştiinţa este şi ea alcătuită din trei componente (Eu, Voinţă şi 
Atenţie). EU-1 sau EGO-ul este cunoscut în Yoga sub numele de Ahamkara (principiul eului). 

La fiinţa umană, Eu-1 primeşte o calitate în plus, cea de Buddhi. Buddhi nu este atributul de 
reflexivitate al gândirii. Acesta este realizat de către nivelul gândirii abstracte (mentalo-cauzal), 
care lipseşte la animale. în schimb, Buddhi semnifică: discernământul, judecata, decizia 
înţeleaptă. Evoluţia omului, ca fiinţă superioară altor oameni, se poate defini pe scurt ca fiind 
urmarea dezvoltării acestui atribut spiritual, Buddhi. Omul foarte înţelept devine un Buddha 
(om cu un Buddhi foarte evoluat). Scopul disciplinelor spirituale este dezvoltarea sa. 

NOTĂ: Intuiţia de a alege spontan varianta corectă dintre două sau mai multe, fără un raţionament 
analitic, este afirmarea lui Buddhi. Sentimentul sacrului şi credinţa într-o Existenţă Cosmică 
ordonatoare, prezentă în măsură mai mare la unii oameni decât la alţii, este afirmarea lui Buddhi. 
Buddhi face posibil adevăratul spirit pan-religios, iar lipsa lui lasă loc liber învrăjbirilor din „raţiuni” 
religioase. Lipsa fricii de moarte şi împăcarea mioritică cu destinul este afirmarea lui Buddhi. Multe 
dintre calităţile oamenilor consideraţi „sfinţi” sunt urmarea firească a dezvoltării lui Buddhi. 

în modelul nostru, putem defini dezvoltarea lui Buddhi ca fiind procesul de rafinare 
(accelerare a vibraţiilor) a Conştiinţei fizico-eterice, astfel încât vibraţiile sale se apropie mai 
mult de cele ale Conştiinţei astrale. Prin acest fapt, comunicarea dintre ele devine spontană, 
cele două reuşind să se pună la unison în orice decizie. Fără a-şi pierde autonomia, continuând 
să răspundă de sarcinile ce le revin prin ontogeneză, totuşi datorită aproape totalei identificări 
vibraţionale dintre atomii componenţi celor două etaje, ele „privesc” lucrurile la fel - de pe un 
nivel superior. Această stare de graţie este valabilă numai în cazul rar al oamenilor înţelepţi, care 
manifestă o înţelegere spirituală a lumii. Desigur că aceasta se face simultan şi prin mai buna 
comunicare dintre Minţile şi Preconştiinţele celor două paliere vibraţionale. 

Orientalii prescriu meditaţia contemplativă ca metoda regală de atingere a înţelepciunii. în 
actul meditaţiei, Psihicul astral şi cel mentalo-cauzal colaborează mai bine, iar Psihicul eteric îşi 

rafinează vibraţiile către nivelul astral. Totodată, şi Preconştiinţele colaborează mai bine, unul 
dintre efectele mai puţin plăcute, dar se pare că necesare, fiind emergenţa unor trăiri ce zăceau 
ascunse în inconştient. Toţi misticii şi iniţiaţii în yoga meditaţiei vorbesc despre asemenea 
momente de coborâre în abisuri, cu atât mai adânci cu cât reuşiseră să se înalţe în prealabil pe 
culmi spirituale inimaginabile. Tehnic vorbind, meditaţia ridică vibraţiile zonei eterice şi 
îmbunătăţeşte comunicarea dintre palierele psihice, ceea ce în final are efectul de sporire a 
conştienţei globale. Omul înţelept este, în primul rând, mai conştient de tot ce se întâmplă 
în jur şi cu el însuşi. Iar unele căi spirituale prescriu direct chiar exerciţiul de sporire a 
conştientizării permanente a fiecărei clipe. în acest sens, iniţiatul Gurdjieff spunea despre omul 
obişnuit că „este adormit, ca un mecanism orb”, adică nu este conştient de sine aproape 
niciodată, este rob al evenimentelor exterioare şi puseelor interne... 

OBSERVAŢIE: în testele psihometrice, inteligenţa generală este clasificată în: fluidă şi 
cristalizată, [cf. Raymond Cattell] Iată o sinteză a celor două noţiuni: 


INTELIGENTA FLUIDĂ 
» 

INTELIGENTA CRISTALIZATĂ 
» 

Poate fi direcţionată asupra oricărei 
probleme (este fluidă) 

Este prezentă în diverse abilităţi 
specializate ( cristalizate ), ce pot fi 
independente între ele. 

Găseşte sensuri acolo unde este 
confuzie, rezolvă probleme noi, înţelege 
relaţia dintre concepte variate. Este 
independentă faţă de cunoştinţele 
acumulate. 

Foloseşte aptitudinile, cunoştinţele, 
experienţa de viaţă. Este mult mai 
dispusă la schimbare în timp. 

Corelată cu gândirea abstractă şi 
rezolvarea de probleme, include abilităţi 
ca învăţarea. 

Corelată cu abilităţi ce depind de 
cunoaştere şi experienţă (vocabular, 
informaţii generale, analogii) 

îşi are vârful în tinereţe şi apoi scade 
constant. Rareori este afectată de 
traumatismele craniene (III). 

Creşte treptat, rămâne relativ constantă 
la vârsta adultă, iar la bătrâneţe începe 
să scadă uşor. 

Psihologia Getaltistă a studiat acest tip 
de inteligenţă, în care experienţa 
anterioară nu are nici un rol, iar 
înţelegerea este privită ca o „iluminare", 
fiind SPONTANĂ. 

Psihologia Cognitivistă consideră 
experienţa anterioară ca esenţială, 
înţelegerea provenind dintr-un travaliu 
intelectual, înţelegerea fiind 
DISCURSIVĂ. 


Conform acestei împărţiri (validată de teste şi experimente psihologice), inteligenţa fluidă, cu rolul 
ei în soluţionarea situaţiilor nou ivite, este apanajul Conştiinţei din modelul psihicului (fiind mai puţin 
afectată de tulburările cerebrale). în rezolvarea unei probleme dificile, Conştiinţa comandă 
deschiderea porţilor minţilor astrale şi mentalo-cauzale pentru aportul de idei noi din mediu. 
Filosoful Leibniz a intuit magistral acest adevăr, scriind că „inteligenţa este efortul evolutiv al 
conştiinţei". [2. p.399] în schimb, inteligenţa cristalizată semnifică activitatea Minţii, bazată pe 
memorie şi schemele inconştientului cognitiv. 

în cazul omului obişnuit, cele trei Conştiinţe îşi văd separat de sarcinile lor. Optimizarea 
comunicării dintre Conştiinţa eterică şi cea astrală îl duce la o nouă viziune asupra vieţii pe cel 
care reuşeşte această performanţă naturală. „Ridicarea vibraţiilor” ar trebui să fie pentru oricine 
o ţintă plină de promisiuni spirituale. 

Dar ce este „spiritual”? 

3.3.6. 


SPIRITUL 


Până în acest moment, modelul nostru pare să explice multe aspecte ale psihologiei umane, 
în plus, împacă viziunea pur materialistă asupra vieţii cu cea care susţine şi imixtiunea factorilor 
inteligenţi invizibili. Dar oare nu-i lipseşte ceva? 

Toate tradiţiile spirituale (religioase-exoterice şi mistice-esoterice) vorbesc despre acel 
„ceva” din om care nu moare niciodată. Unii îi spun suflet, alţii spirit. Pentru a păstra o 
distincţie didactică, preferăm denumirea de „spirit”, ca fiind componenta misterioasă eternă a 
psihicului uman. 

Prin urmare, vom adăuga în model elementul esenţial numit SPIRIT. Spiritul este o scânteie 
din marele foc al Divinităţii. Este cea mai rafinată particulă din toată Creaţia, dar cu potenţe 
nelimitate, „după chipul şi asemănarea Creatorului Suprem”. 

NOTĂ: Noţiunile despre Spirit provin din disciplina numită spiritologie, care se bazează mai ales pe 
revelaţiile primite chiar de la spirite. De altfel, oamenii nici nu ar fi putut afla atâtea prin puterea 
propriei minţi. Observăm că, în general, Natura nu se sinchiseşte de efortul nostru de a o cunoaşte: nu 
ne împiedică, dar nici nu ne ajută. Singura excepţie sunt Spiritele, care dintotdeauna şi pretutindeni 
au comunicat cu pământenii apţi să le vadă sau audă. Aşa au luat naştere religiile, aşa lucrează 
şamanii, aşa putem înainta pe drumul nesfârşit al cunoaşterii tainelor omului şi ale universului. Muzele 
inspiratoare ale artiştilor sau savanţilor au fost şi sunt nişte Spirite binevoitoare. Miracolele se petrec 
prin aportul şi la dorinţa Spiritelor Superioare. Omul este el însuşi un Spirit etern întrupat într-un corp 
muritor şi vulnerabil. 

Toate formele de viaţă au întrupate în ele nişte Spirite, de o calitate desigur inferioară celei 
umane. Ca regulă generală, fiecare Spirit care doreşte să se încarneze într-un corp biologic 
trebuie să aibă calitatea necesară conducerii acelui corp. De aceea, ideea metempsihozei dintr-un 
regn într-altul inferior este total neştiinţifică. Spiritul vrea să înveţe ceva din acea experienţă 
biologică, şi va refuza o „retrogradare” către o fază evolutivă deja depăşită. 

Ce este întruparea? 

Pentru că acesta nu este un tratat de spiritologie, vom aborda numai câteva chestiuni legate 
de geneza şi alcătuirea psihicului uman, care formează subramura numită psiho-spiritologie. 

Odată cu formarea celulei-ou (zigotul), sau chiar înainte de acest moment, un spirit va 
căpăta dreptul (sau şi-l va câştiga) de a coordona dezvoltarea embrionului şi a locui permanent 
în acel om, nou format, până la moarte. Nu este doar un drept, ci şi o obligaţie. Spiritul se va 
identifica cu viaţa omului respectiv, îndurând necazurile, dar şi bucurându-se de reuşitele sale. 
în alte cuvinte spus, dacă spiritul era înainte liber să facă ce voia, acum este legat de starea 
grosieră şi forţat să locuiască (cel puţin pe timpul stării de veghe) în interiorul omului, 
experimentând viaţa prin organele sale de simţ şi acţiune, coordonând-o atât cât poate şi i se 
îngăduie de către Minte şi Ego. Am putea compara situaţia aceasta cu manipularea acelor roboţi 
ce lucrează în medii ostile, cu ajutorul unor mănuşi şi costume speciale pe care le îmbracă 
experţii, roboţii reproducând exact mişcările omului, detectate de senzori speciali şi transmise 
prin mecanisme electro-mecanice. Acţiunile robotului (omului) sunt efectul deciziilor luate de 
expert (spirit). 

Această analogie este foarte săracă în semnificaţii. în realitate, lucrurile sunt mai 
complicate. Spiritul ajută la croirea noilor structuri psihice şi biologice ale copilului, dar viaţa 
însăşi va desăvârşi dezvoltarea sa, prin cei trei factori cunoscuţi: ereditatea, mediul şi educaţia. 
Iar viaţa este trăită de omul în carne şi oase. între spirit şi creier se interpun mai multe instanţe 
inteligente, cu sarcina atât de a facilita integrarea omului în mediu, cât şi de a duce la îndeplinire 
intenţiile spiritului. Deseori este o distanţă foarte mare între dorinţele utopice ale spiritului şi 

posibilităţile materiale şi psihologice. Viaţa este o continuă schimbare şi o nesfârşită căutare a 
fericirii, care îl obligă pe om să nu stagneze, să-şi îmbogăţească experienţa. 

Să revenim la modelul psihicului propus de noi. Corpurile subtile iau naştere sub impulsul 
Spiritului şi modelându-se după tipare oferite chiar de el. Aceste tipare preexistă în învelişul 
subtil al Spiritului, numit „perispirit”. Perispiritul este format din particule de toate vibraţiile, 
începând de la cele eterice, până la cele cauzale. El este protectorul Spiritului şi totodată 
interfaţa prin care acesta intracţionează cu materia. Prin urmare, corpurile subtile vor copia 
relativ fidel tiparele perispirituale. Conştiinţa treimică (eterică, atrală, mentalo-cauzală) face 
parte din primul strat al perispiritului, dinspre exterior către Spirit. Mai precis, fiecare Conştiinţă 
este alcătuită din particule provenind direct din perispirit, nu doar structurate după modelul 
acestuia. De aceea, mergând pe firul logicii în sens invers, putem înţelege cam ce este Spiritul, 
analizând Conştiinţa noastră. Ea este un fel de copie puţin deformată, puţin estompată, un ecou 
îndepărtat al glasului Marii Conştiinţe a Spiritului. Spiritul este, în esenţă, o Conştiinţă de natură 
divină, care se foloseşte de perispirit pentru a se manifesta şi a interveni în lumea materiei 
vibraţionale. 

Conştiinţa este un locţiitor al Spiritului la comanda fiecărui corp subtil şi, în final, al omului. 
Deci, Conştiinţa noastră fizică este şi ea un intermediar (cel mai important, spunem noi) între 
Spirit şi corp, cu rolul de a conduce viaţa omului, cu problemele sale existenţiale. Tot de aici 
rezultă însă şi relativa autonomie a omului în raport cu Şinele său suprem. Datorită vibraţiilor 
extrem de diferite între viaţa fizică şi cea pur spirituală, apar puncte de vedere diferite sau 
pierderi de informaţii pe traseul destul de lung dintre fizic, eteric, astral, mental, până la Spirit. 

NOTĂ: Mustrările de conştiinţă pe care le avem în urma unor fapte reprobabile sunt poate cel mai 
concludent argument că mai există ceva deasupra conştiinţei noastre obişnuite, ceva care ne 
supervizează acţiunile şi ne mustră când facem invers decât ne-a fost sugerat să facem. 

Conştiinţa cea mai rafinată, cea mentalo-cauzală, este şi cea mai apropiată ca frecvenţă de 
vibraţie faţă de Spirit, fiind alcătuită din particule perispirituale de mare fineţe. De aceea, cele 
mai intime dorinţe ale Spiritului se reflectă instantaneu şi fără distorsiuni în Conştiinţa mentalo- 
cauzală. Conştiinţa astrală este şi ea destul de rafinată, primind uşor intenţiile şi comenzile 
spiritului, dar fiind influenţată şi de viaţa fizică. Cea mai „rebelă” este conştiinţa fizico-eterică 
(în principal, Ego-ul) care este la mijloc, între nivelul „aerian” al Spiritului şi urgenţele concrete 
ale vieţii fizice. 

Comunicaţiile între cele trei planuri de vibraţie se fac uzual prin intermediul Minţii treimice. 
Fiecare palier al minţii este controlat de Conştiinţa specifică. Astfel încât putem spune că 
Spiritul ne influenţează indirect, prin comunicaţiile permanente obişnuite (în starea de veghe) 
sau sporadice speciale (în vis, meditaţie contemplativă) între Mintea astrală şi cea fizico-eterică, 
dar şi direct, prin legătura dintre Spirit şi Conştiinţa fizico-eterică. De asemenea, reamintim că 
este posibilă rafinarea Conştiinţei fizico-eterice până la nivelul superior astral, ceea ce duce la o 
comunicare mai apropiată între Spirit şi Conştiinţă şi la o viziune superioară asupra vieţii. 

Am pomenit de-a lungul acestei lucrări de corpul şi zona mentalo-cauzală . Am folosit 
această denumire din două motive. Primul ar fi de natură terminologică: „ mentalo-cauzaF se 
referă exclusiv la zona de vibraţie super-rafmată, pe când „ mental ” se poate referi la orice are 
legătură cu mintea, în general. Al doilea ar fi legat de existenţa zonei de frecvenţă ultra-înaltă la 
marginea superioară a zonei mentale, numită zona „cauzală". Această denumire provine din 
faptul că acolo se înscriu efectele esenţiale ale acţiunilor omului, cunoscute şi prin numele de 
„karmă” (cauzele ascunse ale destinului). Deci karma este o engramare de nivel abstract într-o 
memorie specială, indestructibilă, a tuturor faptelor noastre (inclusiv gânduri) şi a urmărilor 
acestora asupra fiinţelor. Perispiritul are şi el un strat cauzal care poartă „seminţele” karmei de 
la o încarnare la următoarele. Karma înseamnă, pe scurt, principiul acţiunii şi reacţiunii, 

cunoscut din fizică, dar aplicat la viaţa omului de zi cu zi, unde se exprimă cel mai simplu sub 
forma „După faptă, şi răsplata”. 

Până acum am expus didactic faptul (greu de înţeles şi acceptat) că omul este format din mai 
multe puncte de conştientizare a realităţii, pe care le-am numit Conştiinţe de diverse grade. O 
dilemă similară întâmpină şi teologii când vorbesc despre Sfânta Treime ca despre o Unime. 
Cum putem împăca această teorie, care ne fragmentează fiinţa, cu dorinţa firească de a avea o 
identitate unică, de a şti cine suntem? 

Suntem spirit sau ego? Suntem conştiinţă fizică sau astrală? 

Modelul este sentenţios şi clar: suntem multipli, adică toate la un loc. Unde putem atunci 
plasa identitatea de sine? Cum am spus intr-un alt loc, integrarea se face de către Spirit. El este 
cauza primară şi singurul supravieţuitor dincolo de moarte. Conştiinţa treimică este temporară, 
doar pe durata unei vieţi. Prin urmare, purtătorul identităţii de sine este Spiritul. Dar această 
identitate se replică şi în Conştiinţa treimică, precum într-o oglindă cu trei feţe. De fapt, singura 
fiinţă reală este Spiritul, fiindcă este etern . Celelalte trei sunt reflectări efemere, dar reale ale 
sale. 

Să înţelegem deci că noi, ca oameni, suntem doar o „ iluzie optică ”, că nu avem consistenţă 
şi nici importanţă? 

Să nu dramatizăm situaţia! Noi, în calitate de Conştiinţă fizică, nu suntem rupţi de Spirit, 
facem parte chiar din perispiritul său, din corpul său subtil, suntem o parte de Spirit. Atâta doar 
că frecvenţa inferioară de vibraţie eterică (şi legarea de locul fix din cadrul sistemului psihic) nu 
ne permite să avem perspectiva holistică asupra vieţii. La o astfel de viziune globală integratoare 
nu avem cum să accedem fără a ne ridica vibraţia pe niveluri mai înalte. Este pur şi simplu 
neputinţa obiectivă a vibraţiei eterice. Ne simţim separaţi de Spirit fiindcă ne aflăm pe nivelul 
vibraţional cel mai ingrat, în care trebuie să ne jucăm rolul locţiitorului, fără a şti cui ţinem 
locul. Repetăm, noi suntem o parte din Spirit. într-adevăr, mai sunt şi alte părţi-surori, dar acest 
lucru nu ar trebui să ne deranjeze orgoliul. Noi suntem o parte din Spirit, iar la moartea corpului, 
ne vom reintegra total în El, ca şi cum nu am fi fost vreodată separaţi, redevenind Unul. Da, 
suntem temporar aparent separaţi de Spirit, dar purtăm caracterele Sale, felul său de a fi, mai 
ales în atributele eterice. Conştiinţa omului este pur spirituală, chiar dacă uneori este umbrită şi 
chiar deturnată de duritatea vieţii. 

Spiritul deţine Identitatea pe care i-a oferit-o Divinitatea la început. Nimeni altcineva nu 
poate crea spirite, decât Dumnezeu. Eu-1 fizic este o parte din Spirit, deci are aceeaşi identitate 
cu EL şi cu celelalte Eu-ri (astral şi mentalo-cauzal). Eu+Eu+Eu=EU. 

OBSERVAŢIE: Spiritul este imaterial prin EU, dar material prin Perispirit. 

Iată o explicaţie intuitivă mai detaliată a acestui paradox (fig.3.17). Din trei particule de 
Spirit şi mai multe de Perispirit se generează cele trei Conştiinţe. Aceasta este geneza 
Conştiinţei prin disocierea (diviziunea) Spiritului. 

La moarte, psihicul treimic însoţeşte Spiritul, care pleacă de lângă cadavru către lumi mai 
bune. Cu timpul, Mintea şi Preconştiinţa se dezintegrează în mare parte, Spiritul păstrând 
esenţialul din ele în Perispiritul său. Conştiinţa se dezintegrează şi ea astfel: particulele de 
Atenţie şi Voinţă rămân ataşate Perispiritului, iar Eu-1 translatează către nucleul spiritual, 
reunindu-se cu Spiritul. Aceasta este reintegrarea, reasocierea conştiinţelor intr-un singur EU. 

NOTĂ: Spiritele unor persoane decedate au mărturisit separarea lor de trup şi intrarea în lumea 
astrală, fără nici o disociere între identitatea spirituală şi cea fizică anterioară. Disocierea există doar 
când Spiritul este încarnat - atunci el singur poate părăsi corpul în fiecare noapte, şi atunci pot exista 
diferenţe de păreri între Spirit şi Conştiinţă. La moarte, întregul aparat psihic însoţeşte Spiritul în 
călătoria fără întoarcere în trup, fiind integrat în marele Perispirit, iar comanda redevine unitară. 

După acelaşi principiu creator, Dumnezeu ia particule de Conştiinţă din Sine, le înconjoară 
cu particulele materiei subtile (perispiritul) şi formează Spiritul individual. în acest sens, 
învăţătura vedantică afirmă că ATMAN=BRAHMAN, adică Spiritul individual este identic cu 
Dumnezeu creatorul. Desigur că această multiplicare nu se face prin „rupere”; în realitatea 
transcendentă, EU rămâne nedisociat, Unul şi acelaşi, astfel încât toate spiritele au fost şi vor fi 
mereu în unitate cu Dumnezeu, la nivel de esenţă. în acest sens, putem spune că Dumnezeu este 
nu numai transcendent, ci şi imanent, fiind prezent în întreaga Creaţie prin intermediul spiritelor. 



Fig.3.17 Crearea Conştiinţei, la diferite niveluri 


INFO: în filosofia mentalului există două condiţii care privesc existenţa decorporalizată: 

1. Condiţia identităţii: întrucît persoana supravieţuieşte, ceea ce face ca o persoană să fie ceea ce 
este, adică identitatea sa personală, trebuie să se regăsească după moarte. Supravieţuirea a ceva 
neidentic cu mine nu poate conta drept supravieţuirea mea. 

2. Condiţia recunoaşterii: trebuie să existe recunoaşterea (conştientizarea) supravieţuirii. Această 
conştientizare poate fi asigurată de conştiinţa a ceea ce eşti sau ai fost şi de prezenţa amintirilor 
despre viaţa pre-mortem. 

Ambele condiţii sunt realizate de modelul şi explicaţile prezentate mai sus. 

în concluzie, vom relua schiţa anterioară (fig.3.14), plasând Spiritul şi perispiritul Său la 
intersecţia cu Conştiinţa treimică, pe cele trei planuri vibratorii. Spiritul se află pe o frecvenţă 
hiper-înaltă, superioară tuturor. Aceste frecvenţe superioare constituie zona spirituală a 
universului. Partea perispiritului ce cuprinde exclusiv particule cu vibraţie deasupra cauzalului 
se numeşte corp spiritual. Acesta ar fi, în opinia noastră, modelul didactic al psihicului uman 
(fig.3.18). 

OBSERVAŢIE: Scarlat Demetrescu [5] scrie că Spiritul are trei atribute esenţiale: inteligenţă, 
memorie şi voinţă. Ele pot fi puse în corespondenţă cu cele trei etaje ale aparatului psihic: minte, 
preconştiinţă şi conştiinţă. Această analogie neîntâmplătoare ar putea fi o altă confirmare indirectă 
a valabilităţii modelului nostru. In cartea „Din tainele vieţii şi ale universului' el mai menţioneză un 
fapt remarcabil, şi anume că materia primă a universului este formată din cele trei particule 
fundamentale: particula de inteligenţă, cea de memorie şi cea de voinţă, prin combinarea cărora se 
formează absolut toate varietăţile de particule (fluide subtile) din cosmos, inclusiv Spiritul şi 

Perispiritul. Aparatul psihic ar reproduce astfel, într-o formă complexă particulară, structura 
treimică de bază a oricărei alte forme de viaţă din univers. In paranteză fie spus, particula de 
memorie este deja cunoscută sub numele sanscrit de Akasha. 

Cele trei tipuri de particule subtile fundamentale corespund triadei sattva-tama-raja, care, în 
filosof ia hindusă, se combină pentru a da formă tuturor manifestărilor naturii. 


SPIRIT 



Fig. 3.18. Modelul didactic al psihicului uman - 
Spiritul şi perispiritul său, Conştiinţa, Preconştiinţa şi Mintea treimică 

Revenind la ideea din subcapitolul anterior 3.3.5 despre evoluţia spirituală, putem acum să 
o detaliem. 

«în majoritatea cazurilor, nu toate informaţiile preluate de creier ajung la spirit, din cauza 
impurităţilor existente pe tot traseul. Astfel, spiritul suferă o dezinformare şi nu poate lua decizii 
corecte. Din aceeaşi cauză se poate întâmpla şi invers : comenzile transmise de spirit nu ajung în 
întregime la corpul fizic sau unele ajung deformate. Putem spune că, dacă spiritul este regele 
naturii umane, totuşi corpul fizic este rege pe pământ. Arareori aceşti doi regi sunt fraţi buni, 
numai în cazul înţelepţilor care reuşesc să recepteze intenţiile şi dorinţele spiritului lor. Dar, de 
cele mai multe ori, există nenumărate discordanţe între cei doi conducători ai fiinţei umane.» 

[ www.spiritus.ro/SPIRITISM/yogananda-_spirit,_minte.htm ] 

între Conştiinţa fizică (ceea ce numim, în mod obişnuit, „Eu”) şi Spirit există un transfer 
permanent de informaţii în ambele sensuri. El se efectuează pe un „canal”, care, la omul 
obişnuit, transportă informaţiile cu pierderi de date. Pierderile se datorează atât vibraţiei joase a 
Conştiinţei, cât şi „magistralei” informaţionale imperfecte. Vibraţia joasă a Conştiinţei se 
datorează în parte obiceiurilor proaste, gândurilor meschine, prejudecăţilor şi altor defecte 
umane - pe scurt: greşelilor de conduită şi de gândire ale omului. 

Vom distinge trei cazuri reprezentative, figurate mai jos (fig.3.19): 

A) Transfer de date între Conştiinţă 
şi Spirit - la omul obişnuit. 

Creierul, în starea de veghe, 
manifestă o activitate electrică 
dominată de midele BETA (20 Hz) 



B) Transfer de date între Conştiinţă 
şi Spirit - la omul îmbunătăţit. 

în starea de veghe, predomină 
undele electrice de tip ALFA (7-14 
Hz), specifice relaxării profunde. 



C) Transfer de date între Conştiinţă 
şi Spirit - la omul iluminat. 

Electroencefalograma poate 
indica în stare de veghe, la subiecţi 
perfect sănătoşi, unde THETA şi 
DELTA specifice de obicei stării 
de sormi adânc (sub 7 Hz). 


Fig.3.19. Diferenţe de comunicare între Conştiinţă şi Spirit, corelate cu nivelul spiritual al 

persoanei. 


A) Este cazul marii majorităţi a oamenilor. Canalul de transfer informatic este „îngust” 
(figurativ vorbind), astfel că nu toate datele ajung la destinaţie. Munca Conştiinţei este 
intensă, ea fiind nevoită să ia majoritatea deciziilor pe cont propriu, tară aportul Spiritului, 
rezultatele fiind de multe ori discutabile. 

B) La persoanele „îmbunătăţite” spiritual, transferul este foarte bun, astfel încât Conştiinţa ia, 
de obicei şi în cazurile importante, decizii în acord cu dorinţele Spiritului. Omul manifestă 
înţelepciune şi compasiune. 

C) „Iluminaţii” sunt acei semeni de-ai noştri, foarte rari, care reuşesc un transfer integral de 
informaţii între Conştiinţă şi Spirit. La ei, Conştiinţa nu mai depune nici un fel de efort în a 
lua hotărâri, ea fiind perfect transparentă la fluxul de date care o parcurge în ambele sensuri 
- de la Minte la Spirit şi invers. Deciziile sunt luate numai de Spirit, care este dotat cu o 
inteligenţă supremă. 

Desigur că există nenumărate trepte intermediare între cele trei menţionate, 
îmbunătăţirea este o urmare firească a dorinţei omului de a se apropia de Lumina Divină, 
luptând cu propriile limite, vicii şi neputinţe psihologice. 

Iluminarea este o stare de graţie, extatică, de obicei, temporară. Cei care au avut norocul să 
o atingă au însă posibilitatea să o permanentizeze, atunci devenind nişte adevăraţi „desăvârşiţi”, 
care transpun în fiecare faptă, cuvânt şi gând intenţiile Spiritului lor. De fapt, ei mărturisesc că 
nici măcar nu se mai chinuie să analizeze datele realităţii în vederea luării unei decizii pe baza 

experienţei trecute. Totul este spontan, liber, intuitiv şi plin de înţelepciune. Problemele nu-i 
ocolesc, dar le rezolvă genial de simplu, ţară încrâncenare, soluţile venind intuitiv, din înaltul 
Spiritului atotştiutor. 

Am putea spune că gradul de evoluţie spirituală a omului (ca şi Buddhi - intuiţia 
spirituală) ar putea fi definit chiar pe baza calităţii comunicaţiei dintre Conştiinţă şi Spirit. 

INFO: Sri Aurobindo (1872-1950), un mare înţelept şi clarvăzător de forţă, descrie astfel descoperirile 
sale spirituale: 

« Substanţa mintală este liniştită, atât de liniştită încât nimic n-o poate tulbura. Dacă gândurile sau 
activităţile vin... ele traversează mintea ca un stol de păsări prin aerul nemişcat al cerului. Mintea care a 
ajuns la acest calm poate acţiona, intens şi puternic, dar va păstra întotdeauna această nemişcare 
fundamentală, primind de Sus şi dând la ceea ce a primit o formă mintală fără a-i adăuga nimic de la 
sine, în mod calm, imparţial, dar cu bucuria Adevărului, cu puterea şi cu lumina trecerii Acestuia. » 
în momentele când scria acestea, Sri Aurobindo conducea o mişcare revoluţionară şi pregătea lupta de 
partizani în India... Ulterior a renunţat la dezideratele războinice, preferând lupta împotriva abisurilor 
inconştientului uman, cauzele tuturor nefericirilor noastre. 

[ „Sri Aurobindo sau aventura conştiinţei”, Satprem, Ed. Herald, pag.47 ] 

NOTĂ: Trebuie totuşi să menţionăm că nu toate Spiritele se află la acelaşi nivel de evoluţie, prin 
urmare starea de îmbunătăţire şi mai ales de iluminare nu poate surveni decât în cazul unor persoane 
conduse de spirite suficient de înalte. Evoluţia spiritului se realizează în timp, după zeci şi sute de 
reîncarnări în formă umană, în care spiritul a fost confruntat cu tot felul de obstacole şi provocări, pe 
care a învăţat să le depăşească. 

Informaţiile despre aceste realităţi ne-au parvenit însă doar de la oameni cu spirite înalte, de aceea 
teoria este croită, în general, pe un tipic superior. De fapt, pe Pământ sunt încarnate mai mult spirite 
inferioare, ceea ce provoacă nenumăratele neajunsuri cu care ne confruntăm cu toţii... în acest sens, 
spiritologia este disciplina care analizează cu maximum de obiectivitate viaţa şi activitatea spiritelor 
de toate gradele evolutive. 


3.3.6.1. MOTIVAŢIA SPIRITUALĂ 

Motivaţia este considerată un important mecanism de stimulare şi energizare a proceselor 
psihice. Motivaţiile se pot împărţi în a) cele de deficit, care tind să păstreze homeostazia; ele 
scad odată cu satisfacerea trebuinţei; b) cele de creştere (privind dezvoltarea personală - 
cunoaştere, etică, cultură, spiritualitate), care pot creşte la nesfârşit (după A. Maslow). 

Asupra acestui subiect putem aduce şi noi o contribuţie, urmând modelul psihicului. 

Spiritul este cel care are un rol esenţial în stabilirea motivaţiilor omului respectiv. Astfel, 
motivaţiile psihologice sunt un amalgam şi o sinteză a motivaţiilor biologice şi sociale, pe de o 
parte, şi motivaţiilor spirituale, pe de altă parte. 

Motivaţiile provenite de la Spirit sunt de cel mai înalt nivel, având două componente 
cunoscute drept karma şi dharma. Ele au un caracter strategic. Strategic, pentru că nu sunt 
neapărat foarte concrete, exacte, dar au o finalitate bine definită (generic, purificarea energetică 
şi dobândirea experienţei). 

Motivaţia fundamentală a oricărui Spirit este ridicarea vibraţiilor sale către nivelul suprem, 
divin, unde beatitudinea este perfectă şi eternă. Acestei motivaţii universale i se subordonează 
acceptarea încarnării Spiritului intr-un corp omenesc, cu toate avantajele şi neajunsurile pe care i 
le poate aduce. 

înaintea încarnării, Spiritul îşi alege (iar pentru Spiritele mai slab evoluate, li se prescrie de 
către alte Spirite superioare), o parte din zestrea sa karmică negativă (prarabdha karma, 
sanscr.), pe care va avea datoria să o anihileze prin fapte în armonie cu legile divine. în karmă 
intră atât suportarea unor pedepse pentru greşeli din alte vieţi, dar şi ocazia împlinirii unor 
aspiraţii mai vechi, care nu au apucat să se realizeze, precum şi anumite sensibilităţi bio-psihice 
moştenite de la antecesorii spirituali. 

De asemenea, în vederea unui succes în această tentativă, primeşte unele talente, calităţi şi 
şanse de afirmare care i-au lipsit în alte încarnări, fiind achiziţii absolut noi pentru el - formând 
dharma (rostul vieţii, misiunea actualei încarnări). în dharma intră deci experienţele noi 
prescrise pentru Spirit, ca şi misiunile de înfăptuit în slujba oamenilor. 

Dharma semnifică noile abilităţi dăruite la naştere, iar karma, vechile abilităţi redeşteptate. 

Karma şi dharma se întrepătrund. Karma este selectată de „ursitoare” din marele bagaj al 
vieţilor anterioare, astfel încât să se potrivească cu misiunea vieţii actuale. De asemenea, omul 
este dăruit cu noi abilităţi dharmice, potrivite să „ardă” karma negativă prescrisă pentru această 
viaţă. 


3.3.7. PRECONŞTIINŢA 

Mintea analizează şi informează. Conştiinţa este informată şi decide. Mintea este 
inteligentă, dar nu are Conştiinţă. Conştiinţa decide ce variantă alege dintre cele prezentate de 
Minte, dar Conştiinţa nu elaborează gândirea. 

De aceea, este nevoie de o structură intermediară între cele două, şi anume Preconştiinţa, 
care este semi-inteligentă şi semi-conştientă (autonomă). Preconştiinţa este formată din structuri 
mintale cu comenzi predefmite. Ea ajută atât Mintea să ia decizii rapide, cât şi Conştiinţa, 
scutind-o de eforturi inutile de judecată. 

Preconştiinţa conţine deci scheme mintale preformate fie ereditare, fie dobândite prin 
experienţa de viaţă a individului. 

INFO: Cercetările psihologiei cognitive relevă că procesarea inconştientă de informaţii este rapidă 

şi paralelă, pe când procesarea conştientă este lentă şi secvenţială. 

Putem face aici o analogie cu ştiinţa computerelor. Mintea este sistemul de operare ( ex. 
Windows, Linux etc), Preconştiinţa este mulţimea de aplicaţii şi programe folosite (ex. Word, 
Excel, Photoshop etc), iar Conştiinţa este operatorul. Toate programele (Preconştiinţa) rulează 
pe suportul oferit de sistemul de operare, iar acesta din urmă (Mintea) este ineficient fără 
programe specializate în diverse sarcini. 

Mintea şi Preconştiinţa formează o unitate ontologică, ele pretându-se modelării şi 
automatizării artificiale. De altfel, proiectarea software-ului a ţinut mereu cont de modul de 
lucru natural al minţii omeneşti. Mintea şi Preconştiinţa sunt produse de Perispirit, pe când 
Conştiinţa este chiar o parte a acestuia. De aceea, Conştiinţa nu va putea fi niciodată reprodusă 
artificial, simulată; ea este chiar fundamentul de la care trebuie plecat în ştiinţa viitorului! 

OBSERVAŢIE: în universul subtil se găsesc nu numai Spirite, ci şi fiinţe inteligente fără Conştiinţă. 
Acestea sunt fie nişte „roboţi" (proiectaţi special de diverse fiinţe astrale, în diverse scopuri), fie 
nişte reziduuri, „carcase astrale" ale unor foste fiinţe biologice decedate, al căror Spirit s-a înălţat 
în lumi mai înalte, care încă nu s-au dezintegrat complet în particulele componente, păstrând încă 
automatismele din timpul vieţii şi putând crea chiar impresia că sunt conştiente. Desigur, este vorba 
de o autonomie temporară. De obicei, fantomele sunt carcase astrale golite de Spirit, dar păstrând 
automatismele omului decedat. 

Pentru a ne pune de acord cu terminologia psihologiei, vom defini cele două aspecte ale 
Preconştiinţei - inconştient şi subconştient - în funcţie de criteriul analizei. 

După criteriul modului de formare a schemei mintale: Inconştientul este moştenit, 
subconştientul este dobândit. După criteriul accesibilităţii: Inconştientul este inaccesibil, 
subconştientul este accesibil Conştiinţei. Amestecând cele două criterii, putem denumi şi un 

Subconştient profund, care ar fi totuna cu Inconştientul dobândit (al refulărilor freudiene, unde 
intră şi superego-ul). Astfel definite, este clar că limita dintre cele două structuri este mobilă, cu 
alte cuvinte este o chestiune convenţională. Structură cu adevărat distinctă este numai 
Preconştiinţa, în integralitatea ei. 

încercând o diviziune mai detaliată a Preconştiinţei, vom include aici ( vezi figura 4.2): 
inconştientul psiho-somatic (sistem nervos periferic şi central subcortical, reflexe 
somatice şi vegetative - nivel eteric) 

inconştientul subliminal (împiedică pătrunderea stimulilor prea slabi la Conştiinţă); ar 
putea fi doar o funcţie a inconştientului eteric, nu un etaj specific, 
inconştientul arhaic, darwinian (memoria speciei: instincte şi afecte primare - frică, 
dezgust, tristeţe, bucurie, mânie/agresivitate - nivel astral ; teritorialitate, gesturi 
automatizate, comportament non-verbal, comportament sexual - nivel eteric). Tot aici 
vom plasa şi inconştientul jungian al arhetipurilor - nivelul mentalo-cauzal. 
subconştientul senzorio-motor (deprinderi ce implică trupul) 
subconştientul ideo-afectiv (condiţionări ale reacţiilor emoţionale şi gândurilor în 
imagini, inclusiv cenzura superego-ului freudian) 

subconştientul intelectual-cognitiv (scheme de gândire logico-matematice, lingvistice) 
Funcţiile şi alcătuirile complexe sunt rezultatul însumării unor funcţii şi alcătuirimai 
simple. De exemplu: Mintea (ca un procesor de computer) este specializată în procesarea foarte 
rapidă a unor scheme preformate. Preconştiinţa (ca un hard-disk) este specializată în memorarea 
şi organizarea acestor scheme preformate. Conştiinţa (decidentul) este specializat în luarea 
hotărârilor, în alegerea unei variante dintre cele prezentate de către Minte, care le-a preluat 
dintre cele preexistente. De fiecare dată când Conştiinţa ia o decizie inedită, Mintea o şi 
înmagazinează în arhiva de programe din Preconştiinţă, pentru uzul viitor. Deciziile inedite 
valoroase nu sunt rodul întâmplării (decât în cazuri rare, norocoase), ci aparţin experienţei 
Spiritului, cel care stă în spatele oricărei decizii a Conştiinţei. Nici un om nu poate explica cum 
ia o decizie, de unde îi vine intenţia într-o situaţie cu totul nouă. Unii ar zice că este bazată pe 
experienţa inconştientă, deşi într-o situaţie cu totul nouă , nici aceasta nu are cum să ajute cu 
folos . Decizia îi vine de undeva, de sus, spunem noi, de la nivelul vibrator superior al Spiritului. 


3.3.7.1. GÂNDIRE, INTUIŢIE, IMAGINAŢIE 

După cum vă amintiţi, în modelul nostru am împărţit gândirea în două categorii: 

1. Gândirea concretă, care operează cu obiecte reale - specifică planului astral. 

2. Gândirea abstractă, care operează cu concepte, noţiuni - specifică planului mentalo-cauzal. 

INFO: în această clasificare simplă putem regăsi coincidenţe cu viziuni ale altor psihologi. Astfel, 
Vâqotski desprinde etapa „gândirii sincretice”, caracterizată prin: 

a) formarea imaginii pe bază de încercări şi erori; b) pe baza întâlnirii spaţiale şi temporale ale 
obiectelor; c) pe baza aducerii la aceeaşi semnificaţie a diferitelor reprezentări. Gândirea „sincretică” 
ar corespunde gândirii concrete, iar gândirea „complexuală şi noţională” ar corespunde gândirii 
abstracte. [2, p.208] 

Zlate , menţionează cele două mari activităţi ale gândirii: a) înţelegerea şi b) Conceptualizarea. 
Gândirea concretă se manifestă prin „înţelegere”, pe când gândirea abstractă pleacă de la 
înţelegere, aducând şi propria sa contribuţie - „conceptualizarea”. înţelegerea poate fi „imediată”, 
instantanee (şi o vom numi intuiţie, un apanaj al inconştientului cognitiv) sau „discursivă”, obţinută 
cu efort mintal. [2, p.209] 

Şcoala de la Wurtzburq s-a dedicat studiului gândirii fără imagini (pure, abstracte). 


După cum am arătat, caracteristicile esenţiale ale Conştiinţei sunt Atenţia şi Voinţa 
(capitolul 3.3.). Prin urmare, activităţile inconştiente s-ar caracteriza prin lipsa lor. în realitate. 

limita dintre conştient şi inconştient este greu de trasat, fiind variabilă, în funcţie de întinderea 
Conştiinţei individuale. în scop didactic, putem însă plasa, într-un sumar tabel de sinteză, 
activităţile gândirii şi cele ale intuiţiei, după cum urmează: 



INCONŞTIENT 

CONŞTIENT 

Plan Mentalo-cauzal 

- Intuiţia relaţiilor dintre 
noţiuni abstracte 

- Gândire abstractă 

Plan Astral 

- Intuiţia relaţiilor dintre 
obiecte concrete 

- Pulsiuni afective 

- Gândirea concretă 

- Emoţii, sentimente 

Plan Fizico-eteric 

- Automatisme biologice sau 
motorii (deprinderi) 

- Stimuli senzoriali 
subliminali 

- Acţiuni volitive 

- Percepţii fizice 


Prin urmare, afirmăm că psihicul foloseşte aceeaşi „materie primă” pe fiecare plan 
vibratoriu, fie conştient, fie inconştient. Diferenţa dintre gândire şi intuiţie o dă 
CONŞTIENŢA operării cu obiectele lumii mentale (ideile) sau ale lumii astrale (ideo- 
afectele) sau ale planului fizic. 

De altfel, orice înţelegere (gândită sau intuită) este de fapt o „stare de iluminare”, despre 
care nu ştim cum şi de unde vine. Procesarea informaţiilor de către structurile psihice este încă 
un mister. însă o enigmă şi mai mare va rămâne Conştiinţa, cea care face diferenţa. Cu ajutorul 
ei se trece de la automat-intuitiv la controlul proceselor psiho-mintale. Gândirea este un proces 
catalizat de Conştiinţă, efectuat cu aceleaşi mecanisme deja existente la nivel inconştient. 
Gândirea desfăşoară etapizat şi analitic în faţa Conştiinţei ceea ce intuiţia oferă dintr-o dată, 
sintetic. 

Ontogenetic şi filogenetic, intuiţia nu este anterioară gândirii, ci cele două apar simultan. De 
aceea nu putem spune că una este superioară celeilalte. Mecanismele psihice (aceleaşi implicate 
şi în intuiţie) sunt orientate, dirijate de gândire, astfel încât să obţină soluţii mai complexe la 
problemele ridicate de Conştiinţă, cu riscul abordării mai laborioase . 

Gândirea şi intuiţia apar în ambele emisfere ale cortexului. Emisfera stângă se ocupă nu 
doar de gândirea abstractă, ci şi de intuiţia directă a ideilor abstracte (ambele fiind cuprinse în 
noţiunea mai largă de inteligenţă cognitivă). Emisfera dreaptă se ocupă de gândirea concretă, ca 
şi de intuiţia non-conceptuală (de exemplu, intuiţia pericolului, a firii oamenilor nou întâlniţi, 
empatia etc). 

OBSERVAŢIE: Mai există un gen de intuiţie specială, numită intuiţie spirituală, care transmite 
Minţii intenţiile şi orientările Spiritului, care'insă nu este localizată emisferic. Aceasta este direct 
proporţională cu gradul de activare a chakrei-coroană (din creştetul capului). 

In privinţa energizării chakrei-coroană (sahasrara chakra, sanscr.) mai putem adăuga 
observaţia că este la fel de necesară Spiritului precum oxigenul pentru creier. Prin această chakra, 
Spiritul se leagă de univers, de unde primeşte info-energie specif ică. Şi în somn Spiritul poate 
călători în zone energizante şi reconfortante, dar atunci i se impun anumite limitări. Paradoxal, deşi 
închisîn cutia craniană, Spiritul poate comunica eficient cu universul, receptând realitatea prin 
toate caracteristicile ei. Aici, Spiritul este în centrul fiinţei sale pământeşti şi poate adapta mai 
bine stimulii astrali la misiunea sa terestră, dar numai dacă chakra-coroană funcţionează bine. 

Un om care are chakra superioară blocată poate manifesta numeroase calităţi umane, dar 
deficienţa sa majoră este că nu-şi poate integra viaţa în armonia cosmică. Astfel, acţiunile sale pot 
fi performante, dar nu duc pe termen lung şi mediu la nici un folos real pentru sine sau pentru 

semeni. Activitatea sa este precum a unui robot fără conştiinţă, programat să fie eficient, dar lipsit 
de discernământ şi intuiţie. Deseori, este omul nepotrivit la locul nepotrivit... 

Unele voci avizate susţin astăzi că, de fapt, intuiţia ar fi superioară gândirii, generând 
aceleaşi efecte fără efortul implicat de cea din urmă... Este adevărat că se pot obţine soluţii 
similare atât prin gândire (cu un efort mai mare), cât şi prin intuiţie (spontan şi comod). 
Rezolvările obţinute prin gândire pot fi reproduse şi înţelese, pe când cele intuitive nu pot fi 
explicate, deşi sunt foarte eficiente. De aceea, cele două mecanisme psihice sunt 
complementare. Dacă ar fi să facem o comparaţie între cei doi termeni, atunci cuvintele-cheie 
definitorii ar fi: 

Pentru gândire = complexitate, 

Pentru intuiţie = simplitate, 

atât ca mecanism de producere, cât şi ca produs. S-ar părea că actualmente civilizaţia 
occidentală preferă metoda - mai greoaie - a gândirii, pentru că pare a fi mai accesibilă oricui, pe 
când intuiţia scapă oricărui control sau dirijare volitivă. 

Am putea să definim, la modul general, INTUIŢIA ca fiind „obţinerea de informaţii despre 
mediu şi propria persoană în mod direct, fără implicarea Conştiinţei, decât în actul final al luării 
la cunoştinţă”. Intuiţia nu este amintită, din păcate, în nici un manual de psihologie ştiinţifică, 
deşi este intens uzitată în psihoterapie şi consiliere. 

NOTĂ: Unele dintre tipurile de inteligenţă multiplă, definite de Howard Gardner, sunt de fapt tipuri 
de intuiţie, în accepţia noastră. Intuiţia este omniprezentă în toate procesele psihice. Astfel, 
telepatia este un gen de intuiţie ideatică (receptare directă a gândurilor altuia), empatia este o 
intuire a afectelor celuilalt (prezentă în inteligenţă interpersonală), inteligenţa kinestezică este 
intuiţia mişcărilor corecte şi precise (ca în dans), inteligenţa muzicală se bazează pe intuiţia armoniei 
naturale a sunetelor, inteligenţa vizual-spaţială este intuiţia ce o au desenatorii, ca şi a vederii în 
spaţiu, inteligenţa naturalistă este comunicarea intuitivă dintre om şi natură, iar inteligenţa 
intrapersonală provine din intuiţia (dar şi din efortul autoanalitic) asupra felului de a fi al propriei 
persoane. „Celebra” inteligenţă emoţională se găseşte la confluenţa dintre inteligenţa interpersonală 
şi cea intrapersonală. Inteligenţa existenţială ar fi chiar intuiţia spirituală. (Acest ultim tip de 
inteligenţă nu a fost încă omologat, şi, din păcate, nici nu credem că va fi validat vreodată de studiile 
psiho-neurologice, întrucât intuiţia spirituală, ca efect al energizării chakrei-coroană, are un efect 
difuz şi generalizat asupra scoarţei cerebrale, neputând fi localizat într-o anumită arie a cortexului.) 

Deseori, intuiţia poate fi provocată şi chiar educată. Conştiinţa este cea care decide 
suspendarea temporară a gândirii şi solicitarea serviciilor intuiţiei când raţiunea este nesigură 
sau imposibilă. Gândirea nu este inamica intuiţiei, decât dacă Conştiinţa îi acordă monopolul 
asupra prelucrării informaţiilor. 

în privinţa IMAGINAŢIEI, am putea să o împărţim, grosso-modo, în: 

1) Imaginaţie pură, obţinută prin captarea ideo-afectelor din exterior, care aduce NOUL, 
invenţia, fantezia, ficţiunea, creaţia. 

2) Pseudo-imaginaţia, este o combinatorică mintală a datelor din experienţa anterioară, 
care aduce OPTIMIZAREA, inovaţia, completând şi extinzând realul (fiind mai degrabă 
o caracteristică a gândirii). Pseudo-imaginaţia se poate atribui inconştientului. 

Ribot şi Freud leagă imaginaţia de emoţii, pulsiuni afective [2, p.234], uneori fiind fertilă (în 
artă şi alte forme de sublimare a pulsiunilor), alteori paralizantă (în cazul fricii). 

NOTĂ: O posibilă explicaţie pentru faptul că stările afective declanşează, facilitează sau inhibă 
imaginaţia este următoarea. Primirea unor ideo-afecte din exterior acţionează nu doar ideatic, ci 
simultan afectiv (după cum sugerează şi denumirea). Reciproc, emoţiile interne sugerează şi idei cu 
care sunt asociate (în ideo-afecte). 

Imaginaţia este legată, în viziunea psihologilor, de imagini, de reprezentări senzoriale. 

Zlate afirmă că «deşi rezultatul imaginaţiei este imagine plastică, intuitiv concretă, ea se 
bazează pe scheletul logic furnizat de gândire...». «... Majoritatea psihologilor au considerat 
imaginaţia ca o ilustrare fragmentară şi accidentală a gândirii, o formă a inteligenţei, gândirea 
fiind o previziune imaginată» [2, p.233] 

Aceste consideraţii ne fac să plasăm şi imaginaţia pe cele două coordonate din modelul 
psihicului: a) astral- b) mental. Avem astfel a) o imaginaţie concretă (în imagini, cu multiple 
corelaţii cu afectivitatea) - uzitată în artă, dar şi b) o imaginaţie „abstractă” (deşi pare o 
contradicţie în termeni), care ar fi totuna cu gândirea abstractă prospectivă - uzitată în filosofie 
şi ştiinţă. [2, p.233], 

OBSERVAŢIE: Empatia este considerată de unii psihologi ca fiind „introducerea pe cale imaginară 
în altul" [2, p.235]. Precizăm că, în opinia noastră, empatia poate fi de două feluri: 

a) Imaginativă (de exemplu, emoţiile resimţite la vizionarea unui film artistic). Aici imaginaţia 
generează emoţii. 

b) Comuniune directă (este o transmitere-recepţie energetică subtilă a stărilor emoţionale dintre 
două fiinţe vii, nu neapărat oameni). In acest caz, emoţiile altuia ne induc direct emoţii. 

Pentru a clarifica oarecum problema imaginaţiei şi a gândirii, vom recurge la următoarea 
explicaţie unificatoare între imaginaţie şi gândire. 

Atunci când ne lansăm în studiul unui fenomen, eveniment, lăsându-ne mintea să lucreze 
liber, intră în funcţiune două tipuri de procese psihice: 

1) Primirea în minte a unor idei noi din univers. 

2) Ordonarea acestora în funcţie de tiparele de gândire, pentru a fi integrate în ceea ce 
cunoaştem deja, ce este vechi, comun, recunoscut de toţi, real fizic. 

în timp ce gândirea pune accent pe etapa a doua, imaginaţia accentuează primul proces. 
Ambele procese au loc simultan, în proporţii diferite. Imaginaţia creatoare, ca şi cunoaşterea, 
solicită idei din univers. Diferenţa dintre ele mai poate proveni şi din rezonanţa diferită a 
intenţiilor Conştiinţei, care cheamă idei novatoare diferite. 

INFO: «Ideea ni se prezintă ca un produs al imaginaţiei când îi apare Conştiinţei ca fiind insolită, 

acompaniată de un sentiment de noutate, de străin.» (Titchener) 

«Imaginaţia contribuie mai mult la invenţie decât la înţelegere.» (Paul Popescu Neveanu) 
«Imaginaţia, ca experiment mintal, se apropie de simpatie, ca formă primitivă de cunoaştere; 

între idei există atracţii şi repulsii, prietenii sau duşmănii.» (Bernis) 

Iată o clasificare a formelor imaginaţiei, după opinia noastră: 

a) Imaginaţia poate fi ACTIVĂ, un act de gândire. Aici plasăm imaginaţia reproductivă, 
bazată pe evocarea din memorie a reprezentărilor senzoriale. Se mai întâlneşte în 
mistificare (minciună), în vizualizarea creativă (tehnică de tip yoga, prin care sunt 
evocate imagini cu putere de sugestie pozitivă) sau în reveria dirijată (tehnică 
psihologică propusă de Desoille, cu rolul de deblocare a conflictelor inconştiente). 

b) Imaginaţia PASIVĂ, este faţeta necontrolată a imaginaţiei. Aici găsim delirul, fabulaţia, 
halucinaţia, fantezia sterilă... Tot aici includem visul, cu rolul său eminamente pozitiv 
pentru sănătatea psihică. 

c) Imaginaţia CREATOARE este intuiţia, uneori genială, care aduce noul constructiv şi 
util, care revelează un real ascuns. Este un gen de imaginaţie pasivă, dar puternic supusă 
controlului şi intenţiilor Spiritului, care deschide porţile simţurilor superioare. Dacă în 
tipul a) Mintea era cea activă, aici este mai activ Spiritul. 

3.3.7.2. MEMORIA 


Tul vi nu clasifică MEMORIA în: 

a) episodică (legată de experienţele concrete) 

b) semantică (legată de cunoştinţele abstracte) [2, p.216] 
ceea ce corespunde dihotomiei astral-mental din modelul nostru. 

Memoria şi Akasha 

Reamintim că Akasha este denumirea sanscrită şi esoterică pentru memoria universală, care 
înregistrează orice se petrece în timp şi spaţiu. Există o akasha „fixă” a spaţiului, dar există şi o 
akasha „mobilă” a fiecărei fiinţe vii. 

Putem face o corelaţie între Memoria psihică şi Akasha? 

în transa hipnotică se pot obţine informaţii din Akasha individului (iar uneori chiar şi din 
Akasha universală, vezi cazul Edgar Cayce), nu doar din memoria personală. Acest fapt ne 
indică o COMPATIBILITATE între cele două forme de memorii. 

Mai există şi o COMPLEMENTARITATE între ele, Akasha fiind totală şi pasivă , iar 
Memoria psihică fiind selectivă si activă . Procesul de selecţie este operat de Minte, sub comanda 
Conştiinţei (Eu + Atenţie + Voinţă) sau a Preconştiinţei. 

De aceea, considerăm că există o strânsă legătură între Memorie şi Akasha. Este posibil ca 
Mintea să preia şi să selecteze în permanenţă din Akasha informaţiile dorite. Poate chiar însăşi 
memoria este formată din particule de akasha specializate pentru activitatea psihică... 

„Totul zace în inconştient, absolut toate amănuntele”. Unii au auzit poate această frază-tip, 
cu care nu putem fi integral de acord. Memorarea presupune un efort intenţional, dar şi o latură 
automată, involuntară. Considerând a doua faţetă a memorării, nu credem că inconştientul nostru 
personal păstrează absolut toate informaţiile percepute vreodată. Dacă ar fi aşa, nu ar fi deloc 
selectiv. Mai degrabă, atunci când avem nevoie de nişte informaţii de care nu am fost niciodată 
conştienţi sau interesaţi, psihicul nostru apelează la baza de date akashică individuală. Aceasta 
nu înseamnă că inconştientul nu ar deţine şi el informaţii redundante sau aparent inutile, pe 
lângă cele „uitate” (adică dificil de reactualizat în memoria de lucru). Ci că memoria 
inconştientului personal se diferenţiază de Akasha tocmai prin faptul că inconştientul, fiind 
selectiv în anumite limite, nu reţine chiar orice, aplicând principiul economiei de spaţiu şi timp. 
De aceea, pentru aflarea unor informaţii detaliate, dar care nu au avut o minimă semnificaţie 
pentru noi, inconştientul „ia legătura”, la nevoie, cu memoria universală a spaţiului personal 
(akasha personală). 

Memoria are componente pe toate palierele vibratorii. Pe lângă memoria astrală, plină de 
înregistrări senzoriale, mai există memoria mentală (conţinând engrame ale ideilor abstracte) 
care se ridică până la nivelul cauzal (unde se înmagazinează karma, sub forma unor „seminţe” - 
samskara, sanscr. - ce vor rodi, în următoarele încarnări, evenimente nefaste şi defecte umane, 
cu rol de compensare a erorilor trecutului). La nivel eteric, memoria este alcătuită din particule 
eterice ce cuprind scheme corporale sau bioenergetice. 

Putem împărţi, pe scurt, inconştientul ca fiind alcătuit din: 

a) memorie psihică 

b) scheme psiho-comportamentale, subrutine, miniprograme 

Astfel, memoria retrospectivă ar fi chiar memoria propriu-zisă (a), iar memoria 
prospectivă (de exemplu, când ne reamintim că urmează să efectuăm o activitate în viitor) ar fi 
formată din ambele categorii (a + b) 

NOTĂ: Psihologii afirmă că informaţiile senzoriale sunt întâi aşezate în depozitul senzorial, pe o 
durată foarte scurtă (cel mult câteva secunde). Apoi informaţiile trec în memoria de scurtă durată 

(de lucru), devenind conştienţi de ele. Aici informaţiile se vor degrada după câteva zeci de secunde. 
Ele pot fi păstrate numai dacă trec în memoria de lungă durată, care are o capacitate nelimitată de 
stocare, de unde informaţiile pot fi reactualizate în memoria de scurtă durată, pentru a fi manipulate 
în vederea rezolvării sarcinilor curente. [7, pag. 386] Transpunând aceste date în modelul psihicului, 
depozitul senzorial corespunde Indriyas, memoria de scurtă durată corespunde Manas (mintea 
operativă), iar memoria de lungă durată corespunde Preconştiinţei (inconştientului). Identificarea 
Minţii cu memoria de scurtă durată este justificată şi de observaţia că «memoria de scurtă durată are 
o importanţă critică pentru gândire, pentru că stochează şi procesează informaţia necesară în timpul 
rezolvării de probleme». [7, pag.400] Avem conştienţa informaţiilor doar atunci când ele apar în 
Manas (mintea operativă), pentru că, după modelul psihicului, - şi numai dacă - Mintea (Manas) este 
conectată la Conştiinţă. 

Modelul psihicului ne explică de ce avem cele trei tipuri de memorie distincte, explicaţie pe 
care nu o găsim în neuroştiinţe. Neurologii susţin - şi nu îi vom contrazice - că memoria de lungă 
durată este în legătură cu hipocampul, iar cea de scurtă durată, cu cortexul frontal. Acest lucru nu 
contravine teoriei noastre, care este plasată la un nivel superior de analiză. De fapt, cercetările 
neurobiologice se desfăşoară în continuare, iar alte studii arată că amneziile grave se pot datora 
sistemului limbic... Cercetări şi mai detaliate relevă faptul că funcţia hipocampului este de a 
consolida amintirile relativ noi (dar numai după ce trec câteva săptămâni de la encodare), stocarea 
permanentă fiind localizată în cortex. [7, pag.409-410] 

Amnezia posttraumatică, ce survine după un traumatism cranian, blochează evocarea 
perioadei imediat precedente accidentului (de la câteva secunde la câteva minute înainte de 
survenirea acestuia). Memoria de scurtă durată este anihilată de accidentul cranian, pe când memoria 
de lungă durată nu este afectată. Ce putem deduce de aici? Este clar că memoria de scurtă durată 
este mai uşor influenţată de accidentele fizice ale creierului, pe când cea de lungă durată nu depinde 
la fel de mult de integritatea creierului. Aplicând modelul psihicului, rezultă că memoria de scurtă 
durată are o structură mai apropiată de cea eterică, iar memoria de lungă durată are o structură 
mai apropiată de cea astrală. Corelând cu cele afirmate în paragraful anterior, putem desprinde 
ideea că funcţionarea componentei eterice a Manas (minţii operative) este perturbată de traumatism, 
fiind componenta care foloseşte percepţiile fizico-eterice. Deoarece Manas acţionează sinergie şi 
holografic pe toate cele trei planuri, este de aşteptat că şi componenta sa astrală şi cea mentalo- 
cauzală să aibă de suferit (amnezia cuprinde nu doar întâmplarea sau starea de fapt imediat 
anterioară accidentului, ci şi emoţiile sau gândurile care îi trecuseră prin cap). Nu la fel de 
dependentă de creierul fizic este Preconştiinţa (chiar dacă are şi o componentă eterică), pentru că 
arhiva de engrame eterice (conţinând deprinderi şi scheme senzorio-motorii) este plasată pe un plan 
eteric ceva mai rafinat vibratoriu decât vibraţia eterului Minţii operative, adică mai apropiat de 
vibraţia astrală, (vezi Planşa III) 

OBSERVAŢIE: Amnezicii nu îşi pierd aptitudinile de a vorbi sau de a efectua acţiuni 

învăţate, cum ar fi încheiatul şireturilor la pantofi. De asemenea, pacienţii cu amnezii anterograde 
(imposibilitatea de a mai achiziţiona noi amintiri după accident) pot fi învăţaţi de exemplu, să 
meargă pe bicicletă sau să citească cuvintele în oglindă, deşi nu îşi amintesc când, unde, cum au 
învăţat. De aceea, psihologii sunt de acord că memoria deprinderilor este diferită de memoria 
datelor, a contextelor, a întâmplărilor. [7,pag. 416] 

Cercetări recente împart memoria în două tipuri: explicită (conştientă, declarativă) şi 
implicită (inconştientă, non-declarativă). Memoria explicită ar putea fi şi ea separată în memoria 
episodică (re ferindu-se la amintiri personale, legate de un moment şi un loc anumit) şi cea semantică 
(referindu-se la date şi adevăruri generale). Din memoria implicită fac parte aptitudinile. 
Neurobiologii au constatat că la activarea memoriei implicite scade activitatea neurologică, iar la 
folosirea memoriei explicite creste activitatea neurologică. încercând să tragă o concluzie, au 
afirmat că aceste două tipuri de memorie funcţionează „ca sisteme separate". [7, pag. 421] 

Amendăm această concluzie pentru motivul că nu există nici un criteriu ca informaţiile să fie 
memorate diferenţiat în funcţie de modul cum vor fi ele utilizate ulterior: conştient sau 
inconştient. Nu se poate şti ce utilitate vor avea informaţiile cândva! Iată deci la ce concluzii 
eronate îi poate conduce pe unii lipsa unei teorii ...! 

Psihologii au constatat că amneziile se referă de obicei la memoria episodică, dar nu şi la cea 
semantică. [7, pag.420] Ei au mai observat că amnezicii sunt influenţaţi de amintiri inconştiente 
(chiar recente), pe care nu le pot însă conştientiza. [7,pag. 417] 

Aplicând modelul psihicului, vom constata cât de clar se aranjează tipurile de memorie, pe 
baza acestuia. Completând locurile goale din dreptul memoriei explicite şi implicite (prin cuvinte 
scrise înclinat), le-am etajat pe cele trei nivele fundamentale din modelul psihicului. 


Structură de 

Memoria explicită (conştientă) 

Memoria implicită (inconştientă) 

Nivel fizico- 
eteric 

Ex: de fai car ea acţiunilor 
componente din care este compusă 
aptitudinea, pentru şcolarizarea 
unui ucenic 

Aptitudini motorii (automate), deprinderi 
manuale, corporale 

Nivel astral 

Episodică 

Ex: Complexele, fobiile (reactualizarea 
unor stări neplăcute în contexte similare, 
fără identificarea contextului iniţial 
generator de stres) 

Nivel mentalo- 
cauzal 

Semantică 

Aptitudini lingvistice. Ex: Limbajul 
(recunoaşterea propoziţiilor nu implică 
conştientizarea fiecărui cuvânt în parte, ci 
a sensului genera! a / exprimării) 


Acum devine clar de ce activităţile neuronale diferă la cele două tipuri de memorii. Nu 
pentru că ar fi „sisteme separate", cum afirmă cercetătorii, ci pentru că fluxul informaţional este 
diferit în cele două cazuri. In cazul reamintirii implicite, fluxul de informaţii ajunge (bidirecţional) 
din inconştient la Mintea operativă, dar de aici nu trece la Conştiinţă. Activitatea neurologică 
creşte în cazul reamintirii explicite întrucât fluxul informaţional se prelungeşte de la Minte la 
Conştiinţă (bidirecţional), activând şi alte structuri ale creierului pentru acest nou traseu. 

Prin urmare, amnezia ar putea fi, de obicei, mai ales o lipsă de primire a datelor de către 
Conştiinţă de la Minte. Este un dovadă în plus, dacă mai era nevoie, că Mintea este o altă structură 
decât Conştiinţa... 

Mai putem trage o concluzie strict cu privire la modelul psihicului ( capitolul 3.1.1.1.), şi 
anume că "dicţionarul de reprezentări senzoriale" (astral) este o structură diferită de memoria 
episodică (personală, legată de coordonate spaţio-temporale). Aceasta pentru că învăţarea poate 
funcţiona în cazul amnezicilor anterograzi, în ea fiind implicată şi reprezentările astrale. 

Vă propunem o altă observaţie interesantă legată de constatarea uimită - şi nelămurită - a 
cercetătorilor că «la encodarea informaţiilor se activează majoritar emisfera stângă, iar la 
reactualizarea lor, emisfera dreaptă» [7, pag.385]. La prima vedere, nici noi nu am găsit o 
explicaţie, dar analizând condiţiile experimentului care a stat la baza afirmaţiei de mai sus am 
dedus o concluzie simplă. Astfel, în experiment, subiecţilor li se dădea spre memorare (encodare) 
mai multe perechi de cuvinte ale unor obiecte concrete , ordonate după regula categorie-exempiar 
(de exemplu, mobilă-bufef). Apoi li se cerea să îşi reamintească (reactualizeze) cât mai multe 
exemplare la menţionarea de către cercetător a categoriei. Conform modelului psihicului, operaţia 
de encodare trimite perechile de cuvinte în dicţionarul de noţiuni abstracte, dar şi în dicţionarul de 
reprezentări senzoriale, ca imagini obiectuale. De aceea, encodarea presupune activarea 
preponderentă a emisferei stângi, conectate cu creierul mentalo-cauzal (sugerând un efort de 
abstractizare pronunţat). In schimb, la reactualizare (reamintire) subiectul face apel mai ales la 
memoria sa astrală, obiectuală (de exemplu, imaginându-se într-o cameră virtuală, de unde alege 
mental diverse obiecte de mobilier). De aceea, reamintirea activează preponderent emisfera 
dreaptă, aflată în legătură cu creierul şi memoria astrală (imagistică, obiectuală). 

Iată cât de important este pentru metodologia cercetării, şi mai ales a comunicării 
rezultatelor, ca să se menţioneze toate condiţiile experimentului, nu doar concluziile seci, care 
uneori pot fi derutante! 

* * * 

Aici am încheiat prezentarea alcătuirii psihicului, într-o viziune simplificatoare, desigur. 
Vom trece acum la explicarea funcţionării acestor structuri. 


Capitolul 4 

DINAMICA PSIHICULUI: 
FLUXURILE INFO-ENERGETICE 


Motto: Sistemul Psihic Uman şi personalitatea sunt cele mai dinamice şi complexe 
sisteme dintre cele cunoscute până acum. [1, p.374] 


4.1. MATERIALISMUL NU ESTE SUFICIENT 

„Credeţi în psihokinezie?” Această întrebare i-a pus-o C.G.Jung lui S. Freud, când, în 
camera în care discutau, o piesă de mobilier s-a mişcat singură, fără nici o intervenţie umană, de 
faţă cu cei doi. Jung, fiu de pastor baptist, credea. Freud, ateu, nu credea. 

Credem că astfel de dialoguri sunt anacronice. Astăzi nu se pune problema „credinţei” în 
paranormal, ci a informării suficiente despre acest subiect, care atestă existenţa fenomenelor 
paranormale. Totuşi, şi astăzi, în lumea ştiinţei, cu precădere printre savanţii neuroştiinţelor, se 
manifestă un mare entuziasm în explicarea manifestărilor psihice ca rezultat exclusiv al 
activităţii creierului. Pentru ei, abordarea materialistă este suficientă, spunând că totul se poate 
explica doar pe această bază monistă. Progresul studiilor de neurobiologie este uimitor şi 
încurajator pentru mersul înainte al cunoaşterii. Problema delicată este, în opinia noastră, cum se 
interpretează rezultatele experimentelor şi observaţiilor. 

După cum se ştie, lansarea unei ipoteze se bazează ab initio pe o teorie, mai mult sau mai 
puţin verificată. Este posibil chiar ca ipoteza să se verifice plecând de la o teorie ce se va 
demonstra ulterior că ar fi falsă. Până la urmă, alţi savanţi vin din urmă să parafeze sau să 
infirme o afirmaţie, o interpretare, o teorie a predecesorilor. Acesta este mersul înainte-înapoi al 
ştiinţei, care a început odată cu introducerea de către Leibniz în filosofie a „principiului raţiunii 
suficiente”. Conform acestuia, ne este permis să construim un întreg sistem de gândire dacă pe 
baza lui obţinem rezultate practice, chiar dacă nu putem să-l fundamentăm ştiinţific. Abia în 
momentul când demersul praxiologic se blochează, atunci se pune problema revizuirii teoriei 
iniţiale. Este un principiu cât se poate de pragmatic, care a scos din stagnare ştiinţa secolelor 
precedente. Se pare că neurobiologia nu a ajuns încă la punctul de reevaluare a conceptelor sale. 
Vor mai trece probabil zeci, sute de ani până la epuizarea cunoaşterii complete a creierului fizic. 
Deşi nu toţi neurologii sunt atei, ei nu pot lega nicicum domeniul de cercetare neurologic de 
funcţionarea propriului lor „suflet”. Şi aceasta arată cât de vastă este necunoaşterea creierului şi 

psihicului uman... Dar omenirea nu are răbdare să aştepte până când savanţii vor concluziona, 
plecându-şi capul, că mai există „ceva” dincolo de creier! 


INFO: Neurobiologul J.C.EccIes, laureat Nobel, defineşte ironic afirmaţia materialiştilor că 

„problemele ştiinţei vor fi rezolvate când vom avea o cunoaştere completă a creierului”, drept o 
superstiţie a dogmaticilor, o „profeţie mesianică” ce promite o rezolvare ipotetică a tuturor 
problemelor noastre, aruncată într-un viitor incert - un fel de Nirvana pentru strănepoţii noştri. După 
el, misterul finţei umane este diminuat cumplit prin reducţionismul ştiinţific, ce explică spiritualitatea 
umană doar în termeni de activitate neuronală. «Trebuie să recunoaştem că suntem atât suflete 
provenite dintr-o lume spirituală, cât şi fiinţe materiale într-o lume materială.» 

[Evoluţia creierului, http://www.enformy.com/Sdual.html] 

Astăzi, suntem martorii situaţiei următoare. Neurobiologii sunt încântaţi de teoriile lor 
explicative ale funcţionării creierului şi, ca un corolar, a organismului în ansamblul său. Pe de 
altă parte, specialiştii în acupunctură (de pildă) au rezultate remarcabile practice, de necontestat, 
bazându-se pe cu totul alte principii - ale bioenergeticii umane (energetica corpului eteric) - 
provenind din multimilenara tradiţie orientală. Fiecare dintre cele două tabere sunt mulţumite cu 
ceea ce cunosc şi aplică. Neurobiologii nu sunt curioşi să li se demonstreze eficacitatea 
procedeelor chinezeşti, iar acupunctorii nu se zbat prea mult să-şi pună la unison tehnicile cu 
teoria occidentală. De fapt, cei care încearcă să explice medicina orientală pe bazele actuale ale 
medicinei occidentale se împotmolesc repede, fiindcă explicaţiile lor nu sunt coerente până la 
capăt şi, oricum, nu egalează simplitatea şi claritatea teoriei orientale. Prin urmare, ne aflăm 
într-un impas de comunicare între cele două abordări ştiinţifice, ambele materialiste ... Fiecare 
merge pe un drum paralel şi, în ciuda bunăvoinţei unora, nu s-a reuşit întâlnirea celor două 
paradigme. De exemplu, neurologul John Carew Eccles a susţinut până la moarte abordarea 
dualistă interacţionistă, dar nu a reuşit să o impună colegilor săi, pentru că i-au lipsit 
argumentele ştiinţifice convingătoare. Punctul de vedere standard al neurobiologilor ar fi 
următorul: „Dacă transmisia neuronală explică aşa de bine funcţionarea minţii, de ce am mai 
avea nevoie de adăugarea unui psihic imaterial?! Materialismul este suficient. Iar dacă teoria 
energiei subtile justifică funcţionarea corpului, pentru ce natura a mai inventat celula vie?!”. Şi 
pentru că nimeni nu a dat un răspuns mulţumitor până acum, savanţii proclamă triumfător: 
„Pentru că energiile subtile nu există, iată de ce!”. în opinia noastră, acesta nu este decât nu 
simplu sofism, o jonglerie a gândirii... 

Să apropiem, aşadar, lumea ştiinţifică de viziunea dualistă, măcar cu încă un pas...! 

Vom încerca o explicaţie raţională plecând de la grosier către subtil, ceea ce este util în scop 
didactic. De fapt, crearea fiinţei umane, a vieţii în general, pleacă de la subtil către grosier, de la 
Conştiinţă către corp, de la Spirit către materie. Abordarea didactică, pe care o încercăm mai jos, 
lămureşte necesitatea existenţei acestor paliere vibraţionale, precum şi rolul lor în devenirea 
nesfârşită a vieţii. 


4.1.1. ETERICUL 

Viaţa este definită (în biologie) prin „activitatea metabolică a unei celule” (un agregat de 
substanţe). Prin urmare, o celulă fără metabolism nu este vie. Este cazul viruşilor, care nu au 
metabolism propriu. Organismele pluricelulare sunt vii ca rezultat al faptului că sunt alcătuite 
din celule vii. 

în esoterism, se spune că energia eterică vitalizează celula vie. Curgerea energiei 
realimentează corpul cu energie proaspătă. 

Dar oare celula nu foloseşte energia rezultată din reacţiile chimice, care se obţine prin 
arderile substanţelor provenite din hrană? Atunci, ce este ,, vitalizarea” celulei, dacă este 

altceva decât obţinerea energiei din hrană? Şi de ce nu poate supravieţui celula fără energia 
eterică ? Care este diferenţa din tre energia fizică şi cea eterică ? Se pot în locui una pe cealaltă ? 

CELULA VIE deţine un minicorp eteric, cu un rol analog sistemului nervos al organismelor 
superioare: integrarea celulei în mediu şi comanda funcţionării sale coerente, unitare. 

Etericul celulei vii conţine (sau pune în funcţiune) un program de formare şi organizare a 
tuturor organitelor celulare. Pentru aceasta, întâi se formează structura de ţesut eteric ce va 
vitaliza viitorul organit ( câmpul morfogenetic, conform denumirii date de savantul Rupert 
Sheldrake). Această structură va atrage din mediul fizic (pe baza atracţiei eterice, similare cu 
atracţia magnetică sau electrică - de fapt şi aceste energii sunt tot de natură eterică) particulele 
necesare constituirii organitelor. Fiecare particulă are o componentă eterică, fiindcă nimic din 
natura fizică nu e lipsită de eteric. Planul viitoarei celule este „schiţat pe canavaua” ţesutului 
eteric. 

OBSERVAŢIE : Nu ADN-ul este cauza primară a diferenţierii celulelor în ţesuturi! Este 
concluzia logică ce contrazice mitul ştiinţific despre originea lor. Toate celulele au acelaşi ADN, 
prin urmare, ar trebui să fie identice între ele. Savanţii nu au menţionat niciodată că s-ar fi 
descoperit secvenţe de ADN specifice fiecărui ţesut. In schimb, se menţionează că anumite gene 
sunt blocate, iar altele activate, trecând sub tăcere totala ignoranţă privind cauza acestei blocări- 
activări selective. 

Dacă am accepta - ca ipoteză de lucru - că numai în ADN zace sursa diferenţierii celulelor în 
cursul embriogenezei (care activează anumite gene şi dezactivează altele), ipoteza secundară 
imediat deductibilă ar fi că există un fel de „contor", parte din ADN, care numără diviziunile celulei. 
La fiecare diviziune, ADN-ul noilor celule s-ar îmbogăţi cu un element distinctiv, exprimând numărul 
diviziunii. Acesta s-ar compara cu un fel de „hartă geometrică" a organismului, iar celula s-ar 
diferenţia conform acestei „hărţi". Problema este că savanţii nu au descoperit un asemenea 
„contor". Cu atât mai puţin s-a descoperit vreo hartă ce ar conţine un gen de tabel de 
corespondenţă dintre numărul diviziunii şi tipul de ţesut. Şi nici nu credem că biologia funcţionează 
pe bază de algoritmi de acest tip...! 

Oricum am aborda chestiunea, mitul ADN-ului este fie nedemonstrat, fie fals. Ne găsim 
într-o situaţie similară cu aceea în care spunem cu lejeritate că „CD-ul este sursa muzicii" sau 
„volanul dă direcţia de mers a autovehiculului". Acestea sunt doar aparenţe. De fapt, muzica este 
creată de cântăreţ, iar direcţia de mers a automobilului este dată de conducătorul auto. Tot aşa, 
cauza diferenţierii celulelor nu stă în ADN, ci în matricea energetică-eterică. Aceasta preexistă şi 
se reflectă în mozaicul celular, obligând celulele să ia forma ţesutului necesar a fi construitîn acel 
loc. Prin urmare, „harta" organismului este prezentă în conformaţia structurii energetico-eterice, 
din afara celulei. La rândul ei, aceasta structură este generată de alte structuri de ordin superior, 
mai simple. 

Am putea spune, cel mult, că în ADN este reprodusă holografic, într-un mod fizic, structura 
întregului organism, cu toate componentele sale fizice şi energetice. Savanţii recunosc că nu ştiu la 
ce foloseşte 90% din genotip; s-ar putea să fie engramele corpurilor subtile-energetice... 

Celula este incomparabil mai complexă decât o uzină. De aceea, are nevoie de o permanentă 
coordonare centrală, realizată de către un nucleu eteric decizional, plasat în nucleul celulei. El 
are multiple roluri de organizare şi conducere a celulei (reparare în situaţii de urgenţă, comenzi 
în situaţii nespecifice, formarea iniţială a celulei şi întreţinerea funcţionării sale până la intrarea 
în regimul normal etc). Nucleul eteric („creierul” celulei) preia informaţiile, prin minicorpul 
eteric, din fiecare zonă şi organit al celulei, dar şi din mediul înconjurător. Corpul eteric este, 
printre altele, „antena” cu care celula intră în relaţii la distanţă cu celelalte celule şi cu ce mai 
există în vecinătate. Putem spune că, dacă celula obţine energia necesară desfăşurării proceselor 
vitale din substanţele prezente în lichidul interstiţial, în schimb informaţiile necesare integrării 
acestor procese într-o activitate coerentă şi constructivă provin din minicorpul eteric (nu ne 


80 



referim, desigur, la coordonarea generală neuro-hormonală, ci la coordonarea strict locală, 
tisulară). 

O celulă vie, IZOLATĂ pe lama microscopului, îşi poate absorbi singură energia eterică 
( prana , sanscr.) din eterul liber. Pusă însă intr-un ţesut, aglomerată printre mii de alte celule, are 
nevoie să fie alimentată cu energie proaspătă, „vitalizată” de corpul eteric al organismului. 
Macrocorpul eteric (al organismului) este structurat din matricile ţesuturilor ce este necesar să 
fie construite. Fiecare tip de ţesut are propria reţea eterică, ce vehiculează un tip propriu de info- 
energie. Aceste trasee sunt precum liniile aeriene de troleibuz, de la care se alimentează fiecare 
celulă, după necesităţi. Macrocorpul eteric nu alimentează doar cu energie fiecare celulă, ci şi cu 
informaţia inclusă în ea (de unde şi numele de info-energie). Această informaţie îi comandă 
celulei să se specializeze în funcţie de ţesutul ce trebuie format. Astfel se explică diferenţierea 
celulei-ou, prin diviziune repetată, în nenumărate tipuri celulare. întâi se creează matriţa 
energetică a tuturor ţesuturilor ce trebuie formate, iar celulele care se nasc sau ajung în zonele 
respective sunt automat determinate să ia forma şi funcţiile celulei-tip. Tot astfel se explică şi 
succesul grefelor medicale, prin care celule străine şi cu o alcătuire diferită se adaptează perfect 
noii locaţii tisulare în care au fost transplantate. 

TUMORILE CANCEROASE se pot explica pe baza unui deficit în reţeaua eterică, ce 
furnizează informaţii eronate celulelor: să se dividă rapid. De aceea, după extirparea chirurgicală 
a tumorii, cancerul se poate muta în altă zonă a corpului - pentru că defectul de structură eterică 
a translatat acolo, energia eterică fiind foarte mobilă. Medicina s-ar apropia mai mult de cauza 
reală a cancerului dacă ar studia patologia corpului eteric (bioenergetic). 

în cazul celulelor mobile, de exemplu hematiile , odată ce au fost create de către ţesuturile 
hematopoietice, sunt programate să funcţioneze autonom şi sunt eliberate în sânge. Fiind libere, 
au o rezervă proprie de energie, dar nu suficientă. Din timp în timp, „parchează” în staţii de 
realimentare eterică, specializate în tipul respectiv de celulă. Acolo primesc „ultimile noutăţi” şi 
comenzile ce trebuie urmate. De pildă, limfocitele primesc informaţii despre tipul de virus recent 
intrat în organism, care trebuie detectat şi anihilat. 

în concluzie, corpul eteric este alcătuit dintr-o suprapunere de reţele cu diverse funcţii, 
corespunzătoare tipurilor de ţesuturi şi organe. Specializarea celulelor depinde de reţeaua de la 
care se alimentează, iar dacă schimbă reţeaua, se modifică şi structura celulei. Reţelele urmează 
propriile reguli de structurare, ele constituind o matrice a ţesutului sau organului. La aceste „linii 
eterice” se racordează toate celulele pentru alimentare. 

Un caz aparte este ŢESUTUL NERVOS. Aici, traseele eterice coincid perfect cu reţeaua 
neuronală. Datorită acestui fapt, în caz de lezare a unui nerv, este posibil ca după un timp să se 
recreeze joncţiunea neuronală ruptă - prin influenţa şi efortul reţelei eterice de a reconstrui o 
legătură neurologică în zona lezată. 

Tot pe această bază putem explica atracţia dintre axonul unui neuron şi dendrita altuia - 
legătura sinaptică fiind mobilă - ca şi cum axonul şi dendrita ar fi poli magnetici de semn contrar 
(de altfel, magnetismul este tot o formă a energiei eterice). Este lesne de presupus că traumele 
mecanice pot dizloca legăturile sinaptice, care, după un timp (de odinhă), revin la normal, în 
virtutea acestui „magnetism” al schemei eterice. 

înţelegem deci că refacerea integrităţii anatomice (ca şi a celei funcţionale) a unui ţesut 
distrus se face cu ajutorul corpului eteric. Rolurile sale macroscopice sunt de vitalizare a 
ţesuturilor (furnizarea energiei pranice, de care sunt „înfometate” minicorpurile eterice ale 
celulelor) şi de păstrare a integrităţii anatomo-fîziologice (furnizarea comenzilor de 
specializare a celulelor în ţesuturi-tip). 

INFO: Scarlat Demetrescu menţionează că magnetismul celulelor, provocat de fluidul vital, este 
cauza coeziunii dintre ele. Celulele devitalizate îşi pierd coeziunea, iar organele nu mai funcţionează 
corect. [5] Putem adăuga că lipsa parţială de vitalitate eterică are ca efect boala, iar moartea 
biologică este sinonimă cu dezmembrarea corpului eteric, care va produce în câteva ore şi zile 
putrezirea cărnii (complet lipsită de vitalitate). 

4.1.2. 


GENEZA LUI ADAM 


Vom face în continuare un experiment mintal prin care vom încerca, asemeni Demiurgului, 
să creăm prima fiinţă umană, pe Adam. Este o alegorie a creării omului plecând de la nimic, 
făcând abstracţie de datele ştiinţei, conform cărora, de fapt, ontogeneza repetă filogeneza 
(dezvoltarea individului se bazează pe memoria speciei)... Totuşi, filogeneza a plecat de la 
organisme simple (structura eterică şi astrală elementară) spre cele complexe (structură eterică, 
astrală şi mentală foarte elaborată). 

Reţeaua eterică a ţesutului nervos este o „schemă electrică” identică cu reţeaua neuronilor, 
dar simplificată la rolul său esenţial, acela de transmitere a impulsurilor electrice către centrii 
nervoşi. Desigur că ar trebui luaţi în consideraţie şi neuromodulatorii, care transformă schema 
de tipul unui simplu circuit electric în ceva mult mai sofisticat, dar pentru moment ne păstrăm la 
acest model - larg împărtăşit de neurobiologi. Din anumiţi centri nervoşi eterici (cei mai 
importanţi, de nivel înalt) pornesc legături eterice (firişoare subtile) către Mintea fizico-eterică. 
Ea primeşte informaţiile sub formă sintetizată. Mintea fizică nu pierde nimic din ce este 
recepţionat pe căile senzoriale, dar nu totul este trimis şi Conştiinţei (adică conştientizat). Prin 
urmare, rolul principal al Minţii fizice este de centru de comandă senzorio-motor. 

NOTĂ: întâlnim acest principiu peste tot: structurile de nivel inferior prezintă celor superioare (mai 
rafinate vibratoriu) informaţii sintetice. 

Până acum, corpul eteric îi dădea lui Adam posibilitatea de a funcţiona perfect ca organism 
izolat (sistemul vegetativ este complet), dar şi capacităţile somatice. Adam nu le va putea însă 
utiliza pe acestea din urmă. Metaforic descriind situaţia, Adam va simţi foamea şi va vedea para 
din pom, dar nimic nu îl va îndemna să ridice mâna, sa culeagă para şi să muşte din ea. Numai 
dacă altcineva i-ar pune para în gură (sau i-ar cădea singură din pom), ar şti să o mănânce. 
Pentru a-şi putea folosi potenţialul somatic (analizatori + muşchi striaţi, scheletici) în vederea 
satisfacerii trebuinţelor biologice, Adam trebuie să dobândească un nou corp: corpul astral. 
Planul eteric îi permite existenţa plată, târându-se intr-un spaţiu bidimensional, pe când planul 
astral aduce viziunea spaţialităţii tridimensionale 3D. Acesta îi va oferi motivaţiile acţiunilor 
asupra mediului, instinctele primare animalice şi o gândire rudimentară focalizată pe integrarea 
în comunitate şi pe satisfacerea instinctelor. Coerenţa biologică este rezolvată de corpul eteric. 
Corpul astral este interesat numai de acele impulsuri eterice pe care le va modula prin prisma 
afectelor şi gândirii rudimentare, concrete, asupra obiectelor. Din anumiţi centri importanţi 
eterici pornesc legături spre creierul astral. Acesta este mult mai simplu alcătuit: dacă creierul 
eteric era format, să spunem, din linii eterice, cel astral ar fi format din puncte , zone, 
corespunzând legăturilor cu centrii eterici. 

INFO: Doctorul Friedrich Goltz a îndepărtat întreg cortexul unui câine, dar acesta continua să 

stea în picioare şi să meargă. Totuşi, deşi îi era foame, acest câine nu mergea singur să caute 
mâncarea. Explicaţia neurofiziologică este că funcţiile simple, odată învăţate cu ajutorul cortexului, 
sunt preluate de zonele subcorticale. Pe acest principiu se explică şi de ce pacienţii care au lezată 
aria lui Broca, neputând vorbi, uneori se întâmplă să înjure sau să cânte - aceste reacţii automate 
nu solicită regiunile corticale necesare pentru vorbirea voluntară. [11, pag.28-29] 

Comentariu: Am mai putea adăuga interpretarea că primele acţiuni deliberate se produc ca 
urmare a apariţiei corpului astral şi a cortexului uman, cele două fiind legate (prin emisfera dreaptă, 
amintim, la oameni). Scoaterea cortexului ar duce la ruperea legăturii cu creierul astral - sediu al 
dorinţelor şi acţiunilor voluntare. 

Există copii care se nasc fără cerebru - cunoscuţi sub denumirea de copii anencefali. Deşi 
aceştia pot supravieţui în primele luni de viaţă, posedând structurile necesare unei vieţi primitive, nu 
pot să înveţe lucruri noi şi, de fapt, nu devin niciodată conştienţi de lucrurile care îi înconjoară. Pe 

măsură ce cresc şi necesităţile lor devin tot mai complexe, aceşti copii nu mai au capacităţi de 

supravieţuire şi, astfel, rareori trec de vârsta de 4 luni. [10, p.79] 

După cum am mai spus, corpul astral vehiculează afecte primare şi gânduri rudimentare, 
intr-un cuvânt, ideo-afecte. Apariţia lor s-ar datora nevoii de motivare a lui Adam pentru a 
acţiona în mediu. De exemplu, pentru că văzul este deja dezvoltat la nivelul eteric, se va naşte 
funcţia astrală a reprezentării (bazată pe memoria astrală). La nivel eteric Adam vede perfect 
(decodificarea semnalelor optice se face în Mintea fizică), dar nu acordă semnificaţii. Acum, 
astralul îi va prezenta lui Adam „fotografia” (reprezentarea) mâinii sale care culege para din 
pom. Simultan cu acest gând rudimentar, el va simţi afectul primar al plăcerii. Apariţia gândirii 
este legată de operaţii simple asupra mediului, fiind însoţită de un afect. în acest caz, afectul îi 
oferă motivaţia, iar imaginea, modul de acţiune. Deci gândirea concretă şi afectele sunt strâns 
legate, apărând pentru prima dată la nivelul astral. 

Creierul astral se leagă de Mintea astrală, care îl comandă. Faţă de Minte, şi creierul astral 
are funcţii elementare proprii: concentrarea ideo-afectelor primite sau emise de corpul astral. 
Corpul astral este un rezervor de ideo-afecte venite din afară sau elaborate în Mintea astrală. 
Creierul astral este interfaţa dintre cele două. fdeo-afectele se prezintă ca nişte formaţiuni 
energetice închegate, fără o formă definită, de diverse culori astrale. Creierul primeşte 
informaţiile vehiculate de acestea şi le sintetizează mai departe pentru a le prezenta Minţii 
astrale. 

Cum am mai spus, corpul astral are şi funcţii senzoriale similare celor 5 simţuri fizice. Este 
ca şi cum am translata din corpul eteric traseele nervoase ale analizatorilor şi proiecţiile lor 
corticale. Numai că nu este o translaţie izomorfă şi riguroasă, ci vagă, difuză. Ca rezultat, nu vor 
mai fi un grup de celule receptoare localizate spaţial, ci funcţia va fi realizată de acest grup 
răspândit în tot corpul astral. în fiecare zonă a corpului astral vor fi deci 5 „micro-analizatori” 
distincţi, întregul corp astral fiind un „macro-analizator” pentru toate cele 5 simţuri. 

în acest moment, putem vorbi de schema funcţională cu două posibile trasee eterice : 

1) Minte astrală - Creier astral - Creier fizic; 

2) Minte astrală - Minte fizică - Creier fizic. 

Creierul fizic beneficiază de sprijin din două direcţii: de la creierul astral şi de la mintea 
fizică (vezi fig.3.10). 

SUBSTANŢELE PSIHOTROPE ce ating creierul fizic perturbă circuitele eterice şi implicit 
zonele din creierul astral, afectând gândirea şi alte funcţii superioare. Dacă Mintea astrală a 
beţivilor şi drogaţilor ar fi lucidă, înseamnă că ar fi perturbată doar Mintea fizică prin circuitul 2, 
rezultând distorsiuni senzorio-motorii. Desigur că sunt perturbate şi reflectările mintale 
superioare, dar nu grav. Dacă se produce pe circuitul 1, tulburarea creierului astral va produce 
mişcări ideo-afective haotice în corpul astral şi preluări necritice de ideo-afecte din mediu, astfel 
că sunt posibile coşmaruri, fantasme (preluări din astral). Deci efectele psihotrope se pot 
manifesta pe ambele căi, dar cu efecte diferite: distorsiuni perceptive şi motorii, sau 
fantasmagorii ideo-afective. 

NOTĂ: Lezarea creierului fizic poate duce şi la afectarea funcţionării sau chiar a alcătuirii creierului 
astral, ori chiar mentalo-cauzal (medicul constată deteriorarea funcţiilor psihice reflectate din mintea 
superioară). 

Explicaţie : Mergând în sus pe verticală, creierele sunt tot mai simplu alcătuite, deci nu se poate vorbi 
de o corespondenţă punct cu punct a celulelor neuronale. Pe fiecare palier funcţionează alte legi şi 
principii ale vieţii, aşa că nu le putem impune aceeaşi anatomie şi fiziologie ca cea fizică! Nici măcar 
corpul eteric nu conţine celule eterice similare celor fizice. Corpul eteric este alcătuit numai din 
firişoare foarte fine şi extrem de des întreţesute, care la o privire generală dau o impresie de „ţesut” 
subtil. Dar acest ţesut nu este alcătuit din celule, ca în corpul fizic, ci din canalicule prin care curge 
energia vitală! Rolul acestei energii este de a vitaliza celulele vii. 

Leziunile fizice pot defecta (dar nu întotdeauna) funcţionarea creierului superior, care însă se 
poate reface mult mai rapid, uneori chiar instantaneu, acesta încercând o reconectare cu altă zonă 

netraumatizată a creierului fizic. Refacerea legăturii stricate dintre creierul fizic şi Mintea fizică, de 
exemplu, în cazurile de lobotomie (separarea chirurgicală a emisferelor cerebrale, prin tăierea 
corpului calos dintre ele) - când se constată că una din emisfere preia funcţiile celeilalte emisfere 
suferinde - este tot o chestiune de ordin superior, care nu ar putea fi făcută de către emisfere 
cerebrale însele (presupusul sediu al conştiinţei), ci de o instanţă superioară care le supervizează pe 
amândouă şi nu se identifică cu ele. 

Când leziunile fizice grave afectează puternic conexiunile cu creierului astral, abia atunci 
putem vorbi de o traumă iremediabilă. 

în general, leziuni aparent similare (macroscopic) pot produce efecte diferite (spre 
nedumerirea medicilor), pentru că influenţează diferit creierul astral şi mentalo-cauzal. 

Odată cu dezvoltarea gândirii rudimentare, s-au pus bazele gândirii superioare. încet, încet, 
gândurile nu au mai depins de afecte, ci s-au construit exclusiv pe ideile anterioare. în acelaşi 
timp, gândirea superioară a „civilizat” afectele primare, transformându-le în emoţii superioare şi 
sentimente. Apariţia CORPULUI MENTAL s-a impus de la sine în geneza lui Adam. 

Creierul mental se leagă de cel astral. El este şi mai simplu alcătuit, pentru că vehiculează 
un material mai unitar: ideile abstracte. Corpul mental este un unic analizator pentru unica 
„particulă” a acestei lumi: gândul. Creierul mental se leagă şi el de Mintea mentală, printr-o 
schema similară cu cea anterioară (vezi fig.3.10). 


4.1.3. COMUNICAREA 

Gândirea rudimentară (de nivel astral ) cuprinde şi reprezentările auditive (fonetice). Prin 
asocierea unei obiect concret sau acţiune cu un grup fonetic s-au născut vorbele (limbajul 
primitiv). Gramatica şi scrisul a apărut mai târziu, abia cu dezvoltarea palierului mentalo- 
cauzal. 

Vorbele şi cuvintele scrise intră pe canalele senzoriale fizice şi ajung la mintea fizică. Ele nu 
sunt prelucrate la acest nivel, ci se reflectă pe nivelul astral. Reprezentările auditivo-vizuale ale 
cuvintelor se găsesc la nivelul astral, împreună cu un „dicţionar” al sensurilor acestora în 
gândirea concretă, la obiect, pe baza reprezentărilor a orice poate fi reprezentat (vezi capitolul 
3.1.1.1.). Conceptele de ordin superior, schematic, abstract îşi au sediul în planul mentalo- 
cauzal. Aici se vehiculează semnificaţiile cuvintelor, ca termeni ai unor scheme mintale, ai unor 
simboluri abstracte. Unele simboluri abstracte pot fi reprezentate (coborâte la nivel astral) prin 
figuri geometrice, desene, aducându-le astfel la nivelul limbajului uman concret. Altfel, planul 
mental ar fi inabordabil pe baza senzaţiilor şi reprezentărilor. Gândirea abstractă este cu totul 
altceva decât gândirea concretă... 

De mare importanţă pentru omul contemporan este limbajul natural, o mare realizare a 
speciei umane, despre care putem susţine că a avut chiar rolul de a cataliza procesul umanizării 
noastre. Să nu uităm însă că şi animalele posedă un limbaj primitiv, de nivel astral elementar. 

Limbajul uman are ca urmare activarea planului mentalo-cauzal, al abstracţiilor, în paralel 
cu cel al astralului ideilor concrete şi reprezentărilor. 

NOTĂ: Convenţional şi didactic, putem separa astralul în două zone, fără a le ierarhiza în vreun fel: 

cea a afectelor, emoţiilor, şi cea a reprezentărilor, imaginaţiei, gândirii prin imagini şi sunete. 

Limbajul a adăugat zonei astrale şi gândirea prin cuvinte. Cuvintele sunt reprezentări vizual- 
auditive cărora omul le-a găsit corespondenţe iniţial în planul obiectelor concrete, iar mai apoi în 
planul conceptelor abstracte. 

Oare omul gândeşte abstract prin cuvinte? 

Nu. Gândirea abstractă pură nu conţine reprezentări senzoriale de tip vizual sau auditiv. însă 
omul s-a obişnuit să combine limbajul natural cu raţionamentele. Aceasta a fost chiar calea 
umanităţii de a ajunge la conceptualizări - prin limbaj, care a trecut treptat de la concret la 

abstract. Am putea spune că limbajul a fost puntea de legătură dintre gândirea animalică, pur 
imagistică, la gândirea umană, fără suport senzorial. Mergând pe acest raţionament, odată ce a 
atins stadiul dezvoltării mentale, omenirea viitoare ar putea să renunţe treptat la folosirea 
intensivă a cuvântului rostit şi scris, bazându-se din ce în ce mai mult pe comunicarea directă 
telepatică, de la minte la minte. 

Vom interpreta mai jos sistemele de semnalizare, în legătură cu rolul lor de comunicare în 
cadrul speciei . 


Sistem de semnalizare fizică 

Sistem de semnalizare non-fizică 

I. Postură, gesturi, mimică, glas 
(inclusiv foneme, interjecţii) 

1.1 Prin biocâmp (corp eteric, energetic). Fiind o 
comunicare de proximitate, vizează stabilirea instantanee 
a compatibilităţii dintre doi indivizi ai speciei, precum şi 
dominanţa unuia faţă de celălalt. 

1.2 Prin empatie (transmiterea afectelor de aproape şi de 
la distanţă) şi prin telepatie elementară (idei simple 
transmise prin imagini, legate de supravieţuire şi relaţii 
familiale, între indivizi înrudiţi sau apropiaţi). Se pot 
combina în termenul comun de tele-empatie. 

II. Cuvântul scris (şi vorbit) 

2. Prin telepatie superioară (gânduri complexe în 
imagini, idei abstracte) 


La început, oamenii rosteau câteva foneme simple, prin care puteau transmite câteva zeci de 
tipuri de mesaje (probabil, nediferenţiindu-se funcţional prea mult de lătratul câinilor sau 
ciripitul păsărilor). Apariţia suportului material pentru înregistrarea vorbelor (scrisul) a avut ca 
motivaţie imediată: a) Mărirea numărului de membri ai comunităţii tribale şi disiparea lor în 
spaţiu; b) Necesitatea păstrării mesajelor mai mult timp. Efectul colateral - dar mult mai 
important - al apariţiei scrisului a fost dezvoltarea capacităţii de gândire abstractă. Datorăm 
civilizaţia actuală cuvântului scris. Limbile moderne sunt o reflectare a complexităţii mentale 
dezvoltate, istoriceşte vorbind, prin scris. 

OBSERVAŢIE: Civilizaţia INCA nu cunoştea scrierea! Imperiul s-a dezvoltat pe baza unei 

puternice ordini socio-legislative. Printre cele mai cunoscute enigme incaşe: oraşul „suspendat" la 
4000 de metri, Machu Pichu, şi desenele imense pe platoul arid de la Nazca. ( Desenele sunt vizibile 
doar dintr-un aparat aerian, ceea ce arată schiţarea ior chiar dintr-un astfel de vehicul. La sol, nu 
sunt vizibile decât nişte drumuri drepte, care se intersectează, dar al căror rost nu îl bănuieşte 
nimeni) Iată deci că scrierea nu le-a fost necesară pentru progresul civilizaţiei lor! Nu contravine 
oare aceasta afirmaţiilor de mai sus? 

Nu contravine, şi iată de ce! Am spus că „datorăm civilizaţia actuală cuvântului scris". 
Civilizaţia INCA a avut un alt tip de civilizaţie. Cu siguranţă că modul lor de gândire nu era unul 
superior, foarte raţional (ca al nostru), ci supus impulsurilor emoţional-astrale. Nu s-au impus prin 
cultură, ci prin forţă şi cruzime. Apoi, nu trebuie exclusă ipoteza cât se poate de logică a 
intervenţiei extraterestre în unele realizări incaşe. (Construirea citadelei religioase Machu Pichu 
într-un loc inaccesibil ar fi fost, probabil, imposibilă - din zonă lipsind lemnul şi drumurile de acces - 
dacă „iniţiaţii" nu ar fi fost ajutaţi de mijloacele de zbor ale extratereştrilor. Este şi explicaţia 
ingeniozităţii tehnice, încă neegalate, în amplasarea pietrelor - unele cântărind 50 de tone.) Insă, 
din cauza nedezvoltării suficiente a palierului mental, incaşii au rămas limitaţi cultural şi 
civilizatoric, în final dispărând ca imperiu. 

Ar fi util să mai amintim de ipoteza lansată de cercetătorii civilizaţiei Atlantidei, care 
susţine că urmaşii atlanţilor s-au refugiat după distrugere de-o parte şi de alta a Oceanului 

Atlantic. Cei din America de Sud, rasa roşie, au încercat să perpetueze cunoştinţele acumulate de 
atlanţi, parţial şi cu deformări inevitabile, până la incaşi. Civilizaţia Atlantidei era diferită de a 
noastră, utilizând frecvent puterile paranormale, adică energiile planului astral. Prin urmare, 
civilizaţia actuală diferă de civilizaţia anterioară (se vorbeşte că ar mai fi fost patru civilizaţii 
anterioare pe Terra) prin modul de abordare a realităţii înconjurătoare. Semnificaţia distrugerii 
civilizaţiei Atlantidei ar putea fi nivelul mental superior al civilizaţiei care trebuia să-i urmeze. 
Legile universului impun o evoluţie planetară, nicidecum o regresie. Racilele actualei civilizaţii sunt 
efecte colaterale nedorite, dar ele nu sunt semnificative pentru definirea cosmică a civilizaţiei 
umane actuale, care se poate lăuda prin cultură, spiritualitate, tehnologie etc. 

Dacă astăzi am desfiinţa brusc toate suporturile fizice ale cuvintelor, civilizaţia ar decade la 
fel de brusc. Scrisul stă deci la baza capacităţii noastre de abstractizare. Totuşi, trebuie să 
spunem că acesta nu putea apare decât dacă omul avea deja o capacitate pre-operaţională de 
abstractizare, avea în germene inteligenţa umană. Nici o altă specie nu a mai reuşit această 
performanţă de atunci. 

INFO: Noam Chomsky a arătat că doar creierul uman, dintre toate creierele biologice, este capabil 
să analizeze un limbaj. Ascultând orice limbă, copilul poate extrage regulile gramaticale ce stau în 
spatele structurii limbii date. Poate deci analiza cu aceeaşi uşurinţă orice limbaj (fără a putea spune 
cum) şi ştie intuitiv dacă o anume construcţie este corectă. Maimuţele şi alte animale superioare nu 
au această abilitate analitică, deşi ele pot recunoaşte câteva cuvinte şi sunete. 

Pe de altă parte, analfabeţii de azi beneficiază nativ de achiziţiile inconştientului colectiv şi 
mai ales de interacţiunea cu ceilalţi oameni, ceea ce le dezvoltă mentalul, chiar în lipsa 
cuvântului scris din educaţia lor. 

Pe măsură ce telepatia va deveni un fapt banal, cuvântul scris va decade ca importanţă în 
dezvoltarea mentală a copilului, fiind suplinit de interacţiunea telepatică încă de timpuriu, ca şi 
de o dezvoltare maximă a memoriei. 

INFO: Se cuvine amintită aici şi contribuţia filosofului Karl R. Popper la sublinierea rolului 

cuvântului în progresul continuu al omenirii [1, p.216j. 

El propune o teorie care ia în considerare 1) lumea obiectelor materiale, 2) psihicul uman 
subiectiv - până aici, teoria este dualistă -, 3) sistemele teoretice de gândire, transmise prin 
educaţie - acestea sunt obiectele, produsele minţii. Psihicul interacţionează atât cu obiectele 
materiale, cât şi cu cele mintale. Psihicul acţionează asupra obiectelor materiale cu ajutorul 
obiectelor mintale (construite de predecesori şi remodelate de psihicul fiecăruia). Popper dă o 
consistenţă de sine stătătoare ideilor, apropiindu-se de viziunea orientală asupra lumii ideilor, dar şi 
de ipoteza arhetipurilor jungiene. 

în centrul lumii a treia (a cunoaşterii, lumea produselor minţii umane) Popper pune limbajul 
uman. «Prin faptul că învăţăm să vorbim, învăţăm şi să ne schimbăm mintea.» Printre uneltele 
construite de Homo Faber este şi limbajul, ca şi teoriile expuse oral sau scris, ele fiind instrumente 
asemănătoare ochilor sau urechilor cu care ne orientăm în lumea fizică. 


4.1.4. AFECTIVITATEA 

Nu dorim să se înţeleagă că afectivitatea este doar un rudiment al preistoriei, unde avusese 
un rol auxiliar dezvoltării gândirii. Afectele primare (plăcere-neplăcere, apoi bucuria, dezgustul, 
tristeţea, mânia, frica) au evoluat şi ele prin interacţiuni sociale. La început, afectele se adresau 
exclusiv individului, pentru a-i orienta adaptarea la mediu. Apoi afectele au orientat individul 
pentru a se integra în comunitatea semenilor. O celulă vie pusă pe lama microscopului trăieşte 
doar pentru sine, dar numai integrată intr-un ţesut (comunitatea supra-celulară) devine utilă 
organismului. La fel, un individ izolat nu este foarte important pentru lume, ci numai prin 

contactul cu semenii capătă şi un rol supra-individual. Putem desprinde ideea filosofică 
următoare: sarcina integrării celulei îi revine etericului , iar sarcina integrării individului îi revine 
astralului. 

NOTĂ: în cazul insectelor de genul furnicilor sau albinelor, integrarea acţiunii întregului muşuroi sau 
roi se face la nivel astral, de către instanţe inteligente. Unii esoterişti dau inteligenţelor astrale 
supracomunitare numele de eggregor - sufletul de grup, mai ales la nivelul colectivităţilor umane, 
unde gândurile şi afectele individuale similare se adună în forme energetice ce dobândesc o 
„personalitate” proprie. 

Deci emoţiile au simultan două roluri: individual şi social. Planul astral stă la baza gândirii, 
motivaţiei şi socializării. Omul este şi va rămâne o fiinţă socială, deci va avea nevoie de 
afectivitate întotdeauna. Dezvoltarea planului mental a adus afectivităţii noi valenţe: 
sentimentele superioare specific umane, morala, arta, cultura etc. Motivaţiile au întotdeauna şi 
un substrat afectiv (primar sau superior). 

INFO: Ablaţia chirurgicală a afectivităţii. 

Operaţiile pe cord deschis au efecte secundare în planul afectivităţii. Mai ales în cazul 
introducerii unor inimi artificiale, pacienţii se schimbă complet: parcă nu ar mai avea suflet, au inima 
împietrită, nu mai empatizează cu cei din jur, nu se mai simt legaţi de persoanele apropiate, au o 
mai mică intuiţie interpersonală. Nu se ştie de ce apar aceste efecte psihologice. 

Putem interpreta aceste date prin prisma modelului nostru astfel: Operaţiile chirurgicale, de orice 
fel ar fi ele, pot produce defecte ale reţelei eterice. în special în cazul transplanturilor de cord 
artificial se produce o traumă definitivă a reţelei eterice locale. Din yoga, se ştie că acolo există 
centrul energetic al inimii (Anahata chakra, sanscr.), care are, printre altele, şi rolul de a regla 
afectivitatea umană. Distrugerea funcţionalităţii sale are ca urmare logică anihilarea sentimentelor şi 
efectul de „cyborg” pe care îl reclamă pacienţii. 


4.1.5. DEVENIREA VIEŢII 

5 

Făcând o sinteză a afirmaţiilor noastre de mai sus: 
etericul ajută la integrarea celulei în ţesut 
astralul ajută la integrarea individului în comunitate 
Putem extrapola acestea, spunând mai departe că: 
în mediul fizic atomii se agregă în molecule 

în mediul mental omenirea se va integra în civilizaţia spirituală (etapa ierarhic 
superioară) 

Vom sintetiza aceste afirmaţii filosofice în schema „Spiralei devenirii Vieţii” (fig.4.1) 


87 




Se integrează în ... 


Fig.4.1. Spirala devenirii Vieţii 

Ce înţelegem prin civilizaţia spirituală? 

La o primă vedere, aceasta ar fi nivelul ideal la care poate ajunge umanitatea intr-un viitor 
mai îndepărtat, aşa cum au profeţit scriitorii de science-fiction. Lumea ar ajunge la un nivel 
tehnologic inimaginabil astăzi, iar cercetarea cosmosului ar deveni principala ocupaţie a omului. 
Conform scenariilor SF, se presupune că civilizaţia terestră se va alătura celorlalte civilizaţii 
galactice, pentru colonizarea universului. 

Există destule dovezi, pe lângă intuiţiile multor oameni, că aceste civilizaţii extraterestre ne 
vizitează din negura timpului, încercând să ne dea un ajutor invizibil. Ele ne-au monitorizat de la 
început, dacă nu chiar au şi provocat mutaţiile genetice destinate umanizării strămoşilor noştri 
îndepărtaţi (inclusiv „pierderea” celor doi cromozomi faţă de genotipul primatelor). 

INFO: După cum se ştie, maimuţele posedă 24 de perechi cromozomiale, cu una mai mult 

decât oamenii. Dacă ne-am trage din maimuţă, ar fi singurul caz cunoscut în genetică în care o 
specie îşi pierde „în mod natural” o pereche cromozomială. Ştiinţa tinde să presupună că, mai 
degrabă, strămoşii omului actual sunt şi strămoşii maimuţelor, acestea mergând mai departe cu 
specializarea prin adăugarea celor doi cromozomi. Succesul omului s-ar datora mai slabei sale 
specializări, deci adaptabilităţii sporite la provocările mediului. 

în legătură cu acelaşi subiect al „civilizaţiei spirituale”, iată care ar fi baza esoterică a 
astrologiei: fiecare planetă şi stea are anumite influenţe asupra pământenilor, care rezultă din 
emisia astrală subtilă (de aici vine şi numele de „plan astral” - planul vibratoriu prin care stelele 
îşi fac simţită influenţa) ce străbate distanţele cosmice cu uşurinţă şi marchează viaţa oamenilor. 
Emisia subtilă a planetei respective este o rezultantă a activităţilor locuitorilor săi. Se înţelege că 
aceşti locuitori pot să fie alcătuiţi exclusiv din materie astrală, nu neapărat din cea fizică. 

Impulsurile afective şi mentale sunt emise în cosmos de corpul ceresc şi tind să creeze stări 
similare, prin rezonanţă, în corpul şi mintea omului. Vrem să subliniem că este valabilă şi 
reciproca : rezultanta activităţii psihice a oamenilor străbate cosmosul şi generează stări similare 
în locuitorii planetelor întâlnite în cale de acest flux subtil (similar cu zgomotul electromagnetic 
al planetei, rezultat al funcţionării maşinilor electrice, emisiilor radio-tv etc). Se ştie că, în 
prezent, calitatea acestui flux psihic este de joasă calitate (prea mulţi semeni de-ai noştri 
complăcându-se în mizerie morală, concupiscenţă şi toate celelalte rele), ceea ce deranjează 
civilizaţiile vecine. Este evident că se impune ca oamenii să-şi ridice vibraţia sufletească - abia 
atunci celelalte civilizaţii arătându-se dispuse că colaboreze cu noi, cei conştienţi de 
responsabilitatea ce ne revine în armonizarea universului. Acesta ar fi unul din sensurile reale 
ale integrării omenirii în civilizaţia spirituală. 

Dăm însă şi un sens mai larg noţiunii de „civilizaţie spirituală”. După cum viaţa este 
sinonimă, în sens strict biologic, cu metabolismul , ea poate fi definită, în sens spiritual, ca fiind 
conştiinţa . în acest caz, putem accepta că există fiinţe non-substanţiale dotate cu o conştiinţă 
(numite şi „spirite”), care formează o imensă comunitate pur spirituală, dedicată armonizării 
fiinţelor din toate planurile vibratorii. 

Această lume a spiritelor înalte supraveghează omenirea încă de la naşterea sa. Tot ce 
înseamnă umanizare şi civilizare nu este o invenţie a omului, ci efortul său de a aplica în 
practică ideile creatoare ale civilizaţiei spirituale a Pământului. Rezonanţa mentală dintre om şi 
spiritele superioare face posibil progresul în toate domeniile, iar lipsa ei aduce dezastrul şi 
nefericirea. Chiar dacă nu ne dăm seama, civilizaţia omenească traduce în fapt armonia ideilor 
frumoase venite „de sus”. Civilizaţia spirituală a Pământului există şi se străduieşte să ridice 
oamenii la un nivel de gândire şi comportare onorabil. Deocamdată s-a reuşit doar preluarea 
unor indivizi separaţi, numiţi în diverse feluri: iniţiaţi, maeştri, guru, mediumi, mistici, channels, 
iluminaţi, persoane îmbunătăţite, paranormali, intuitivi, senzitivi etc. Nu ştim cât este de departe 
momentul schimbării viziunii întregii omeniri. Unii, mai pesimişti, cred că nu va veni niciodată, 
fiindcă „omul este rău de la natură, iar lucrurile merg tot mai prost în lume”. Alţii, mai optimişti, 
spun că „atunci când lucrurile vor merge cel mai prost va fi impusă o nouă viziune spirituală”. 
Mai sunt unii care afirmă că Noua Eră deja a început, tot mai mulţi oameni (în ritm exponenţial) 
apropiindu-se de înţelegerea spiritualităţii intrinseci Omului... 

OBSERVAŢIE: Până nu demult, credinţa în existenţa extratereştrilor sau a spiritelor era 
catalogată imediat drept „naivitate". Din fericire, omenirea a evoluat şi numai dezinteresul, 
neinformarea sau reaua-voinţă ne-ar putea împiedica să afirmăm astăzi răspicat că există dovezi 
clare privind existenţa lor, chiar dacă nu sunt neapărat materiale. 

Omenirea nu este obligată să se integreze în civilizaţia spirituală, după cum o celulă bolnavă 
nu contribuie la funcţionarea ţesutului. Dar toate forţele constructive ale universului doresc 
aducerea Pământului în rândul celorlalte civilizaţii avansate, spre binele tuturor. Chestiunea de 
principiu este aceasta: mai devreme sau mai târziu, omenirea ar putea face un salt legic către o 
nouă viziune, spirituală, care o va face utilă alături şi acţionând împreună cu celelalte civilizaţii 
avansate din univers... 


4.2. ROLURILE PRECONŞTIINŢEI 


în neurofiziologie, unitatea anatomo-funcţională a sistemului nervos este ARCUL REFLEX 
(nu neuronul, cum greşit se mai susţine). Arcul reflex este un sistem cibernetic cu autoreglaj 

(feed-back), format din cel puţin 4 neuroni (neuron senzitiv, neuron de asociaţie, neuron efector, 
neuron senzitiv secundar pentru aferentaţia inversă) [6, p. 102] 

Arcul reflex elementar implică doar un centru nervos SUBCORTICAL, iar reacţia sa este 
rapidă, standardizată, vizează integrarea automată prin adaptarea exclusiv la stimul. Arcul reflex 
supraelementar este o prelungire şi o dezvoltare a nivelului elementar la nivel CORTICAL, 
reacţia sa este mai elaborată, mai lentă şi vizează integrarea superioară prin adaptarea şi la 
circumstanţe. 

Preluăm acest model cibernetic şi în cadrul modelului psihicului, în figura 4.2. 

Fig.4.2. Acţiunea arcurilor reflexe în cadrul Minţii şi Preconştiinţei, precum şi alcătuirea 
Inconştientului şi Subconştientului treimic. Vezi şi subcapitolul 3.3.7. 

în acord cu definiţiile introduse de noi, vom reformula mai jos (fig.4.3.) schema freudiană 
privind solicitările la care este supus EU-1 (Conştiinţa), care trebuie să le împace pe toate. 
Adăugăm că transa creatoare, inspiraţia, contemplaţia, intuiţia nu sunt produse prin 
recombinări ale informaţiilor din interiorul Preconştiinţei, ci este un aport de sus, din 
Supraconştiinţă (Conştiinţa astrală, mentalo-cauzală, Spiritul). Superego-ul este o structură din 
inconştient generată de cenzura exterioară a părinţilor, mediului, educaţiei. Superego-ul poate 
avea influenţă asupra Supraconştiinţei doar în măsura în care normele sociale sunt interiorizate 
şi li se înţelege necesitatea, altfel rămâne un factor coercitiv „orb”. 

PRECONŞTIINŢĂ 
(inclusiv Superego) 


SUPRACONŞTIINŢĂ 
(astral, mental. Spirit) 





REALITATE (MEDIU) 


Fig. 4.3. Schema freudiană - reformulată - a solicitărilor la care răspunde Conştiinţa (Eu, 

personalitate) 

Psihanaliza a sesizat o relaţie dezechilibrată între Conştient şi Inconştient. Conştientul este 
strivit de puterea pulsiunilor abisale. Freud a asemănat Conştiinţa cu vârful vizibil al aisbergului 
Inconştient. 

Aprofundând metafora freudiană, credem că, mai degrabă, Conştiinţa este vârful aisbergului 
Supraconştiinţei, iar Inconştientul este un vulcan aflat de cealaltă parte a Conştiinţei. Echilibrul 
psihologic poate fi adus numai prin introducerea în ecuaţie a Supraconştientului, la fel de vast şi 
puternic precum Inconştientul. Orice cale care abordează Inconştientul trebuie sprijinită pe o 
poziţie Supraconştientă. Altfel, Conştientul singur este manipulabil, impresionabil, voinţa 
ocazională a unui individ nu are succes contra tendinţelor acumulate în milioanele de ani. Dacă 
însă îşi trage forţa de sus, din etajele Supraconştiente, având resurse psihice nelimitate, atunci 
instinctele anarhice pot fi domesticite, tendinţele negative anihilate şi noi scheme pozitive 
inoculate, după modelul Supraconştiinţei. Poţi coborî în abis numai pe cât te ridici în slăvi... 

Polul determinismului, fatalismului este Inconştientul (Preconştiinţa). Polul libertăţii este 
Supraconştiinţa, din care o mică parte este Conştiinţa. 


4.2.1. PLECÂND DE LA NEUROLOGIE 

INFO: Unele rezultate din domeniul neurobiologiei au dus recent la concluzia că, în 

procesul luării unei decizii, creierul nostru ia propria decizie înainte şi independent de 
voinţa noastră conştientă. Mai precis, dacă este clar că suntem conştienţi de motivaţiile care ne 
ghidează acţiunile, alegerea momentului precis în care trecem la realizarea lor este cel care scapă 
voinţei noastre. 

Un set de experimente iniţiat în anii ‘80, dar cu rezultate concludente abia în 2004, a 
avut ca scop să elucideze mecanismele cerebrale intrate în joc când decidem să facem o mişcare, 
în finalul acestor cercetări a reieşit următoarea constatare: când resimţim dorinţa de a face un 

gest, oricare ar fi acela, noi nu facem decât să urmăm ceea ce anumite zone ale creierului nostru 
au decis fără ca noi să ne dăm seama. Confirmarea definitivă şi implicaţiile acestui rezultat au fost 
anunţate de profesorul de neurobiologie Patrick Haggard de la University College of London într- 
un articol intitulat “Conscious intention and motor cognition”, publicat în iunie 2005 în revista 

Trends in Cognitive Science. 

La baza concluziilor profesorului Haggard stă în primul rând un experiment din anul 
2004, condus de neurobiologul Angela Sirigu la Institutul de ştiinţe cognitive din Lyon. Dispozitivul 
a implicat 15 voluntari: aşezaţi la o masă echipată cu un buton, li s-a cerut ca fiecare să acţioneze 
butonul într-un moment ales de ei şi numai de ei . O singură condiţie, totuşi: să noteze, la 
momentul luării deciziei, poziţia indicată de acele unui ceas special conceput pentru acest 
experiment (efectuând un tur complet în 2,46 secunde). în tot acest timp, activitatea electrică a 
creierului lor era înregistrată prin electroencefalografie via electrozi dispuşi pe craniul lor, în scopul 
de a detecta debutul “potenţialului de pregătire motorie” - o creştere bruscă a activităţii electrice a 
neuronilor indicând că creierul urmează să declanşeze acţiunea de a apăsa pe buton. 

Rezultatele sunt clare: “Potenţialul de pregătire motorie precede în medie cu 350 
milisecunde momentul în care subiecţii au senzaţia că decid conştient să apese pe buton”, anunţă 
Angela Sirigu. “în ce priveşte începutul mişcării braţului, acesta survine la 200 de milisecunde 
după decizia conştientă.” Este limpede, declanşarea gestului este iniţiată de creier înainte ca 
subiecţii să decidă conştient că îl vor face. 

Pe larg, experimentul Angelei Sirigu permite astăzi să înţelegem de ce creierul iniţiază 
mişcările înainte ca noi să devenim conştienţi de intenţia de a le executa: de fapt, această luare la 
cunoştinţă este direct generată de declanşarea non-conştientă a gestului de către creier. Cu alte 
cuvinte, a vrea să efectuezi o acţiune este doar o simplă consecinţă a faptului că creierul a lansat 
deja executarea ei fără ştirea noastră, “lată ce se întâmplă când subiectul decide să apese pe 
buton, explică Angela Sirigu”, citată de Science&Vie. “S-a văzut că totul începe cu procese 
cerebrale non-conştiente. Zonele frontale (zone ale creierului situate deasupra ochilor), care au 
memorat în prealabil consemnul de a apăsa pe buton la un moment la alegere, stimulează 
cortexul parietal. Situat sus, în partea din spate a craniului, una din funcţiile acestei zone este 
supervizarea executării sarcinilor motorii. Acesta din urmă activează aşadar cortexul motor, căruia 
îi cere să efectueze acţiunea de a apăsa pe buton.” 

Rolul acestuia din urmă este crucial, deoarece stă la originea mişcărilor noastre: cortexul 
motor selectează în fapt natura exactă a mişcării ce urmează să fie executată, stimulând pentru 
aceasta muşchii adecvaţi. “Când cortexul motor primeşte ordinul de a acţiona din partea cortexului 
parietal, continuă Angela Sirigu, el devine sediul unei modificări de activitate electrică: este vorba 
despre naşterea faimosului potenţial de pregătire motorie, ce arată că va fi lansată executarea 
gestului.” 

Până în acest moment, pe tot parcursul acestui dialog cortical, neuronii au făcut schimb 
de informaţii la nivel non-conştient. Cum va fi până la urmă avertizată conştiinţa de ceea ce se 
pregăteşte? “Odată declanşat acest potenţial de pregătire motorie, cortexul motor informează 
înapoi cortexul parietal asupra naturii precise a mişcării pe care a ales s-o execute la comanda sa. 
Exact receptarea acestei informaţii de către parietal este cea care generează la subiect conştiinţa 
de a vrea să apese pe buton.” După cum se vede, tocmai pentru că cortexul nostru parietal şi 
cortexul nostru motor s-au pus de acord asupra naturii precise a unui gest ajungem noi resimţim 
senzaţia de a vrea să îl efectuăm. 

Totuşi, mai precizează Angela Sirigu, conştiinţa nu este un simplu birou de înregistrare 
limitat la a valida alegerile făcute fără ştirea sa. Dovada: ea dispune de un fel de “drept de veto”. 
“Noi dispunem de o libertate: aceea de a refuza ceea ce ajunge să decidă creierul nostru” 

Referinţe: 

[http://www.comunic.ro/article.php/Neurologii_pun_sub_semnul_%C3%AEntreb%C4%83rii_existe 

n%C5%A3a_liberului_arbitru/1969/j 


Comentând această informaţie ştiinţifică, nu putem să nu subliniem în primul rând 
speculaţiile pe care le poate insinua, filosofii întrebându-se „ce mai rămâne din noţiunea de liber 
arbitru, de responsabilitate morală şi, în final, legală?”. De fapt, rezultatele trebuie interpretate 
strict în contextul sarcinii date: alegerea aleatorie a momentului unei acţiuni obligatorii. Nu se 
pune în nici un fel problema validităţii deciziei conştiente, ci doar a declanşării la întâmplare a 
acţiunii, fără nici o miză majoră. Este chiar logic ca, în această sarcină simplă (alegerea unui 

moment oarecare echiprobabil), conştiinţa să fie ajutată de un etaj inferior (numit de savanţi 
„inconştientul cognitiv”), unde sunt stocate astfel de programe automate, similare cu 
generatoarele aleatoare de numere. 

Bazându-ne pe acest experiment, ajungem la problema care ne interesează cu adevărat, şi 
anume prezentarea fluxurilor info-energetice din interiorul psihicului uman. 

Vom reprezenta grafic observaţiile şi concluziile neurobiologilor (fig.4.4.). Pe acelaşi tip de 
grafic vom reprezenta apoi şi interpretarea rezultatelor plecând de la modelul propus de noi 
fig.4.5.). La final, vom face comparaţie între cele două interpretări. 



Fig.4.4. Observaţiile şi interpretările neurologilor privind luarea unei decizii de creier 

Fig.4.5. Interpretările privind luarea unei decizii, pe baza modelului psihicului uman, propus 

de noi 


COMPARAŢIE ÎNTRE CELE DOUĂ INTERPRETĂRI 

Prima diferenţă esenţială constă în denumirea diferită a zonelor prin care trece fluxul 
informaţional, în modelul nostru existând o corespondenţă cu zonele corticale implicate. Astfel, 
zona motoare corespunde organelor subtile de acţiune (Indriyas), zona parietală corespunde atât 
minţii operative (Manas), cât şi Conştiinţei, iar zona frontală corespunde Preconştiinţei. După 
cum se observă, instanţa superioară care ia decizia finală de aprobare este Spiritul. 

A doua diferenţă constă în fluxul intens recurent între Manas şi Preconştiinţă. Considerăm 
că mintea operativă (Manas) interoghează permanent baza sa de date (Preconştiinţă) în legătură 
cu toate acţiunile pe care doreşte să le execute. Mintea în sine nu deţine aceste scheme-tip, ci 
doar le selectează, le reţine pentru scurt timp şi le prezintă aprobării superioare. Simultan, pentru 
economie de timp, lansează către organul motor comanda preparatorie. 

NOTĂ: Revenim la analogia cu structura hardware. Putem compara Mintea operativă (Manas) cu 
procesorul computerului, schemele-tip alese din Preconştiinţă ar fi memoria RAM, de lucru, 
temporară, iar Preconştiinţă ar fi memoria de lungă durată, adică informaţiile de pe hard-disk. 

De reţinut este şi faptul că semnalul de la Minte către Conştiinţă (sau Spirit) trece tot prin 
Preconştiinţă, dar nu prin baza de date, ci printr-o altă parte a ei. Mai bine spus, fluxul nu mai 
face staţie aici, ci trece nestingherit mai departe. Este dificil, deocamdată, să facem o delimitare 
strictă între posibile diverse segmente ale Preconştiinţei, lăsând această sarcină viitorului... 

După cum se observă pe grafic, paşii intermediari până la conştientizarea mişcării, prezenţi 
în modelul nostru, nu sunt descrişi în cadrul experimentului. întrebarea firească ar fi aici de ce 
Conştiinţa nu sesizează informaţia chiar la primul contact cu fluxul informaţional, ci abia la al 

doilea. O explicaţie simplă este aceea că intervalul de timp real (nu cel figurat pe desen - 
fig.4.5) între cele două momente este extrem de mic, insesizabil practic. Comunicarea între 
Conştiinţă şi Spirit este extrem de rapidă, părând a fi o clipă unică. 

Pe acelaşi grafic de mai sus (fig.4.5) putem imagina şi alte situaţii comune, în care stimulul 
iniţial nu vine de la Preconştiinţă (ca în experimentul prezentat), ci fie de la Conştiinţă - ca o 
comandă pentru a elabora un raţionament, de exemplu -, fie din mediu - ca senzaţie . 

Am afirmat că Mintea operativă nu deţine scheme-tip preformate, ci doar le selectează din 
Preconştiinţă, le reţine pentru scurt timp şi le prezintă aprobării superioare. Rezultă astfel 
importanţa Preconştiinţei din toate punctele de vedere: 

al continuităţii experienţei omului (prin memoria de lungă durată), 

al rolului său operativ în orice elaborare mintală (conştientă sau nu), 

al menajării Conştiinţei de supraîncărcarea cu decizii mărunte şi senzaţii nesemnificative. 

OBSERVAŢIE: Putem asemăna această funcţie a Preconştiinţei cu cea a talamusului, care are rolul 
de releu-filtru senzorial pentru toate informaţiile ce ajung la creier. S-ar părea că există o 
legătură între Preconştiinţă şi talamus (în general, etajele subcorticale). Multor funcţii desemnate a 
fi sub- sau in-conştiente de către psihologie li se descoperă conexiuni subcorticale de către 
neurobiologie. 


4.3. CÂTEVA STĂRI ALE CONŞTIINŢEI 


Am ajuns la momentul când putem să unificăm, conform modelului nostru, experienţele 
normale cu cele „paranormale” ale psihicului. Pe baza următoarei scheme (fig. 4.6.) putem 
explica în mod unitar diversele stări ale conştiinţei fizico-eterice. Reamintim că Preconştiinţă 
este o extensie a Minţii, împreună ele constituind o unitate operatorie. 

Poziţionarea CONŞTIINŢEI 

Fig. 4.6. Explicarea unitară a diverselor stări de conştiinţă 

De la început, vom preciza capacitatea Conştiinţei fizice de a-şi ridica frecvenţa vibraţiei 
faţă de starea obişnuită de veghe. Această mobilitate se obţine printr-o uşoară dedublare (ieşirea 
corpului eteric din aliniere cu corpul fizic). De aceea, când ne trezim brusc din somn, avem 
impresia că am căzut de undeva, de sus, aceasta fiind de fapt reintrarea în corpul fizic 
(realinierea cu el). 

în starea de reverie (aţipire) Conştiinţa primeşte informaţii de la Minte, ca simple combinări 
de reprezentări, rezultat al preocupărilor zilnice sau amintirilor. 

INFO: Trebuie deosebit între vis şi imaginile hipnogogice. Acestea din urmă sunt elaborate de 
scoarţa cerebrală (zona optică) în starea dintre veghe şi somn. Se crede că imaginile hipnogogice 
sunt excitaţii vizuale retiniene ce apar cu ochii închişi, reprezentând imagini vii luminoase, colorate şi 
caleidoscopice. 

Comentariu: Putem completa această explicaţie neurologică cu cea sugerată de fig. 4.6, în care 
reveria este o stare ceva mai „rapidă” ca vibraţie decât veghea, putând oferi câmpului conştiinţei 
senzaţii mai apropiate de planul astral. 

în starea de vis, Conştiinţa fizică primeşte informaţii de la Conştiinţa astrală, prin Mintea 
astrală şi cea fizică. Codificarea simbolică este apanajul inteligenţei astrale. în vis, Mintea fizică 
nu reuşeşte să engrameze visul în Memoria de lungă durată decât dacă este trezită imediat după 
terminarea sa. Altfel, informaţia se pare că se pierde, cu excepţia unor cazuri speciale. Probabil 
că trezirea este provocată atunci când informaţiile sunt foarte importante şi trebuie reţinute. în 
cursul visului, Conştiinţa fizică receptează pasiv informaţiile şi nu poate interveni volitiv. 
Trezirea înseamnă revenirea Spiritului în corp, deci vom deduce că lipsa Sa duce la 
incapacitatea Conştiinţei fizice de a memora pe termen lung visul, adică orice conţinut mintal pe 
care l-a trăit în somn. 

INFO: Savanţii au observat că visele pot fi împărţite în două categorii, în funcţie de pattern-urile 
electrice ale creierului, în vise REM şi NREM. în visele din starea REM (rapid eye movement , engl.) 
ritmul cardiac este crescut, corpul este virtual paralizat, apare un blocaj senzorial, neuronii implicaţi 
în mers şi vorbire sunt activaţi, visele sunt mai vii şi mai emoţionale, dar şi mai ilogice decât visele 
NREM. Acestea din urmă se înregistrează în celelalte faze de somn (când sunt prezente semnalele 
electrice de tip alfa, delta, theta), fiind mult mai legate de ceea ce se petrece în viaţa reală a 
persoanei. [3, pag.289] în ceea ce ne priveşte, considerăm că visul REM este cel în care se 
comunică intens între astral şi fizic (la intenţia Minţii astrale), iar visul NREM este doar o stare de 
mare sugestibilitate (creştere a frecvenţei Conştiinţei fizice), în care sugestiile „hipnotice” provin 
chiar din interior, din memorie sau din senzaţiile fizice. Invers privind, hipnoza induce o stare de 
receptivitate similară visului NREM. 

Prin comparaţie, în starea de vis lucid, Conştiinţa fizică reuşeşte simultan: 
să viseze că visează 
să controleze decurgerea visului 

Acestea sunt posibile prin faptul că, odată trecută dincolo de graniţa dintre eteric şi astral, 
Conştiinţa îşi păstrează percepţia venită de la Mintea fizică, dar, în plus, capătă şi abilităţile 
specifice Minţii astrale, care trimite informaţii celei inferioare. Conştiinţa devine, alternativ sau 
simultan, atât obiect, cât şi subiect al visării. Se pare că acesta nu este un somn profund, ci omul 
poate bascula imediat în starea de veghe, dar şi să revină la fel de rapid la visul lucid. 

INFO: Unii oameni nu pot visa lucid cu sonor. 

Somnambulismul diferă de visul lucid prin faptul că nu se limitează la o elaborare mintală, 
ci implică şi Indriyas fizice (angrenarea activităţilor fizice simple). Somnambulul nu mai poate 
accesa din memoria fizică propriile restricţii (de pildă, obstacole pe care omul şi le-a pus singur 
înainte de culcare, pentru a nu se lăsa dus de impulsurile somnambulice). El poate merge şi cu 
ochii închişi pentru că foloseşte şi Indriyas astrale. Nu îi este teamă (îşi depăşeşte restricţiile 

mintalo-afective din stare de veghe). Toate acestea arată că Conştiinţa nu mai utilizează doar 
memoria sau simţurile obişnuite din starea de veghe (eterice), ci şi pe cele astrale, care sunt mai 
stângace şi mai rudimentare faţă de cele fizice (specializate şi antrenate în realizarea acţiunilor 
fizice). 

INFO: B.P.Haşdeu, citându-l pe Despine, relevă unele fapte realizate de somnambuli, care 

demonstrează starea de conştiinţă astrală. Astfel, somnambulul: 
poate citi dintr-o carte acoperită, 
poate indica ora unui ceasornic închis într-o cutie, 
poate vorbi o limbă străină pe care nu o cunoaşte, 

poate dezbate cu siguranţă probleme ştiinţifice despre care în stare de veghe nu are idee. 

INFO: Activitatea neuro-motoare a măduvei spinării este inhibată pe parcursul viselor, ceea ce 

ne împiedică să ne mişcăm chiar şi în visele cele mai animate (probabil ca o măsură de protecţie). 
Acest lucru nu se întâmplă la somnambuli... 

Transa hipnotică diferă de somnambulism prin faptul că este provocată şi dirijată din 
exterior, de către o terţă persoană. Se poate folosi pentru a extrage din astral informaţii uitate, 
neconştientizate vreodată, ascunse în profunzimile cauzale (karmice) sau cu totul inedite. Se mai 
foloseşte şi pentru a realiza acţiuni fizice comandate (gen spectacol de circ) sau pentru a obţine 
stări cataleptice ale trupului (prin angrenarea unor energii astrale şi eterice). Dacă hipnotizatorul 
doreşte ca pacientul să-şi amintească experienţa peste un anumit timp, îi dă comanda post- 
hipnotică de a-şi reaminti. Aceasta este un program inclus în memoria astrală, Conştiinţa astrală 
având grijă să transfere în memoria fizică informaţia la momentul potrivit. 

INFO: Apariţia în hipnoză a unei ALTE conştiinţe decât cea obişnuită a fost pusă în evidenţă 
experimental, fiind numită de psihologul Hilgard „observatorul ascuns”. Este de subliniat că apare un 
factor CONŞTIENT nou, ceea ce este cu totul altceva decât o secvenţă de comenzi automate 
inconştiente, cum încă se mai presupune! 

«...la multe persoane hipnotizate, o parte a minţii care nu se află sub control conştient pare să 
urmărească experienţa persoanei la un nivel global... Metafora “observatorului ascuns” se referă la 
o structură mentală care monitorizează tot ce se întâmplă, inclusiv faptul că persoana hipnotizată nu 
este conştientă că percepe... Hilgard şi colaboratorii au comparat acest fenomen cu experienţele 
cotidiene, în care un individ îşi împarte atenţia simultan între două sarcini: condusul unei maşini şi 
conversaţia concomitentă.» [7, pag. 303] 

Comentariu: Trebuie totuşi să adăugăm că această simplă analogie nu explică fenomenul în 
sine, care are implicaţii mult mai profunde. Nu este vorba de două acţiuni simultane ale aceleiaşi 
structuri mintale, ci de două structuri diferite. Hilgard descrie experienţe în care, pacientul fiind 
sugestionat hipnotic că nu poate auzi nimic, cercetătorul discuta şi cerea referinţe de la «partea din 
tine care m-a ascultat înainte şi a executat comanda pe care i-am dat-o...» - acel martor detaşat al 
evenimentelor, care, în experienţa anterioară, declanşase acţiunea comandată de hipnotizator, deşi 
subiectul era complet sugestionat să nu audă absolut nimic din ceea ce se vorbea în cameră (lucru 
verificat de asistenţi). Este clară confirmarea existenţei celor două Conştiinţe diferite: cea fizică şi 
cea astrală. 


OBSERVAŢIE: DESPRE OROLOGIUL BIOLOGIC 

Unele persoane reuşesc, zile şi săptămâni la rând, să se trezească la aceeaşi oră şi minut, cu 
o precizie care îi cam pune pe gânduri. Ele pun acest fapt pe seama "obişnuinţei", a "programării 
subconştientului", a "orologiului biologic"... Aceste expresii sunt simple etichete ale unui fapt 
enigmatic, pe care nu-l lămuresc deloc. O încercare de explicare ştiinţifică a acestui fenomen, 
bazată pe paradigma neuro-biologică, menţionează, la modul general, ciclicităţile omniprezente în 
viaţa biologică, începând cu ritmul circadian şi terminând cu marele ciclu al vieţii, ce se încheie la 
bătrâneţe, afirmându-se că "totul este înscris în gene" (adică are o cauzalitate internă, de parcă 
genele ar conţine şi un sui-generis cristal de cuarţ care "bate secunda"). In legătură cu problema 
pusă, de evaluare a orei exacte de către creier, se presupune că creierul ar face o legătură 

automată între un eveniment biologic ori microbiologic şi ora primei sale apariţii. Astfel, a doua zi, 
creierul dă un semnal puternic la reluarea evenimentului intern, care apare la aceeaşi oră indicată de 
ceas. Aparent logică, această explicaţie implică însă nişte condiţii riguroase imposibil de respectat, 
pe care le vom detalia în cele ce urmează. 

1. In primul rând, se cere ca aceleaşi evenimente interne, biologice să apară la exact aceeaşi 
oră. Pentru aceasta ar fi nevoie de o sincronizare a orologiului biologic (cel puţin la fiecare 24 de 
ore) cu un "ceas natural", extern, un reper temporal. Chestiunea depăşeşte cadrul paradigmei neuro- 
biologice, deoarece intră în discuţie factorii cosmici (în principal rotirea Pământului în jurul axei 
proprii şi poziţia Soarelui pe cer). In plus, nu s-a descoperit nici un fenomen natural, exterior cu 
care să se coreleze - cu exactitate matematică şi independent de alţi factori - vreun fenomen 
organic. Putem totuşi aminti influenţa luminii asupra unor glande şi secreţii endocrine, dar 
cantitatea de lumină este variabilă de la o zi la alta şi nu poate intra în calcul pentru determinarea 
orei exacte. Singurul reper orar exact este poziţia Soarelui (sau a altor astre) pe cer. 

2. In al doilea rând, se cere ca succesiunea şi durata presupuselor serii de fenomene 
biologice să fie riguros aceleaşi de la o zi la alta. Mai mult, pentru a avea o precizie de minut, este 
necesar ca fenomenul declanşator să dureze un minut sau chiar mai puţin. Din păcate pentru 
susţinătorii acestei explicaţii şubrede, nu se cunosc fenomene biologice care să îndeplinească 
această condiţie. 

Este evident că problema nu poate fi rezolvată în cadrul paradigmei neuro-biologice. O 
posibilă ieşire din acest impas ar fi admiterea unei sincronizări a presupusului "orologiu biologic", 
clipă de clipă, cu poziţia relativă a Soarelui faţă de meridianul terestru pe care ne găsim. O 
asemenea legătură se face în plan astral. Putem astfel să explicăm uşor mecanismul "orologiului 
biologic", care ar fi doar un rezonator al poziţiilor şi energiilor de moment ale Soarelui. Toate 
fenomenele interne legate de ora exactă (inclusiv trezirea la aceeaşi oră dimineaţa) se raportează 
la influenţele subtile astrale. Subliniem că astfel de influenţe temporale ale Soarelui nu sunt încă 
explicate nici de astronomie, nici de fizica cerească, ci doar de teoria esoterică, ce menţionează 
influxurile specifice de energie subtilă astrală, cu diverse influenţe asupra vieţii pe Terra. Prin 
urmare, deducem lesne, pe baza modelului psihicului, că mintea astrală este interfaţa prin care 
primim semnale legate de ora astrală exactă. Iar mintea astrală semnalizează minţii fizice 
momentul când o acţiune specif ică trebuie executată. 

In concluzie, mintea astrală este cea care ne trezeşte la ora la care ne-am propus. Aceasta 
este şi explicaţia pentru ghicirea spontană, cu alte ocazii, a orei exacte. Mai mult însă, ţinând cont 
de performanţele obţinute în starea de hipnoză sau de somnambulism, o explicaţie şi mai simplă ar 
fi aceea că mintea astrală are chiar posibilitatea de a "citi" cadranul ceasului de lângă noi (sau să 
observe alte întâmplări invizibile cu rol declanşator) şi să ne atenţioneze la momentele critice 
prestabilite. Aici nu ar fi vorba de o sincronizare cu evenimente cosmice, ci de observarea unor 
evenimente create de om (cum sunt şi mersul acelor ceasului sau alte indicatoare electronice, ori 
chiar acţiuni ale unor terţe persoane, de care nu suntem informaţi prin cele cinci simţuri fizice). 

Tot în astral se înmagazinează comenzile pe care le dăm prin autosugestie (repetare 
insistentă), pentru a ne fi retrimise ulterior. în starea hipnotică sugestia este mult mai puternică, 
pentru că se adresează direct Conştiinţei fizice ajunse la nivel astral, ca vibraţie. 

INFO: Atunci când se provoacă un somn hipnotic, el se poate transforma în somn natural dacă 

se întrerupe sau slăbeşte legătura dintre hipnotizator şi hipnotizat. Se poate trece şi invers: de la 
somnul natural la somnul hipnotic. Un astfel de caz se poate manifesta şi atunci când omul vorbeşte 
în somn şi îi sunt adresate întrebări pe un ton potrivit şi legate de conţinutul visului. Dacă cel care 
doarme răspunde, somnul natural se transformă în somn hipnotic şi se acţionează prin sugestie. în 
felul acesta, se poate recurge la sugestia hipnotică în scopul înlăturării unor deprinderi şi înclinaţii 
negative din comportamentul copiilor. Unii bolnavi pot fi învăţaţi să se autohipnotizeze în aşa fel 
încât, atunci când se apropie criza, să-şi provoace o stare de hipnoză. Spre exemplu, bolnavii de 

astm, când ştiu că se apropie criza, îşi provoacă un somn hipnotic, iar în această stare criza de 

sufocare nu mai are loc şi bolnavul se trezeşte automat (după circa un sfert de oră). 

Trebuie să reţinem că nu se manipulează Conştiinţa astrală, care are propria ei autonomie, ci 
Conştiinţa fizico-eterică, ajunsă la nivelul vibraţional astral. Dificultatea obiectivă de a fi 
hipnotizat se explică deci prin greutatea de a-ţi ridica vibraţia Conştiinţei. Cea subiectivă constă 
în respingerea ideii de a fi hipnotizat, prin angrenarea voinţei. Marii hipnotişti recunosc că au o 
deosebită putere a magnetismului propriu, supunând voinţa hipnotizatului prin includerea 
corpului său astral în corpul astral extins al maestrului. în acel moment, dedublarea Conştiinţei 
fizice (ieşirea lejeră din alinierea cu trupul) se va face imediat, la comanda exterioară, voinţa 
proprie fiind supusă voinţei mai puternice. în şedinţele de hipnoză terapeutică se solicită 
acceptul pacientului pentru efectuarea experimentului. 

OBSERVAŢIE: Prin contrast cu hipnoza benefică, unii iniţiaţi nu au nevoie să fie prezenţi în 

camera de experienţă, astralul lor putând călători la o oarecare distanţă şi influenţa voinţa omului 
conform intenţiilor sale de manipulare psihică. Totuşi, este nevoie de o oarecare acomodare şi 
cunoaştere reciprocă înaintea unei asemenea acţiuni de „hipnoză" agresivă (fără acceptul victimei). 
De fapt, în acest caz, nu se realizează o „adormire" a Conştiinţei (respectiv ridicarea vibraţiei sale), 
ci numai inducerea unei idei-forţă nu doar la nivel mintal (informativ), ci şi la nivel voliţional (de 
comandă), care reclamă realizarea urgentă şi fără comentarii a comenzii ordonate mental de către 
magician, ca şi cum ar fi propria idee a victimei. Aceasta ar fi un tip de telepatie, însoţită însă şi de 
subjugarea subtilă a voinţei. 

Asemenea trăiri paroxistice manifestă şi unii bolnavi psihic, care mărturisesc să se simt 
siliţi de entităţi invizibile să facă anumite acţiuni, cu care în mod explicit nu sunt de acord... In 
cazul lor, prin slăbirea capacităţii de control al canalului telepatic, deschis la ei în mod spontan sau 
provocat, diverse entităţi răuvoitoare le impun telepatic nu numai anumite idei, ci ajung chiar să le 
subjuge voinţa, deşi sunt cazuri foarte rare. Omul poate şi trebuie să-şi folosească voinţa pentru a 
bloca şi neglija aceste influenţe exterioare, însă cei care s-au îmbolnăvit psihic au fost prea curioşi 
şi s-au obişnuit prea mult cu ascultarea acelor „voci" din lumea astrală. Fiind atât o dependenţă, cât 
şi o boală funcţională psihică (sau chiar organică cerebrală), este destul de greu de vindecat. 

Sunt cunoscute în literatură, şi prin relatările martorilor oculari, fenomenele de hipnoză în 
masă realizate de fakiri indieni în spectacole de circ. De referinţă este fenomenul de creştere a 
unui arbore de la sămânţă până la fruct, în decurs de câteva minute, chiar în faţa audienţei. Deşi 
este imposibil de crezut, toţi spectatorii văd cum din pământ răsare o tulpină care creşte, se 
îngroaşă, înverzeşte, înfloreşte şi dă fruct, ca apoi să reia parcursul invers, până când dispare de 
unde a apărut. Cunoaştem relatarea unui român din perioada interbelică ce a participat la o astfel 
de şedinţă în India, care fiind pus în temă, totuşi nu reuşea să se sustragă iluziei, deşi se pişcă de 
mână şi se concentra pentru a nu se supune sugestiei fakimlui. Camerele de luat vederi nu 
înregistrează nimic din ce „văd” spectatorii, ceea ce confirmă că este o iluzie perfectă. Cum 
putem explica acest fenomen paranormal (abilitate controlată)? 

OBSERVAŢIE: Prin analogie şi la o analiză mai profundă, chiar şi teatrul este o formă de hipnoză în 
masă (autoindusă). Aici, actorul joacă rolul hipnotizatorului, iar convenţiile scenice, asumate de 
spectatorul-hipnotizat, trasează cadrul realităţii fictive. 

Fakirul are puterea de a vizualiza pe ecranul său mental tot parcursul creşterii şi descreşterii 
arborelui, în detaliu. După cum se ştie, reprezentarea mentală se face în planul astral, specializat 
în operarea cu imagini, mai precis, cu ajutorul Minţii astrale. în acelaşi timp, fakirul îşi extinde 
corpul astral pe raza întregii audienţe, înglobând corpurile astrale ale tuturor. Similar cu 
fenomenul inducţiei hipnotice, voinţa fakirului impune tuturor Minţilor astrale din spaţiul 

respectiv să „vadă” ceea ce el vizualizează. Tehnic vorbind, la organele de simţ astrale 
( jnanendriyas ) spectatorilor ajung informaţiile emise cu o mare forţă de către fakir în planul 
astral. Această iluzie se suprapune perfect cu senzaţiile fizice obişnuite primite de spectator. 
Explicăm aceasta prin faptul că Mintea fizică primeşte simultan informaţii pe canalele 
senzoriale fizice comune, dar şi de la Mintea astrală, ambele tipuri de informaţii amestecându- 
se, în acest caz, la nivelul Minţii fizice intr-un mod cât se poate de coerent, precum intr-un trucaj 
cinematografic. 

OBSERVAŢIE: Ar fi interesant de realizat studiul creierului pentru următoarele trei situaţii: 
percepţie extrasenzorială, somnambulism şi hipnoză colectivă. Conform modelului nostru, în toate 
trei este angrenat acelaşi mecanism de obţinere a informaţiilor senzoriale tipic astrale. In cazul 
hipnozei în masă, fakirul induce un gând (concentrându-se perfect pe vizualizarea creşterii 
arborelui, pe ecranul său mental), care e considerată senzaţie fizică de către Conştiinţa 
spectatorului, dar Mintea şi creierul o tratează ca pe o elaborare psihică. La fel şi în celelalte două 
cazuri. IPOTEZA noastră este deci următoarea: chiar dacă senzaţiile sunt legate parţial şi de planul 
fizic, ele vin mai ales pe un canal îndeobşte folosit pentru elaborările psihomentale (de la Mintea 
astrală). Dovada experimentală a acestei ipoteze s-ar putea obţine prin detectarea activităţii 
creierului în timpul acestor trei situaţii. Ar trebui ca, în fiecare dintre cele trei cazuri, creierul să 
activeze, pe lângă ariile senzorio-motorii obişnuite simţurilor fizice, cu preponderenţă ariile 
asociative. 

Dedublarea (proiecţia conştientă astrală) este un fenomen paranormal spectaculos pentru 
subiectul care o experimentează. Practic, este o „moarte” în avanpremieră. în timp ce Conştiinţa 
fizică se află într-o stare vibratorie înaltă (de nivel astral), Mintea îşi trimite un „robot” în planul 
astral cu scopul explorării acestuia. Robotul este alcătuit dintr-o parte a minţii „de rezervă”, 
nefolosită în mod uzual, însoţită şi comandată de o mică parte a perispiritului, detaşat în acest 
scop. Legătura dintre „robot” şi Psihic este realizată printr-o „fir” energetic foarte subţire şi 
extensibil (numită în esoterism şi „cordon de argint”), care transmite informaţiile în ambele 
sensuri. Dacă Spiritul rămâne în corp, atunci omul poate relata ceea ce se întâmplă în timp real. 
Dacă Spiritul însoţeşte „robotul” astral, atunci omul zace ca intr-un somn letargic, dar Conştiinţa 
sa este trează şi va putea relata la întoarcerea Spiritului din călătorie tot ceea ce a experimentat. 
Prin urmare, în acest caz, diferenţa faţă de ceea ce se întâmplă în somnul obişnuit (când Spiritul 
părăseşte corpul, către alte planuri subtile) este că, de data aceasta, Conştiinţa fizică este cât se 
poate de activă şi participă integral la experienţele Spiritului, reuşind şi memorarea lor perfectă. 
Performanţa este posibilă numai dacă ea îşi rafinează vibraţiile către cele astrale. 

INFO: Se cunosc cel puţin trei forme diferite de dedublare: 

«DEDUBLAREA ETERICĂ se produce atunci când îţi trimiţi componenta rarefiată în planul eteric şi 
discuţi cu oameni vii ai prezentului, participi la acţiunile lor. Dar acţiunile tale sunt iluzorii, căci tu nu eşti 
omul în carne şi oase, ci doar o fantomă, asemenea fantomelor morţilor, adică a spiritelor dezîncarnate. 

DEDUBLAREA ASTRALĂ se produce când pătrunzi în astral şi ai acces la Akasha (memoria astrală). 
Atunci nu poţi participa la nici o acţiune, eşti spectatorul unor clişee fotografice care se succed, sau vezi 
scurte filme, făcute de particule astrale specializate în înregistrări de durată. 

ASTRALUL este o lume constituită din particule pe care sunt imprimate imagini. Cine pătrunde în 
astral cu dublura, sau doar cu mintea, are acces la o parte din imagini pe traseul urmat. Se spune că 
“omul vede cu ochii minţii”. Fiecare particulă a astralului, oricât de mică şi de fină ar fi ea, este un aparat 
de fotografiat, astfel încât tot ce se întâmplă pe Pământ sau în universul nostru stelar este “fotografiat” în 
astral. Ceea ce vezi când pătrunzi în astral reprezintă imagini şi fapte petrecute oricând în trecut şi 
oriunde în prezent. Despre viitor se pot obţine informaţii prin deducţie, prin declanşarea unui mecanism 
automat şi instantaneu care revelează ipoteze despre fapte şi situaţii viitoare, dar sunt doar variante, 
doar probabilităţi despre ceea ce se va întâmpla. 

DEDUBLAREA MENTALĂ se produce trimiţându-ţi mintea de rezervă în locuri mult mai rafinate decât 
prin dedublare astrală sau eterică. Trimiterea dublului eteric este dependentă de cantitatea de energie 
eterică de care dispui. în schimb, prin meditaţii speciale, poţi ajunge mental oriunde doreşti, cu un 

consum mai mic de energie, depinzând doar de agerimea minţii tale şi de cantitatea de energie de care 
dispune creierul.» 

[www. spiritus.ro/SPIRITISM/yogananda-_spirit,_minte.htm] 


4.4. MINTEA, ÎN STAREA EI NORMALĂ 

Cu explicaţiile din paragrafele anterioare ne-am apropiat de înţelegerea modului în care 
mintea omului poate opera în mod obişnuit cu informaţii diferite, venite simultan de pe cele trei 
paliere vibraţionale (eteric, astral, mentalo-cauzal). Este evident că existenţa celor trei paliere 
psihice are un rost bine definit, pe care l-am descrie ca fiind tocmai accesul la informaţii cât se 
poate de diferite, menite să ajute omul în vieţuirea şi devenirea sa. Informaţiile ajung la minte în 
acelaşi timp prin organele de simţ fizice, astrale şi mentalo-cauzale. Aici se combină intr-un 
mod miraculos, realizând o perspectivă unitară asupra realităţii. Am putea face o analogie cu 
suprapunerea celor trei culori de bază (roşu, verde şi albastru), care oferă toată gama de culori 
posibile. Tot aşa, suprapunerea informaţiilor venite pe cele trei canale mentale oferă omului 
toată gama combinatorică posibilă de percepţii, acţiuni, afecte, gânduri. La animale lipseşte 
canalul mentalo-cauzal, deci viaţa lor este mult mai săracă în informaţii. 

Acţiunile omului se manifestă, şi ele, pe cele trei canale: fizic (somatic şi vegetativ), astral 
(emisia de afecte şi gânduri prin imagini) şi mentalo-cauzal (emisia de gânduri fără imagini sau 
cuvinte, raţionamente abstracte). Desigur că înainte de a fi emise, gândurile şi afectele sunt întâi 
elaborate şi prelucrate la nivel pur mintal, prin ceea ce am numit „mintea operativă” - manas. 

Figura 4.7 arată schema informaţională a psihicului uman. 



Fig. 4.7. Cele 3 circuite informaţionale principale din psihicul uman 

Vom departaja modul de acţiune al minţii în două tipuri total distincte: primul tip, în stare de 
veghe, al doilea, în somn şi celelalte stări modificate de conştiinţă. 


4.4.1. STAREA DE VEGHE 

Starea de veghe este cea pentru care a fost proiectată mintea să opereze în mod normal. 
Acum este prezent în corp şi Spiritul, numai el putând realiza sinergia celor trei compartimente 
psihice (fizico-eteric, astral, mentalo-cauzal). în somn, deci în lipsa Spiritului, cele trei 
compartimente funcţionează separat, în alt regim, după cum am văzut deja în explicaţiile de mai 
sus. 

Ştiinţa curentă şi simţul comun consideră că informaţiile sunt transmise omului prin cele 
două forme de semnalizare - non-verbal (gestual, mimic) şi verbal (cuvinte scrise şi vorbite) - 
vezi şi cap. 4.1.3. Acesta este doar o jumătate de adevăr. Mai există şi alte forme de transmitere. 

Aşa după cum am mai spus, afectele (emoţiile) se transmit direct, energetic („prin aer”, dacă 
se poate spune astfel), între minţile şi corpurile astrale. Tot prin astral se transmit şi gândurile în 
imagini şi cuvinte, fenomen cunoscut sub numele de telepatie. Diferenţa între telepatie şi 
transmiterea obişnuită este următoarea: în telepatie, se trimit focalizat distal numai informaţii 
astrale (de obicei), pe când în starea de veghe obişnuită, primim însumate de la realitatea 
proximală semnale fizice (vizuale, auditive etc), semnale astrale (afecte ce însoţesc gândurile 
concrete, altfel spus: semnale ideo-afective) şi semnale pur mentale (gânduri fără cuvinte sau 
imagini), care se combină într-o percepţie unică, fizico-ideo-afectivă. De cele mai multe ori, 
semnalele fizice sunt mult mai pregnante decât cele telepatice, şi de aceea realitatea fizică 
imediată este percepută mult mai intens, noi putând să neglijăm sugestiile mai slabe ale zonelor 
vibraţionale superioare. Dezvoltarea sensibilităţii extrasenzoriale este o metodă de amplificare a 
semnalelor astrale, fără însă a diminua receptivitatea la stimulii fizici obişnuiţi. Toate cele cinci 
senzaţii (vizuale, auditive, tactile, olfactive şi gustative), dar şi altele greu de descris, sunt 
prezente în corpul astral, dar cu o intensitate mai mare decât în planul fizic. în urma 
antrenamentelor de percepţie extrasenzorială, ne putem extinde corpul astral la dorinţă, de 
exemplu până la marginile camerei, şi să obţinem senzaţii specifice oricărui loc din spaţiu atins 
sau înglobat de corpul astral. Acest antrenament specific amplifică atenţia pe care Conştiinţa 
fizică le-o acordă simţurilor astrale. Tehnic vorbind, semnalele primite exclusiv astral (aşa cum 
sunt şi semnalele telepatice) sunt amplificate şi direcţionate către Conştiinţa fizică. 

Dar de ce nu putem recepţiona în mod natural aceste semnale? Se pare că, iniţial, omul 
putea face aceasta, dar cu trecerea epocilor, canalul de comunicare dintre palierul astral şi cel 
eteric s-a „îmbâcsit” prin nefolosire, pe măsură ce omul s-a orientat mai mult către senzaţiile 
fizice. Numai o analiză de profunzime poate lămuri această problemă, şi mai ales cum 
funcţionează metodele de reconectare a Conştiinţei fizice la zona astrală. 

Simţurile astrale percep aceleaşi senzaţii percepute şi fizic sau alte tipuri de senzaţii? Şi 
unele, şi celelalte. Este posibil ca, prin extinderea conştienţei astrale, să receptăm la distanţă 
aceleaşi senzaţii pe care le-am percepe fizic, dacă ne-am afla chiar în locul respectiv. Aceasta, 
deoarece sursele semnalelor adresate simţurilor fizice au o componentă, o replică astrală. După 
cum este posibil ca senzaţiile astrale să fie cu totul originale, chiar nemaiîntâlnite, pentru că 
universul astral este mult mai bogat în experienţe senzoriale decât cel fizic. 

OBSERVAŢIE: Auzul astral este activ la orice om, chiar în stare de veghe. Cu toţii am avut 

măcar o dată ocazia să mergem într-un loc unde era atâta linişte de „ne ţiuiau urechile". Nu despre 
zgomotele cauzate de afecţiunile urechii vorbim acum. Ne referim la acele sunete de frecvenţă 
foarte ridicată şi de o consistenţă asemenea unui „bloc sonor" pe care le putem sesizaîn minte, fără 
aportul auzului fizic, sunete de mai multe feluri, apărând în una sau mai multe zone ale creierului, 
care cresc în intensitate dacă le dăm atenţie. Este descrierea sumară a sunetelor astrale pe care le 
putem recepta dacă este linişte, preferabil dimineaţa, când creierul este mai odihnit. Pe acest fapt 
se întemeiază tehnica yoghină secretă numită Nada (sau Laya) -yoga, care ne învaţă să amplificăm 
un astfel de sunet subtil, ales cu atenţie dintre multele sunete similare. Aceste sunete subtile sunt 
energiile astrale care ne înconjoară în fiecare moment. 

Mirosul astral este foarte dezvoltat la câini, explicând capacitatea lor de a detecta în aer 
concentraţii infinitezimale de particule individualizate. Acelaşi raţionament se aplică homeopatiei, 
care produce efecte datorită particulelor eterice din soluţie, efecte altfel inexplicabile, 
concentraţia fizică de particule active fiind practic zero. 

Receptarea simultană a semnalelor pe cele trei canale (fizico-eteric, astral, mentalo-cauzal) 
nu se poate face decât în prezenţa Spiritului, care catalizează acest mecanism. Este un mecanism 

de tip holografic, pentru că, odată intrate pe unul dintre canale (de exemplu, o emoţie, prin 
canalul astral), semnalele se reflectă automat şi pe celelalte două canale (fig.4.8). Astfel, toate 
cele trei Conştiinţe au acces la aceleaşi informaţii. Există, probabil, diferenţe între modul în care 
le sunt prezentate aceleaşi informaţii, în funcţie de vibraţia specifică. De exemplu, afectele sunt 
receptate de Conştiinţa astrală mult mai intens decât de cea fizico-eterică, sau ideile abstracte 
sunt primite mult mai clar de către Conştiinţa mentalo-cauzală, faţă de cea fizico-eterică. în 
schimb, Conştiinţa fizico-eterică operează mult mai bine cu informaţiile senzorio-motorii ale 
corpului fizic, dar operarea cu idei rafinate este oarecum bruiată de densitatea sa materială mai 


mare. 

Reflectarea holografică a stimulilor pe fiecare palier vibraţional. 

Formele geometrice necolorate reprezintă reflectări de pe celelalte paliere, 
iar cea colorată, stimulul propriu pianului respectiv. 


Fig.4.8. Procesarea paralelă şi diferenţială a stimulilor de către mintea treimică. 

Fiecare nivel are propria imagine în celelalte niveluri. 

Informaţiile se reflectă şi se procesează simultan pe toate nivelurile. 

Este lesne de înţeles că, în primul rând, Mintea treimică este cea care operează sinergie, 
pentru că aici intră semnalele externe, prin jnanendriyas. Mintea combină semnalele de pe cele 
trei canale şi le prezintă separat celor trei Conştiinţe. Totodată, Mintea poate elabora 
raţionamente, reprezentări proprii şi poate da comenzi motorii organelor fizice. 

NOTĂ: Astfel putem explica faptul că putem primi aceeaşi idee fie citind-o pe hârtie, fie direct 
telepatic. în primul caz, semnele grafice sunt receptate la nivel fizic, dar sunt interpretate la nivel 
mental (prin reflecţie holografică). în al doilea caz, informaţia ajunge direct la mintea abstractă. 

Acceptând că Mintea funcţionează unitar, oare ar putea veni simultan (sau alternativ) de la 
cele trei Conştiinţe comenzi diferite sau contradictorii? Ei bine, nu. In starea de veghe, cel care 
dă comenzile este Spiritul, pe toate cele trei canale. Integrarea semnalelor de intrare şi ieşire din 
sistem este făcută de Spirit. Tocmai de aceea spuneam că în timpul somnului, când Spiritul 
lipseşte, integrarea nu mai este posibilă şi cele trei paliere funcţionează relativ autonom, dar 
limitat, tocmai pentru a nu apare confuzii. 

Aminteam mai sus de funcţionarea subconştientului şi inconştientului (Preconştiinţa), care 
ajută la luarea deciziilor rapide în situaţii urgente sau neimportante. în acest caz putem spune că 
informaţia nu mai ajunge la Spirit, fiindcă nu ajunge nici măcar la Conştiinţă. Cum se face 
integrarea celor trei Preconştiinţe într-o singură unitate? La fel de misterios cum se face şi 
integrarea Minţii treimice într-o singură unitate operativă. De fapt, Preconştiinţa este o parte a 
Minţii, o creaţie din acelaşi „material”. Se pare că există un fel de reflectare reciprocă a celor 
trei paliere, care este diminuată în timpul somnului, dar este realizată perfect în timpul stării de 
veghe. Putem să numim acesta principiul reflectării holografice a fiecărui plan în celelalte. 

OBSERVAŢIE: Acelaşi principiu al reflectării holografice se regăseşte în reflexoterapie, unde se 
afirmă că talpa piciorului, mâna sau pavilionul urechii sunt zone în care se reflectă întregul 
organism. 

ADN-ul poartă în fiecare celulă a organismului informaţiile despre întregul corp. 

In gândirea esoterică, acesta este un principiu cunoscut de mii de ani. Teoria chakrelor 
susţine că fiecare din cele 7 chakre principale are o proiecţie în celelalte 6. 

Tot aşa, se vorbeşte despre microcosmosul uman, care este o proiecţie a macrocosmosului, 
în om putând găsi zone de rezonanţă cu toate sferele de influenţă din univers. Pe frontonul 
templului de la Delphi scria „Cunoaşte-te pe tine însuţi şi vei cunoaşte universul". 

Principiul holografic este prezent în multe curente filozofice trecute şi actuale (şi în 
mecanica cuantică), unde se spune că fiecare fiinţă şi eveniment are repercusiuni asupra tuturor 
celorlalte din univers, pentru că toate finţele sunt legate între ele printr-o reţea invizibilă subtilă 
(tantra, sanscr.), sensibilă la toate influenţele venite de pretutindeni. In acest sens, totul este 
legat de tot. 

Reflectarea holografică este evidentă în transmiterea, prin corpul calos, a conţinuturilor 
informaţionale dintr-o emisferă într-alta. La fiecare nouă informaţie primită de o emisferă, se face 
o replicare, o copie şi în cealaltă emisferă, pentru a integra experienţele din cele două emisfere. 


4.4.2. STAREA DE SOMN 

Odată ce survine somnul, Spiritul pleacă de lângă trup, călătorind în zonele (de obicei 
astrale) în care doreşte şi are acces. El îşi păstrează legătura cu psihicul prin aşa-zisul „cordon de 
argint”, un fir fluidic subtil, prin care comunică în permanenţă cu Conştiinţa treimică. în situaţii 
de urgenţă, de trezire bruscă, Spiritul este informat că trebuie să revină rapid în trup, ceea ce se 
şi întâmplă. Conştiinţa fizică are mai mult rolul de a monitoriza discret evenimentele din 
mediul fizic extern şi cele ale funcţionării normale ale corpului fizic. Când apar pericole sau 
situaţii urgente, Conştiinţa fizică dă alarma, iar Spiritul revine instantaneu pentru a controla 
situaţia. Un rol esenţial al Conştiinţei este protecţia pe timpul somnului împotriva eventualelor 
spirite răuvoitoare, inferioare, care ar dori să ia în posesie corpul părăsit de proprietarul său de 
drept. 

Este clar că, în lipsa Spiritului, Conştiinţa nu ar putea rezolva singură orice situaţie apărută. 
Funcţionarea sa parţială este exprimată cel mai clar în starea de vis, când primeşte informaţii de 
la Mintea astrală şi dovedeşte o inerţie totală. în somn, percepţia realităţii nu mai funcţionează 
unitar, senzaţiile fizice se pot amesteca în vis, fără a fi discriminate de unde au apărut, ele 
determinând eventual cursul visului. Prin urmare, Conştiinţa fizică este prizoniera semnalelor 
prezentate ei de Mintea fizico-eterică: un melanj de senzaţii fizice şi informaţii de la Mintea 
astrală. înţelegem astfel că, în somn şi vis, Mintea fizico-eterică nu se mai amestecă în 
elaborările Minţii Astrale, ci le primeşte pasiv, dar le poate preschimba aleatoriu, înainte de a le 
prezenta Conştiinţei fizice. 

în timpul somnului profund, electroencefalogramele indică o mai slabă activitate cerebrală. 
O excepţie este starea de vis, când semnalele electrice sunt puternice, arătând că - paradoxal - 
Mintea fizică funcţionează intens, de parcă ar fi vigilă. Care ar fi cauza? 

1) Lipsind Spiritul, cele trei Minţi funcţionează autonom, iar cea astrală trimite semnale către 
cea fizică periodic (la intervale de circa 90 de minute). Sunt indicaţii şi informaţii provenite 
de la Spiritul plecat în călătorie astrală, trimise Conştiinţei astrale, care are rolul de a le 
prelucra simbolic pe înţelesul celei fizice. 

NOTĂ: Conştiinţa astrală are posibilitatea teoretică să trimită informaţii Conştiinţei fizice şi în 
timpul stării de veghe sau în somnul fără vise. Totuşi, se pare că perioada optimă de comunicare este 
pe timpul visului - mai exact: visul denotă că se produce comunicarea. Probabil că pe timpul stării de 
veghe Mintea fizică este prea tulburată de contactul cu realitatea fizică brută. 

2) Conştiinţa fizică este ocupată exclusiv cu trăirea visului, considerat drept realitate. Aceasta 
este una dintre limitele evidente ale percepţiei unilaterale ale Conştiinţei fizice, care, în vis, 
nu poate face diferenţa dintre semnalele venite prin indriyas fizice şi cele imaginate 
( imaginaţia ar fi aici o primire pasivă a informaţiilor astrale, astralul fiind specializat în 
operarea cu imagini). Numai prezenţa Spiritului aduce o percepţie clară şi integrală a 
realităţii exterioare. Fără el, fiecare Conştiinţă are o viziune parţială, trunchiată şi 
neputincioasă în adaptarea omului la mediu. 

OBSERVAŢIE: Orbii din naştere nu pot vedea imagini în vis, ci folosesc celelalte simţuri valide, 
mai ales auzul. Indică aceasta că le este blocat canalul vizual chiar din zona astrală, care nu le poate 
trimite imagini (din astral) nici măcar în vis? Sau indică faptul că visele folosesc numai materialul 
senzorial disponibil în stare de veghe? 

Psihologia arată că somnul fără vise odihneşte mai ales trupul, iar cel cu vise mai ales 
creierul [1, p.294]. Acest lucru poate fi explicat astfel: 

în timpul visului se produce un transfer de info-energie din astral către fizico-eteric, care 
energizează psihicul fizic. în timpul somnului, în general, corpul eteric se desprinde uşor din 
alinierea cu corpul fizic, realimentându-se singur din eterul înconjurător cu energie proaspătă. 
Acesta este unul din rolurile foarte importante ale somnului - refacerea energiei consumate 
peste zi. însă, aşa cum au demonstrat experimentele, privarea omului de vise este la fel, ba chiar 
mai dăunătoare, fiindcă nu permite în special creierului şi minţii să fie energizate. 

INFO: Ca urmare a privării de somn (mai ales privarea de vise), organismul recuperează ulterior 
prin perioade de somn cu vise mai lungi şi mai intense. Aceasta ar fi explicaţia neurologică a fazelor 
halucinatorii ale creierului obosit, în proces de recuperare (visele prea intense, chiar cu ochii 
deschişi)... 

3) Conştiinţa fizică nu reuşeşte să engrameze trăirile onirice în memoria de lungă durată. Ele se 
menţin o durată scurtă, timp în care, dacă nu sunt conştientizate în stare de veghe sau 
semiveghe, nu mai pot fi recuperate. Este clară şi aici neputinţa Conştiinţei şi Minţii fizice de 
a impregna memoria de lungă durată cu amintiri, atâta vreme cât Spiritul nu este prezent. Se 

poate spune că, pentru Conştiinţa fizică, somnul şi mai ales visul este o succesiune de stări 
fără legătură între ele, lipsind continuitatea experienţei personale. Conştiinţa este aceeaşi, 
identitatea se păstrează ca Ego, dar nu şi legătura cu trecutul, care devine aleatorie şi vagă. 
Chiar şi reamintirea este un proces incontrolabil de către Conştiinţă, în starea de vis. 

OBSERVAŢIE: Vorbind de memorie, cercetările psihologilor menţionează că visul facilitează 
formarea memoriei de lungă durată a informaţiei câştigate în starea de veghe, mai ales a 
materialelor care au o încărcătură afectivă - observăm că apare iarăşi legătura cu afectele, deci cu 
planul astral! [1, p.294]. 

Se consideră că somnul fără vise este relativ mai recent achiziţionat pe scară filogenetică, iar 
cel cu vise constituie o formă atavică, foarte necesară vieţii, în legătură cu porţiunile străvechi 
ale creierului. Corpul astral, de asemenea, este o achiziţie mai veche decât cel mental, lată încă o 
corelaţie indirectă între vis şi astral. 

în învăţăturile yoghine se spune că starea de vis corespunde lumii astrale, iar starea de somn 
profund corespunde lumii mentalo-cauzale, ceea ce confirmă ierarhizarea filogenetică 
descoperită de savanţii occidentali. 

INFO: Paramahamsa Yogananda, un mare yoghin contemporan, relata următoarele: «Azi-noapte 
am experimentat intrarea în subconştient. Parcă aş fi fost înconjurat de un perete masiv de carne. 

Nu mi-a plăcut deloc senzaţia!... Somnul este modul semiconştient de a şti că suntem Spirit. Fără el, 
n-am suporta viaţa. Totuşi, deşi subconştientul poate fi plăcut, el este şi un fel de beţie. Mult, mult 
mai plăcut este supraconştientul... Somnul este extaz contrafăcut...» 

[ Conversaţii cu Yogananda - Swami Kriyananda (J. Donald Walters), 

Pro Editură şi Tipografie, 2007, pag. 91] 

PLANŞE 



PLANŞA I PLANŞA II 


Ascensiunea fericiţilor, de Hieronymus Bosch o ilustrare intuitivă a învelişurilor subtile ale 
(cea 1490) ilustrează un tunel de lumină şi corpului uman 
figuri spirituale similare celor descrise de cei 
care au avut experienţe în preajma morţii. 


108 






CAUZAL 


NIVEL 

MENTAL 


NIVEL 

ASTRAL 


NIVEL 

ETERIC 


MINTE w PRECONŞTIINŢĂ CONŞTIINŢĂ 

O 

2 

LU 

PLANŞA III 

Reprezentarea analogică a vibraţiilor psihicului, care acoperă întreg spectrul de 
frecvenţe ale Universului 

